**OPŠTINA NIKŠIĆ**



**I Z V J E Š T A J**

**O RADU PREDSJEDNIKA OPŠTINE**

**I RADU ORGANA LOKALNE UPRAVE I SLUŽBI**

**ZA 2024. GODINU**

**Nikšić, februar 2025. godine**

SADRŽAJ

Uvod 3

Normativni poslovi 4

Protokolarne aktivnosti i saradnja

Služba za saradnju, poslove predsjednika i informisanje 4

Poslovi na izgradnji i revitalizaciji infrastrukture

Sekretarijat za investicije i projekte 13

Projekti realizovani uz podršku međunarodnih i drugih fondova/donatora 30

Sekretarijat za finansije, razvoj i preduzetništvo 34

Uprava lokalnih javnih prihoda 47

Služba za unutrašnju reviziju 52

Direkcija za imovinu 53

Služba glavnog administratora 61

Sekretarijat za lokalnu samoupravu 62

Agencija za projektovanje i planiranje 66

Služba glavnog gradskog arhitekte 71

Sekretarijat za komunalne poslove i saobraćaj 73

Sekretarijat za uređenje prostora i zaštitu životne sredine 77

Služba komunalne inspekcije 81

Komunalna policija 84

Sekretarijat za kulturu, sport, mlade i socijalno staranje 85

Služba za zajedničke poslove 91

Služba zaštite i spašavanja 92

Javnost i transparentnost rada 95

Predlog mjera za unapređenje rada organa lokalne uprave 95

# **UVOD**

Godišnji izvještaj o radu predsjednika Opštine Nikšić i radu organa lokalne uprave i službi za 2024. godinu predstavlja pregled njihovih ključnih aktivnosti i postignuća, kao i izazova sa kojima se Opština suočavala tokom prethodne godine.

U protekloj godini, kroz rad svih službi i organa lokalne uprave, realizovane su brojne aktivnosti koje su za cilj imale dalji razvoj Nikšića, a sam rad je karakterisala posvećenost, efikasnost i transparentnost u sprovođenju planiranih aktivnosti.

Izvještaj sadrži prikaz realizovanih projekata, kao i identifikaciju izazova na koje se naišlo tokom godine, sa naglaskom na buduće aktivnosti i strategije za dalji razvoj opštine.

U kontekstu šireg društvenog, ekonomskog i političkog okvira, izvještaj takođe ukazuje na ulogu i odgovornost lokalne uprave u stvaranju uslova za bolje živote svih građana Nikšića, sa posebnim akcentom na zajedničke ciljeve, saradnju sa svim nivoima vlasti i relevantnim institucijama, kao i sa partnerima iz privatnog i civilnog sektora.

Predsjednik Opštine Nikšić podnosi Skupštini opštine godišnji izvještaj o svom radu i radu organa lokalne uprave i službi, u skladu sa članom 58 stav 1 tačka 12 Zakona o lokalnoj samoupravi („Službeni list Crne Gore“, br. 2/18, 34/19 i 38/20) i članom 83 stav 1 tačka 12 Statuta Opštine Nikšić („Službeni list Crne Gore – Opštinski propisi“, br. 31/18).

Predsjednik Opštine, kao izvršni organ, usmjeravao je rad svih organa, službi lokalne uprave, javnih ustanova i preduzeća čiji je osnivač Opština Nikšić. Da bi se postigao kvalitetniji i efikasniji rad, redovno su održavane sjednice kolegijuma predsjednika Opštine s rukovodiocima organa lokalne uprave, kao i sastanci sa direktorima javnih ustanova i preduzeća u vlasništvu Opštine.

U izvještaju se posebno naglašava doprinos u unapređenju infrastrukturnih projekata, kao i ulaganja u nove inicijative koje će doprinositi razvoju opštine. Poseban fokus stavljen je na unapređenje životnih uslova građana kroz implementaciju javnih usluga i rješavanje konkretnih lokalnih pitanja.

Ovaj dokument pruža sažet pregled ključnih aktivnosti realizovanih u prethodnoj godini, uključujući trošenje budžetskih sredstava, stanje infrastrukture, investicije, saradnju sa Vladom Crne Gore i odnose sa domaćim i međunarodnim organizacijama. Takođe, izvještaj obuhvata organizaciju i funkcionisanje lokalne uprave, te ukazuje na pravac u kojem će se lokalna samouprava kretati u narednom periodu.

Izvještaj za 2024. godinu podijeljen je u dva dijela: prvi dio prikazuje aktivnosti predsjednika Opštine, dok drugi dio detaljno opisuje rad organa i službi lokalne uprave, kao i postignute rezultate u različitim sektorima. Ovaj izvještaj ima za cilj pružanje jasnog i transparentnog pregleda rada, kako bi se građanima i relevantnim institucijama omogućio uvid u realizovane projekte i aktivnosti.

# **NORMATIVNI POSLOVI**

Normativno-pravna funkcija predsjednika Opštine u 2024. godini vršena je kroz predlaganje odluka, programa i drugih akata Skupštini opštine, koji su pripremani u koordinaciji sa organima lokalne uprave.

Po planiranoj dinamici i utvrđenim rokovima, polazeći od Programa rada Skupštine za 2024. godinu, Skupština opštine je održala šest radnih sjednica, jednu svečanu и jednu posebnu. Na radnim sjednicama razmatrano je 100 tačaka dnevnog reda, od kojih su četiri tačke bile izbor i imenovanja.

U skladu sa Programom rada Skupštine opštine Nikšić za 2024. godinu, predsjednik Opštine je predlagao akte iz normativne djelatnosti, programe iz oblasti planiranja i informativno-analitičke materijale:

* usaglašavanje propisa na lokalnom nivou sa zakonima i drugim aktima;
* predloge odluka iz oblasti javnih prihoda i finansija;
* predloge odluka vezano za prodaju i davanje u zakup, odnosno za korišćenje poslovnih prostora kojima raspolaže Opština;
* izvještaje o radu za 2024. godinu i programe rada za 2025. godinu društava sa ograničenom odgovornošću, javnih preduzeća i ustanova čiji je osnivač Opština Nikšić, sa predlogom ocjena i zaključaka;
* i druge akte u skladu sa svojim nadležnostima.

U izvještajnom periodu obrađen je veliki broj odluka, zaključaka, rješenja i drugih akata koje donose predsjednik i potpredsjednici. Pripremljen je određeni broj ugovora i sporazuma zaključenih između Opštine i drugih pravnih i fizičkih lica.

# **protokolarne aktivnosti i saradnja**

# **služba za saradnju, poslove predsjednika i informisanje**

Služba za saradnju, poslove predsjednika i informisanje, u skladu sa Zakonom o upravnom postupku, Zakonom o lokalnoj samoupravi, Zakonom o državnim službenicima i namještenicima, Statutom Opštine Nikšić i Odlukom o organizaciji i načinu rada lokalne uprave Opštine Nikšić, obavlja stručne i administrativno-tehničke poslove koji se odnose na ostvarivanje funkcije predsjednika i potpredsjednikâ Opštine, kao izvršnih organa.

U izvještajnom periodu, Služba je obradila značajan broj odluka, zaključaka, rješenja i drugih akata koje donose predsjednik i potpredsjednici Opštine, a pripremljen je i određen broj ugovora i sporazuma između Opštine i drugih pravnih i fizičkih lica.

Služba je u okviru svojih redovnih poslova preuzimala, evidentirala i distribuirala poštu predsjednika i potpredsjednikâ, vodila internu dostavnu knjigu, starala se o zavođenju primljenih akata i arhiviranju dokumentacije. Takođe, Služba je primala i popunjavala trezorske obrasce za račune i zaključke koje su potpisivali predsjednik i potpredsjednici, te ih dostavljala Sekretarijatu za finansije, razvoj i preduzetništvo. Ukupno je u izvještajnom periodu primljeno 5.215 akata.

Služba je odgovarala na predstavke i predloge građana i drugih subjekata, vodeći evidenciju o njima. U 2024. godini obavljen je prijem velikog broja građana, a najčešći problemi koji su identifikovani odnosili su se na sljedeće oblasti:

* problemi zaposlenja;
* socijalni problemi, uključujući pitanja finansijske i materijalne pomoći;
* zdravstveni problemi i troškovi liječenja;
* pitanja stanovanja, uključujući zahtjeve za korišćenje i dodjelu stambenih jedinica u vlasništvu Opštine Nikšić;
* infrastrukturni i investicioni problemi, kao što su asfaltiranje, uređenje fasada, popravka objekata i slični problemi vezani za prostorno-plansko uređenje.

Određen broj građana dobio je odgovarajuće odgovore i rješenja svojih problema, ili su njihovi zahtjevi odbijeni iz razloga nemogućnosti obezbjeđivanja adekvatne pomoći, odnosno zbog toga što problemi prevazilaze ingerencije lokalne uprave.

Služba je takođe bila odgovorna za koordinaciju i ostvarivanje svih oblika saradnje predsjednika Opštine sa Vladom Crne Gore, državnim institucijama, drugim opštinama i gradovima u zemlji i inostranstvu, diplomatsko-konzularnim predstavništvima, nevladinim i međunarodnim organizacijama, asocijacijama i udruženjima. Služba je obavljala pismenu i usmenu korespondenciju sa navedenim subjektima, kao i pripremu sastanaka sa njihovim delegacijama.

Pored toga, Služba je pripremala i organizovala sastanke predsjednika Opštine sa predstavnicima organa lokalne uprave, preduzeća, ustanova i drugih subjekata, a takođe je učestvovala u organizaciji svih protokolarnih posjeta realizovanih tokom 2024. godine.

Služba je blagovremeno informisala javnost o radu predsjednika Opštine i drugih organa lokalne uprave, kao i o svim drugim značajnim aktivnostima, čime je doprinijela transparentnosti i otvorenosti rada lokalne uprave.

Ovaj izvještaj daje pregled ključnih aktivnosti i postignuća Službe za saradnju, poslove predsjednika i informisanje u 2024. godini.

Tokom 2024. godine, Opštinu Nikšić posjetili su brojni predstavnici i delegacije različitih institucija i organizacija, čime je potvrđena posvećenost lokalne uprave jačanju saradnje sa partnerima iz Crne Gore, regiona i šire. Ove posjete imale su za cilj unapređenje međusobnih odnosa, razmjenu iskustava i razmatranje mogućnosti za buduće projekte i inicijative. Kroz organizovane susrete i protokolarne posjete, Opština Nikšić je pokazala otvorenost za saradnju u različitim oblastima, uključujući privredu, infrastrukturu, obrazovanje, kulturu i socijalnu zaštitu.

Opštinu Nikšić su posjetili:

* ambasador Republike Srbije u Crnoj Gori Nj. e. Nebojša Rodić i konzul Nemanja Sekicki;
* ambasador Republike Turske Nj. e. Bariš Kalkavan i koordinatorka Turske agencije za međunarodnu saradnju Nihal Ersoj;
* ambasadorka Slovenije u Crnoj Gori Nj. e. Bernarda Gradišnik;
* ambasador Ukrajine u Crnoj Gori Nj. e. Oleg Gerasimenko, koji se sastao sa predsjednikom Skupštine opštine Nikšić;
* premijer Crne Gore Milojko Spajić, koji je otvorio novu zgradu lokalne Radio-televizije Nikšić;
* ministarka evropskih poslova Maida Gorčević, koja je razgovarala o mogućnostima za dodatno jačanje kapaciteta Opštine u povlačenju sredstava iz EU fondova;
* ministar ekologije Damjan Ćulafić, sa kojim je razgovarano o ekološkoj situaciji u Nikšiću;
* ministarka turizma Simonida Kordić, koja je prisustvovala otvaranju Lake festa i razgovarala sa predstavnicima turističke privrede;
* ministar poljoprivrede, šumarstva i vodoprivrede Vladimir Joković, koji je, zajedno sa članovima Komisije za procjenu šteta od elementarnih nepogoda, posjetio Goliju nakon zemljotresa;
* ministar zdravlja dr Vojislav Šimun i državni sekretar Aleksandar Sekulić;
* ministar sporta Dragoslav Šćekić, koji je otvorio rekonstruisani sportski teren u MZ Ozrinići, kao i regionalni Sajam sporta za opštine Nikšić, Danilovgrad, Plužine i Šavnik, koji se održava u Sportskom centru Nikšić;
* ministar saobraćaja i pomorstva Filip Radulović, koji je otvorio rekonstruisani dio puta Nikšić–Plužine;
* Branko Bulatović, ambasador Crne Gore u Kini, sa kojim je razgovarano o unapređenju bilateralnih odnosa;
* Kris Boldvin, jedan od vodećih stručnjaka u oblasti kulturne produkcije i planiranja, sa ciljem razmatranja finalnih koraka u procesu kandidature Nikšića za titulu Evropske prestonice kulture 2030. godine;
* delegacija gradova učesnika programa URBACT, koji doprinosi unapređenju upravljanja i povezivanju gradova na evropskom nivou;
* delegacija Hadaš akademskog koledža iz Jerusalima, predvođena profesorom Arikom Segalom;
* delegacija Svjetske banke, koja pruža tehničku podršku u izradi dokumentacije za uspostavljanje regionalnog centra za upravljanje otpadom u Nikšiću;
* proslavljeni odbojkaš Vladimir Vanja Grbić, koji je održao predavanje na temu „Izazovi u radu sa djecom u sportu“;
* iguman manastira Hilandar, arhimandrit Metodije;
* predstavnici Doma omladine iz Beograda – Nenad Dragović i Goran Božović, koji su posjetili Nikšić povodom 140. godišnjice Nikšićkog pozorišta;
* članovi Odbora za ljudska prava i slobode sa predsjednikom Jovanom Vučurovićem na čelu, tom prilikom je razgovarano o poboljšanju rada Dnevnog centra za djecu sa smetnjama u razvoju;
* direktorica Turističke organizacije Herceg Novi Milja Vitorović – uoči održavanja 55. Praznika mimoze;
* predstavnice Ministarstva informisanja i telekomunikacija Vlade Republike Srbije – Emina Beković, koordinatorka Nacionalnog kontakt centra za bezbednost dece na internetu, i Dragana Živanović, edukatorka;
* direktor Arhiva Vojvodine dr Nebojša Kuzmanović sa saradnicima, koji je donirao preko 200 naslova izdanja Arhiva Vojvodine.

Predsjednik Skupštine Crne Gore Andrija Mandić posjetio je Nikšić. Tom prilikom je održao sastanak sa predsjednikom Opštine i njegovim saradnicima, obišao je adaptiranu zgradu Radio-televizije Nikšić, Kancelariju Evropske prestonice kulture, JU „Zahumlje“, kao i radove na novom Vatrogasnom domu. Takođe, posjetio je i Dvorac kralja Nikole, čija je rekonstrukcija u toku, i održao sastanak sa menadžmentom Elektroprivrede Crne Gore.

Ambasador Izraela u Crnoj Gori Nj. e. Jahel Vilan i predsjednica Jevrejske zajednice u Crnoj Gori Nina Bokan, potpredsjednik Vlade Crne Gore Momo Koprivica, zajedno sa predsjednikom Opštine, otkrili su spomen-obilježje „Velveta“ na Kapinom Polju, u znak sjećanja na istoimenu tajnu operaciju iz 1948. godine. Spomenik je postavljen kao zahvalnost Izraela bivšoj Jugoslaviji, posebno Crnoj Gori i Nikšiću, za doprinos opstanku države, povodom 76. godišnjice nezavisnosti Izraela.

U okviru projekta „Prekogranična ruta – Zelene oči“ (RESET) u Nikšiću je održana dvodnevna edukativna radionica za turističke poslenike na temu „Unapređenje turističkih destinacija i turizma u MMSP putem inovacija i digitalne transformacije“. Tom prilikom, pored učesnika radionice iz Šavnika, Žabljaka, Pljevalja, Prijepolja, Nove Varoši, Sjenice i Novog Pazara, Opštinu Nikšić posjetio je direktor Regionalne turističke organizacije Sandžaka Elvir Bogućanin.

**U proteklom periodu, predsjednik Opštine Nikšić sa saradnicima učestvovao je na nekoliko značajnih događaja i sastanaka na državnom i međunarodnom nivou, čime je dodatno afirmisao ulogu Opštine i značaj saradnje sa drugim institucijama i zemljama.**

* Učestvovao je na Samitu „Akcija je važna – Protiv antisemitizma (Actions Matter – Countering Antisemitism) – od nacionalnih strategija do implementacije na lokalnom nivou“, koji je održan u Beču, u organizaciji Pokreta za borbu protiv antisemitizma (CAM) i Evropske mreža lidera (ELNET).
* Ambasador NR Kine u Crnoj Gori Nj. e. Fan Kun upriličio je prijem za predsjednika Opštine.
* Delegacija Opštine Nikšić prisustvovala je 45. Međunarodnom sajmu turizma u Beogradu, na kojem je država partner bila Grčka. Takođe, prisustvovala je Međunarodnom sajmu knjiga u Beogradu.
* Predsjednik Skupštine opštine Nikšić i gradonačelnik Mostara Mario Kordić potpisali su Memorandum o prijateljstvu i saradnji Opštine Nikšić i Grada Mostara.
* U okviru manifestacije „Evropski đir“, koju je organizovala Opština Nikšić u saradnji sa ME4EU, u okviru obilježavanja 9. maja, Dana Evrope, u IPC „Tehnopolis“ održana je konferencija „Inicijativa Nikšić – Evropska prestonica kulture 2030 – benefiti za zajednicu i mlade“.
* U izvještajnom periodu Opština Nikšić se pripremila za predaju kandidature za titulu Evropske prestonice kulture 2030. godine, a u tom procesu bilo je važno ostvariti saradnju sa drugim gradovima koji se kandiduju za ovu prestižnu titulu, kao i sa stručnjacima koji mogu doprinijeti kvalitetu aplikacije. U tom cilju, delegacija Opštine Nikšić, sa predsjednikom Opštine na čelu i koordinatorom inicijative Nikšić – Evropska prestonica kulture 2030, boravila je u Belgiji, gdje je posjetila grad Namur i sastala se sa komesarom za međunarodne odnose grada Namura Frederikom Laluom i radnim timom koji priprema aplikaciju Namura za titulu Evropske prestonice kulture. Razgovarano je o mogućnostima buduće saradnje dva grada u oblasti kulture i inovacija, naročito u kontekstu titule Evropske prestonice kulture.
* Delegacija Nikšića posjetila je i kreativni hub „TRAKK“ i sastala se sa Pjerom Sovažoom, jednim od najvećih evropskih eksperata za projekat Evropska prestonica kulture, koji je bio dio ekspertskog panela Evropske komisije u periodu 2019–2021.
* Takođe, u Nikšiću je upriličen prijem za Lorens Bekers, predstavnicu tima koji kandiduje belgijski grad Namur za Evropsku prestonicu kulture 2030. Kao što je već navedeno, u Nikšiću je boravio i Kris Boldvin, jedan od vodećih stručnjaka u oblasti kulturne produkcije i planiranja, sa ciljem razmatranja finalnih koraka u procesu kandidature Nikšića za titulu Evropske prestonice kulture 2030. godine.
* Povodom obilježavanja dana opštine ili povodom drugih događaja, delegacija Opštine posjetila je sljedeće gradove: Suboticu, Beograd, Novi Sad, Vrbas, Lovćenac, Gračanicu, Prištinu, Lipljan, Istočno Novo Sarajevo, Berkoviće, Trebinje, Bileću, Istočno Sarajevo, Nevesinje, Foču.

Opština Nikšić je članica B40 Mreže balkanskih gradova, inicijative koja okuplja gradove sa Balkana u cilju jačanja regionalne saradnje, solidarnosti i razmjene znanja među lokalnim upravama. Glavna ideja je povezati gradove kako bi zajednički radili na rješavanju izazova poput održivog razvoja, urbane mobilnosti, digitalizacije, ekologije i socijalne inkluzije. Osnovni ciljevi B40 mreže jesu: jačanje saradnje između gradova u regionu Balkana, razmjena najboljih praksi u upravljanju urbanim sredinama, promocija održivog razvoja i borba protiv klimatskih promjena, podrška digitalnoj transformaciji gradova, unapređenje urbanog života kroz inovacije, ekonomski razvoj i socijalnu koheziju. Predstavnici Opštine Nikšić učestvovali su na sastancima radnih grupa „Lokalna demokratija i migracije“ i „Lokalna ekonomija i kulturna saradnja“, koji su održani u Tirani.

**Pored već navedenih, u izvještajnom periodu uspješno su završeni značajni infrastrukturni projekti i upriličeno je svečano otvaranje nekoliko važnih objekata i prostora:**

* rekonstruisani kvart u centru grada, između ulica Karađorđeve i Narodnih heroja;
* rekonstruisani kvart pod Trebjesom;
* novootvorena Vaspitno-obrazovna jedinica „Cvrčak“, koja se nalazi u Ulici Peka Pavlovića, dočekala je svoje prve korisnike;
* rekonstruisana Ulica Voja Deretića;
* u Kosovskoj ulici otvoreno je i novo dječje igralište, koje je donirala kompanija „Noblewood Adriatic“;
* pred prvo kolo nove fudbalske sezone Crne Gore, rukovodstvo Opštine Nikšić ozvaničilo je završetak radova na zapadnoj tribini stadiona FK „Sutjeska“.

Potrebno je pomenuti da je simbolično obilježen završetak radova prve faze sanacije deponije Mislov do, čime je napravljen značajan korak u rješavanju jednog od najvećih ekoloških problema u Crnoj Gori, koji je više od 20 godina opterećivao Nikšić. Predsjednik Opštine Nikšić, zajedno sa direktorom NVO „Ozon“, posadio je sadnice na deponiji Mislov do, kao i predsjednik Skupštine opštine Nikšić i ministar ekologije, održivog razvoja i razvoja sjevera Damjan Ćulafić.

Predsjednik Opštine Nikšić, ministar energetike u Vladi Crne Gore Saša Mujović, predsjednik Odbora EPCG Milutin Đukanović i izvršni direktor EPCG Ivan Bulatović postavili su kamen temeljac za vjetroelektranu „Gvozd“ na Krnovu.

**Povodom osvajanja značajnih priznanja na sportskim i drugim takmičenjima predsjednik Opštine je upriličio prijeme za:**

* mlade boksere iz Bokserskog kluba „Nikšić“ – Matiju i Miloša Roganovića, koji su osvojili medalje na Balkanskom prvenstvu;
* Predraga Nikača, osvajača bronzane medalje na Svjetskom prvenstvu u šahu za osobe sa oštećenim vidom, sa predstavnicima Šahovskog kluba „Zora“;
* šahiste OŠK „Mladost“ koji su osvojili prva mjesta na državnom prvenstvu;
* svjetske i evropske šampione u karateu – Slobodana Bitevića i reprezentativku Srbije Brankicu Negovanović, koji su učestvovali na Montenegro world karate kampu;
* džudiste iz kluba „Fokus“ i „Straševina“ povodom osvajanja medalje na Balkanskom prvenstvu;
* učenike iz Nikšića koji su postigli izvanredne rezultate na takmičenjima iz različitih predmeta.

**Realizovane su brojne aktivnosti u okviru novogodišnjih i humanitarnih inicijativa, sa posebnim naglaskom na podršku djeci i obrazovnim institucijama.**

* Posjećene su OŠ „Dušan Đukanović“ na Lukovu i područna škola u Dragovoljićima, gdje su učenicima uručeni novogodišnji paketići.
* Takođe, novogodišnji pokloni uručeni su malim pacijentima u Dječjem dispanzeru, prvacima u OŠ „Ratko Žarić“ i djeci iz RE populacije. Djeca sa seoskog područja opštine Nikšić obradovana su školskim torbama i priborom.
* Svečanosti povodom dodjele diploma „Luča“ organizovale su JU Srednja ekonomsko-ugostiteljska škola, JU Prva srednja stručna škola, JU Srednja stručna škola, JU Gimnazija „Stojan Cerović“ i JU Škola za osnovno i srednje muzičko obrazovanje „Dara Čokorilo“. Takođe, predsjednik Opštine upriličio je prijem za učenike osnovnih škola, dobitnike diplome „Luča“. Svim dobitnicima iz srednjih i osnovnih škola uručeni su prigodni pokloni.
* Povodom Međunarodnog dana djece ulice posjećen je Dnevni centar „Defendologija“.
* OŠ „Luka Simonović“ uručena je donacija u vidu laptopa i projektora.
* Na Trgu slobode, u organizaciji Opštine Nikšić i NVO „Osvit“, obilježen je Dan borbe protiv vršnjačkog nasilja.
* Opština Nikšić je donirala 40.000 € nikšićkom Domu zdravlja, sredstva koja su namijenjena za nabavku taktilnih traka, mobilnog RTG aparata i opremanje interne ambulante, dok je Opštoj bolnici Nikšić uručena donacija od 30.000 € za nabavku digitalnog rendgen aparata. Takođe, donacija u iznosu od 20.000 € uručena je Fudbalskom klubu „Čelik“.
* Povodom požara u naselju „Budo Tomović“ organizovan je sastanak sa predstavnicima RAE populacije i drugih organizacija, kako bi se porodicama koje su ostale bez domova pružila pomoć. Nakon ovog događaja, Opština je obezbijedila privremeni smještaj i hranu za pogođene u hotelu.
* U organizaciji Crvenog krsta održana je tradicionalna akcija dobrovoljnog davanja krvi povodom Dana oslobođenja Nikšića, kojoj su prisustvovali predsjednik Opštine i predsjednik Skupštine opštine.
* Predsjednik Opštine posjetio je Dom starih i tom prilikom donirao aparat za kompletnu fizioterapiju, čime su značajno poboljšani uslovi liječenja korisnika.

Nakon skoro tri godine od pokretanja inicijativa prema prethodnim vladama i ministarstvima, te otvaranja javne polemike u Skupštini Crne Gore o značaju otvaranja Centra za autizam, predsjednik Opštine Nikšić je u redovnoj komunikaciji sa resornim ministrima 44. Vlade predstavio projekat na kojem se radilo od početka mandata, čime je presudno doprinio odluci Vlade da usvoji predlog Ministarstva prosvjete, nauke i inovacija za davanje saglasnosti Opštini Nikšić za prenos prava raspolaganja nepokretnostima u cilju izgradnje Centra za autizam.

**U Nikšiću su održani značajni događaji, promocije i manifestacije koje uključuju različite segmente društvenog života, od kulture i umjetnosti, preko obrazovanja, do saradnje sa institucijama iz regiona. Predsjednik Opštine Nikšić bio je prisutan na mnogim od ovih događaja, pružajući podršku i podstičući razvoj lokalne zajednice.**

* Svečano uručenje nagrade „Zaloga“, u organizaciji Književne zajednice „Vladimir Mijušković“, održano je u sali Javne ustanove „Zahumlje“.
* U okviru manifestacije „Dani srpskog jezika“, povodom 20 godina borbe za ime srpskog jezika u Crnoj Gori, organizovan je „Čas srpskog jezika“ u prostorijama Matice srpske – Društva članova u Crnoj Gori, uz prisustvo mitropolita crnogorsko-primorskog Joanikija i episkopa budimljansko-nikšićkog Metodija.
* Ljеtnja škola srpskog jezika za strance, koju je četvrtu godinu zaredom organizovala Matica srpska – Društvo članova u Crnoj Gori, otvorena je uz prisustvo predsjednika Opštine Nikšić.
* Organizovana je promocija zbirke duhovne poezije „Vitlejemska ruža“ i šesti po redu Međunarodni festival knjiga „Auto(r) na korzu“ na Trgu slobode.
* Povodom jubileja – 140 godina Nikšićkog pozorišta i 20. Međunarodnog festivala glumca u Nikšiću, predsjednik Opštine Nikšić uručio je, na otvaranju tog festivala, Svetovasilijevsku zahvalnicu direktoru Nikšićkog pozorišta Radinku Krulanoviću za višegodišnji predani rad na polju razvoja kulture u Nikšiću i unapređenju rada JU Nikšićko pozorište.
* Predsjednik Opštine dodijelio je nagrade na Osmom festivalu mladih recitatora, na kojem je učestvovalo preko dvjesta učenika osnovnih i srednjih škola.
* Savjetnik predsjednika Opštine prisustvovao je promociji knjige „Dvorci kralja Nikole“ Tatjane Jović u Dvorcu Petrovića na Kruševcu. Ovom prilikom se sastao sa Njegovim kraljevskim visočanstvom princom Nikolom Petrovićem Njegošem i Njegovom ekselencijom ambasadorom Ruske Federacije u Crnoj Gori Vladimirom Maslenikovom.
* Nikšić je, takođe, imao brojne izložbe, uključujući izložbu „Seoba Srba u Rusko carstvo polovinom 18. veka“.
* Ozvaničen je završetak konzervatorsko-restauratorskih radova na slici „Trinaestojulski ustanak“ autora Petra Lubarde, koja se nalazi u Dvorcu kralja Nikole.
* U organizaciji Ministarstva odbrane – Vojske Crne Gore, na Trgu slobode održana je prezentacija „Vojska u vašem gradu“.
* Predsjednik Opštine je govorio na otvaranju izložbe „Ogledalo i zagonetka“, koja je nastavak kontinuirane saradnje sa Fondacijom Muzeja „Žitomislić“ iz Mostara.
* U infrastrukturnom sektoru otvorena je izložba konkursnih radova za projekat „Sunčani grad“, koji će biti izgrađen u blizini Željezare.
* Potpisan je i ugovor o tehničko-poslovnoj saradnji sa „City and Me“, što je omogućilo razvoj mobilne aplikacije za Opštinu Nikšić.

**Predstavnici Opštine Nikšić učestvovali su u obilježavanju važnih istorijskih datuma i čuvanju sjećanja na stradale u ratovima, kao i na žrtve nasilja i nepravde.**

* Predsjednik Opštine prisustvovao je obilježavanju 148. godišnjice bitke na Vučjem dolu, gdje je položen vijenac na spomen-obilježje „Neumrlim junacima Vučjeg dola“. Takođe, prisustvovano je obilježavanju 80 godina od stradanja nevinih ljudi u Velici i gornjepolimskom kraju.
* Povodom 13. jula – Dana državnosti, predsjednik Opštine položio je vijenac na grob popa Mila Jovovića.
* Predsjednik Opštine i predsjednik SO Nikšić sa saradnicima položili su vijenac na spomenik žrtvama stradalim u zločinu u Pivskim dolima tokom Drugog svjetskog rata.
* Takođe, položen je vijenac na spomenik Draganu Kovačeviću povodom Dana pobjede nad fašizmom.
* Na poziv Vlade Srbije, predsjednik Opštine prisustvovao je u Loznici Danu sećanja na sve stradale i progonjene Srbe u vojnoj akciji „Oluja“. Ceremoniji su prisustvovali i potpredsjednik Vlade Crne Gore za obrazovanje, nauku i odnose sa vjerskim zajednicama dr Budimir Aleksić, ministar Slaven Radunović i ministarka turizma Simonida Kordić.
* Povodom obilježavanja 25. godišnjice NATO bombardovanja položen je vijenac kraj spomen-česme u Murinu, gdje je održan pomen za žrtve. Tim povodom delegacija Opštine Nikšić položila je i vijenac na spomen-obilježje palim borcima ratova devedesetih na Trgu Šaka Petrovića. Predsjednik Opštine prisustvovao je u Prokuplju obilježavanju Dana sećanja na stradale u NATO agresiji 1999. godine.

**Opština Nikšić je u izvještajnom periodu organizovala niz kulturnih, vjerskih i zabavnih manifestacija, koje su okupile veliki broj građana i posjetilaca. Od kulturnih programa, koncerata, do vjerskih obilježavanja i sajmova, Nikšić je bio domaćin događajima koji su doprinosili promociji lokalne tradicije, turizma i zajedništva.**

* U okviru Vaskršnjeg bazara organizovan je bogat kulturno-umjetnički program.
* Pred otvaranje turističke i festivalske sezone održan je koncert grupe „Riblja čorba“.
* Svečano je obilježena Slava opštine – Sveti Vasilije Ostroški.
* Predstavnici Opštine Nikšić, sa predsjednikom na čelu, učestvovali su u litiji koja je upriličena u čast vjerodostojne kopije ikone Presvete Bogorodice Trojeručice, jedne od najčudotvornijih ikona.
* Povodom 18. septembra, Dana opštine Nikšić, na Trgu slobode građani su uživali u koncertu Željka Samardžića, a u okviru manifestacije Septembarski dani organizovan je bogat kulturno-umjetnički program.
* U okviru Novogodišnjeg i božićnog bazara održan je i koncert Marka Luisa.
* U Sportskom centru u periodu od 20. do 22. decembra održan je 11. Novogodišnji sajam lokalnih proizvoda.

**U 2024. godini, Opština Nikšić nastavila je s aktivnostima usmjerenim na unapređenje lokalne zajednice, podršku preduzetništvu i saradnju sa nevladinim organizacijama.**

* Potpisani su ugovori sa predstavnicima NVO čiji su projekti dobili finansijsku podršku na javnom konkursu za 2024. godinu. U predviđenom roku pristiglo je 28 prijava. Komisija je na osnovu propisanih kriterijuma izvršila ocjenjivanje i donijela Odluku o raspodjeli sredstava za finansiranje projekata nevladinih organizacija za 2024. godinu u ukupnom iznosu od 49.966,60 € za osam projekata.
* NVO „Alfa centar“, u cilju podrške lokalnoj zajednici u oblasti bezbjednosti saobraćaja, predala je na korišćenje natkriveni parking u parku kod Doma revolucije.
* Potpisani su ugovori sa 16 preduzetnica čiji su projekti podržani kroz Komisiju za žensko preduzetništvo. Od toga je 11 novih preduzeća, dok je pet preduzetnica iskoristilo sredstva za unapređenje postojećih aktivnosti.
* U saradnji sa Turističkom organizacijom Nikšić i NVO „Ozon“, realizovana je akcija „Naš grad, naš odraz i obraz“, koja je imala za cilj unapređenje vizuelnog identiteta grada.
* Predsjednik Opštine i predsjednik Skupštine opštine Nikšić govorili su na panelu posvećenom Međunarodnom danu osoba sa invaliditetom, koji je organizovalo Udruženje za pomoć licima ometenim u psihofizičkom razvoju.
* U organizaciji NVO „Mozaik“ i Skupštine opštine Nikšić, održana je panel-diskusija „Vidljivost i osnaživanje: novi pogledi na invaliditet“.
* Potpredsjednik Opštine Nikšić govorio je na okruglom stolu „Etička distanca i interkulturalizam“, koji su organizovali NVO „Media tim“ i Ministarstvo za ljudska i manjinska prava.
* Povodom Međunarodnog dana Roma, predsjednik Opštine podigao je zastavu Roma ispred Opštine Nikšić, zajedno sa predstavnicima romske zajednice. Tim povodom, predsjednik je ugostio predstavnike romske zajednice – Miljaima Deliju, Nardija Ahmetovića, Zoju Tarlamišaj i Denisonu Berišu.
* Predsjednik Opštine govorio je na Danu otvorenih vrata za NVO sektor, koji je održan u Informativno-edukativnom centru, gdje je istakao da se lokalna uprava trudi da sve neiskorišćene prostore sa kojima raspolaže stavi u funkciju, kao primjer navodeći i ovaj centar, koji nevladin sektor može da iskoristi za svoje aktivnosti.

Povodom značajnih međunarodnih dana koji se obilježavaju tokom godine, zgrada Opštine Nikšić bila je osvijetljena različitim bojama, čime je iskazana podrška i potreba podizanja svijesti o važnim zdravstvenim pitanjima. Osvjetljenje je simbolizovalo solidarnost sa oboljelim osobama i njihovu borbu, kao i potrebu za većom pažnjom prema određenim zdravstvenim stanjima.

Zgrada je bila osvijetljena ljubičastom bojom povodom 21. novembra, Međunarodnog dana oboljelih od cistične fibroze, ljubičastom bojom i 17. novembra, Međunarodnog dana prijevremeno rođenih beba, plavom bojom povodom 14. novembra, Međunarodnog dana borbe protiv dijabetesa, narandžastom bojom povodom 30. maja, Dana oboljelih od multipleskleroze, kao i ljubičastom bojom povodom 12. februara, Međunarodnog dana epilepsije.

Opština Nikšić i predsjednik Opštine postigli su značajne uspjehe i prepoznati su za svoj rad u različitim oblastima, zbog kontinuirane posvećenosti unapređenju života svojih građana i jačanju međusobnih odnosa unutar zajednice, kao i šire. Kroz različite inicijative i projekte, Opština Nikšić je pružala podršku svim građanskim grupama, uključujući i manjinske zajednice.

* Predsjednik Opštine Nikšić dobitnik je prestižne nagrade „Gradonačelnik – prijatelj Roma 2024.“ za Zapadni Balkan i Tursku, koja je 2024. godine dodijeljena četvrti put. Nagrada, koju je potpisao evropski komesar za proširenje Oliver Varhelji, dodijeljena je u Briselu u okviru Romske nedjelje, a u sklopu projekta „Romkinje – Moć promjene na Zapadnom Balkanu i u Turskoj“, koji je finansiran od strane Evropske unije. Ova nagrada se dodjeljuje za doprinos lokalnih lidera unapređenju prava i statusa romske zajednice.
* Opština Nikšić je takođe dobitnik nagrade „Zeleni šampion Zapadnog Balkana“, koju dodjeljuje Mreža asocijacija lokalnih samouprava jugoistočne Evrope (NALAS). Nagrada je uručena na Forumu lokalnih samouprava, čija je tema bila „Zelena agenda za Zapadni Balkan“.
* Predsjedniku Opštine je takođe uručena zahvalnica Književne zajednice „Vladimir Miјušković“ iz Nikšića, kao priznanje za njegovu podršku i pomoć ovom udruženju, čime je još jednom potvrđeno njegov opredjeljenje za podršku kulturnim i društvenim inicijativama u opštini.
* Direktorica NVO „Futuro“ i Dnevnog boravka – Centra za osobe sa demencijom Alma Orahovac uručila je predsjedniku Opštine Nikšić zahvalnicu za veliki doprinos unapređenju kvaliteta života osoba sa demencijom i njihovih porodica.

Ove nagrade i priznanja potvrđuju posvećenost Opštine Nikšić unapređenju društvenog, kulturnog i ekološkog života, kao i njenu kontinuiranu podršku različitim zajednicama.

U 2024. godini usvojena je Strategija za zapošljavanje u opštini Nikšić za period 2024–2028, čime je napravljen značajan korak u unapređenju tržišta rada na lokalnom nivou. Cilj je poboljšanje zapošljivosti, smanjenje nezaposlenosti i kreiranje novih radnih mjesta, kroz saradnju između lokalnih vlasti, privrede, obrazovnih institucija i drugih relevantnih aktera. Služba za saradnju, poslove predsjednika i informisanje biće glavni nosilac aktivnosti u implementaciji Strategije za zapošljavanje, koordinirajući sve aspekte ovog procesa.

U cilju unapređenja socijalnog dijaloga i zaštite interesa radnika u lokalnoj samoupravi, predsjednik Opštine Nikšić upriličio je prijem za predsjednika reprezentativne Sindikalne organizacije Opštine Nikšić i tom prilikom potpisan je novi Kolektivni ugovor za zaposlene u Opštini Nikšić, koji ima za cilj poboljšanje radnih uslova i prava zaposlenih.

Služba za saradnju, poslove predsjednika i informisanje Opštine Nikšić uspješno je realizovala svoje poslove tokom izvještajnog perioda, doprinoseći efikasnoj komunikaciji između lokalne vlasti i građana, kao i organizaciji i koordinaciji aktivnosti vezanih za rad predsjednika i potpredsjednikâ Opštine. Zaposleni u Službi prošli su različite edukacije, čime su unaprijedili svoje profesionalne vještine i kapacitete za obavljanje različitih poslova iz djelokruga Službe. Nastavak usavršavanja i razvoja zaposlenih biće prioritet u cilju još bolje usluge građanima i efikasnijeg rada Službe.

# **POSLOVI NA IZGRADNJI I REVITALIZACIJI INFRASTRUKTURE**

# **SEKRETARIJAT ZA INVESTICIJE I PROJEKTE**

**Sekretarijat za investicije i projekte** je u izvještajnom periodu, pored poslova planiranih u Programu rada za 2024. godinu, realizovao i one čija je realizacija počela 2023. godine.

**Projekti započeti ranije i preneseni u 2024. godinu**

**Rekonstrukcija zapadne tribine stadiona FK „Sutjeska“**

Izgradnja zapadne tribine stadiona FK „Sutjeska“ počela je u januaru 2020. godine, a rok za završetak radova bio je 12 mjeseci. Prema tadašnjem projektnom rješenju, stadion nije zadovoljavao traženu kategoriju u skladu sa UEFA standardima, pa je izvršeno preprojektovanje tribina, kapaciteta 3.200 sjedišta. Radovi su završeni krajem 2024. godine. Ukupna vrijednost izvedenih radova iznosi 6.700.000,00 €, sa uračunatim PDV-om. Investitor radova je Uprava za kapitalne projekte, a izvođač radova je DOO „Roaming Montenegro“ Nikšić. Nadzor je vršilo DOO „Agencija za projektovanje i planiranje“ Nikšić.



*Zapadna tribina stadiona FK „Sutjeska“*

**Nova zgrada Radio-televizije Nikšić**

Radovi na rekonstrukciji dijela objekta Doma revolucije za potrebe RTV Nikšić, na površini od oko 2.000 m2, započeti su u novembru 2022. godine, a završeni krajem 2024. godine. Sredstva u iznosu od 1.800.000,00 € obezbijeđena su iz državnog kapitalnog budžeta. Izvođač radova je DOO „LD gradnja“ Nikšić, a radovi su se odnosili na građevinsko-zanatske radove, radove na hidrotehničkim instalacijama, na elektrotehničkim i termotehničkim instalacijama i protivpožarnom sistemu. Projektnu dokumentaciju uradilo je DOO „Agencija za projektovanje i planiranje“ Nikšić. Nadzor nad ovim radovima vršilo je DOO „RMA inženjering“ Nikšić.

U enterijeru objekta, koji je u skladu sa propisanim tehničkim standardima, nalazi se pet studija na tri nivoa. Rok za završetak radova bio je 23 mjeseca. Tehničko-tehnološko opremanje uradila je firma DOO „Telemont“ Podgorica.



*RTV Nikšić u novom prostoru*

**Izgradnja Vatrogasno-spasilačkog doma u Nikšiću – I faza**

Projekat izgradnje novog Vatrogasno-spasilačkog doma, površine 2.500 m2, započet je 2022. godine. Prva faza radova, koja je obuhvatila grube građevinske radove, završena je 2024. Za predmetni objekat je izdata građevinska dozvola br. 07-361-155 od 28. 12. 2022. godine. Opredjeljenje za kandidovanje ovog projekta, koji je uradilo DOO „Agencija za projektovanje i planiranje“ Nikšić, proizašlo je iz činjenice da postojeći objekat Vatrogasnog doma ne zadovoljava savremene standarde za ovu vrstu poslova. Opština Nikšić je raspisala tender za izbor izvođača radova, na kome je izabrana firma DOO „L-gradnja“ Nikšić. Projekat finansira Vlada Crne Gore – Uprava za kapitalne projekte. Vrijednost izvedenih radova u I fazi iznosila je 831.691,04 €, sa uračunatim PDV-om. Stručni nadzor vršila je firma DOO „RMA inženjering“ Nikšić.



*Radovi na Vatrogasnom domu u I fazi*

**Rekonstrukcija magistralnog puta Plužine–Nikšić–Danilovgrad,**

**dionica Jasenovo Polje – Vidrovan**

U novembru 2023. godine započeta je rekonstrukcija puta Plužine–Nikšić–Danilovgrad, dionica Jasenovo Polje – Vidrovan, u dužini od 5,5 kilometara, a radovi su završeni početkom jula 2024. godine. Vrijednost radova iznosila je 4.565.304,00 €, sa uračunatim PDV-om. Investitor radova je Uprava za saobraćaj, a izvođač radova je AD „Mehanizacija i programat“ Nikšić. Stručni nadzor vršila je firma DOO „Geotechnics projects & consulting“ Podgorica.

Projekat se odnosio na kompletnu rekonstrukciju dionice puta M-3 Jasenovo Polje –Vidrovan sa novom kolovoznom konstrukcijom i proširenjem profila puta na 7,10 m, na izgradnju novih i sanaciju postojećih potpornih zidova, rekonstrukciju dvije raskrsnice, sanaciju i zaštitu kosina, postavljanje nove saobraćajne signalizacije i izgradnju sistema za prihvat atmosferskih voda. Rok za izvođenje je bio 10 mjeseci, a posao je završen 70 dana prije roka.

**Rekonstrukcija vodovodne mreže u ulici Trebješka VI**

DOO „Vodovod i kanalizacija“ Nikšić započelo je sa rekonstrukcijom vodovoda u predmetnoj ulici 2023. godine, a radovi su nastavljeni i završeni 2024. godine. Radovi su obuhvatali zamjenu postojećih vodovodnih cijevi i izgradnju novih vodovodnih šahti. Vrijednost izvedenih radova iznosila je 41.754,23 €, sa uračunatim PDV-om. Investitor je bila Opština Nikšić, a nadzor nad izvođenjem radova vršilo je DOO „Agencija za projektovanje i planiranje“ Nikšić.

**Rekonstrukcija vodovodne mreže u ulici Trebješka V i Školska X**

DOO „Vodovod i kanalizacija“ Nikšić započelo je sa rekonstrukcijom vodovoda u ulicama Trebješka V i Školska X 2023. godine, a radovi su nastavljeni i završeni tokom 2024. godine. Radovi su obuhvatali zamjenu postojećih vodovodnih cijevi i izgradnju novih vodovodnih šahti. Vrijednost izvedenih radova iznosila je 58.448,73 €, sa uračunatim PDV-om. Nadzor nad izvođenjem radova vršilo je DOO „Agencija za projektovanje i planiranje“ Nikšić.

**Sanacija Ulice Voja Deretića i izgradnja priključka Ulice Voja Deretića**

**na Trebješku ulicu**

Opština Nikšić je 2023. godine raspisala tender za izbor izvođača radova za sanaciju Ulice Voja Deretića u dvije partije. Prva partija odnosila se na sanaciju postojeće ulice i izradu parkinga kod teniskih terena sa uređenjem bankina. Druga partija odnosila se na izvođenje priključka predmetne ulice na Trebješku ulicu sa izradom trotoara, zelenih površina i rasvjete. Za prvu partiju izabrana je firma DOO „Ravno“ Plužine kao najpovoljniji ponuđač, a za drugu DOO „Akropolis“ Nikšić.

Vrijednost radova I partije iznosila je 225.546,71 €, sa uračunatim PDV-om, čija su sredstva obezbijeđena iz kapitalnog budžeta, dok je vrijednost radova II partije iznosila 216.000,00 €, sa uračunatim PDV-om, čija su sredstva obezbijeđena iz lokalnog budžeta. Nadzor nad obje faze rada vršilo je DOO „Agencija za projektovanje i planiranje“ Nikšić.

****

*Radovi na priključku Ulice Voja Deretića na Trebješku*

**Rekonstrukcija dijela putnog pravca na Lukavici,**

**od raskrsnice Ćeranića gora – Bare Bojovića prema Konjsku**

Na tenderu za izbor izvođača radova koji je raspisala Opština Nikšić u avgustu 2023. godine za rekonstrukciju dijela putnog pravca na Lukavici, od raskrsnice Ćeranića gora – Bare Bojovića prema Konjsku, u dužini od 500 m, izabrana je firma DOO „Ravno“ Plužine. Podizvođač radova je DOO „Geopromet“ Podgorica, koje je izvodilo geodetske radove na pomenutoj dionici. Vrijednost radova iznosila je 45.883,20 €, sa uračunatim PDV-om. Investitor je bila Opština Nikšić, a nadzor je vršilo DOO „Agencija za projektovanje i planiranje“ Nikšić. Radovi su se odnosili na zemljane radove, postavljanje tamponskog sloja, jednog asfaltnog sloja za traku širine 3,0 m, uređenje bankina i izradu propusta za atmosfersku vodu.



*Radovi na dijelu putnog pravca na Lukavici,*

*od raskrsnice Ćeranića gora – Bare Bojovića prema Konjsku*

**Sanacija deponije Mislov do**

Na nesanitarnoj deponiji Mislov do počelo se sa odlaganjem otpada 2003. godine i ista je zamišljena kao privremeno odlagalište otpada za period od pet godina. Otpad je odlagan sve do avgusta 2024. godine. Zbog učestalih požara, naročito ljeti, Ministarstvo ekologije, prostornog planiranja i urbanizma uplatilo je Opštini Nikšić 400.000,00 € za preduzimanje hitnih mjera na gašenju požara na predmetnoj deponiji.

Na tenderu za izvođenje radova na gašenju požara na nesanitarnoj deponiji Mislov do, objavljenom 05. 05. 2023. godine, kao najpovoljniji ponuđač izabrana je firma DOO „TEKON – Tehnokonsalting“ Beograd. Vrijednost ugovora iznosi 362.624,90 €, sa uračunatim PDV-om, a zbog dodatnih radova nastalih zbog pojave površinskog požara potpisan je i aneks ugovora u vrijednosti od 69.901,70 €, sa uračunatim PDV-om. Ugovor za usluge vršenja stručnog nadzora potpisan je sa firmom DOO „Nikcom“ Nikšić u vrijednosti od 9.607,40 €, sa uračunatim PDV-om.

Radovi su započeli 1. jula 2024. godine, a obuhvatali su: dijagnostiku sondiranjem terena, izradu rezervoara za vodu, površinsko i dubinsko gašenje, kao i postavljanje biotrnova, izradu pristupnog puta, izradu drenažnih jama za prihvat vode kao privremenog rješenja odvodnje vode, posipanje tijela deponije pepelom pomiješanim sa zemljom i građevinskim materijalom, kao i djelimično saniranje kosina, koje je urađeno uporedo sa gašenjem požara. Zbog velikog nagiba kosine deponije, ona kliza, a njena nepovoljna komponenta jeste izloženost sjevernom vjetru. Radovi su završeni u 2024. godini.

Očekuje se slijeganje deponije do kraja 2025. godine. Vrši se redovni monitoring deponije, a prvo snimanje obaviće se u februaru ove godine i periodično do kraja 2026. godine, kada ističe garantni rok. Svjetska banka ima u planu raspisivanje tendera za izradu glavnog projekta sanacije deponije, na osnovu koga će ista banka raspisati tender za izbor izvođača radova na potpunoj sanaciji deponije. Obaveza Opštine Nikšić jeste rješavanje imovinsko-pravnih odnosa vezano za prostor na kome se deponija nalazi. Otpad se više ne odlaže na ovu lokaciju, već se transportuje u Podgoricu.



*Deponija Mislov do*

**Izrada Glavnog projekta i revizija lokalnog puta Rubeža – Miolje Polje – Morakovo**


**na dionici od mosta na Krstovačama do Doma u Liverovićima,**

**kao i dionice od Doma u Liverovićima do MK Miolje Polje**

Na tenderu koji je raspisala Opština Nikšić 2023. godine za izbor projektanta za izradu Glavnog projekta gore pomenutih dionica puta Rubeža – Miolje Polje – Morakovo, izabrana je firma DOO „Geotehnics project & consulting“ Podgorica, kao najpovoljniji ponuđač za obje dionice. Dužina obje dionice je oko 6 km.

Nakon završetka radova na rekonstrukciji predmetnog lokalnog puta, on će se prekategorisati u regionalni, u skladu sa smjernicama iz Prostornog plana Crne Gore, pa je shodno tome, poprečni profil proširen na 6,0 m (2 × 3,0 m) sa obostranim ivičnim trakama od po 0,3 m. Projektom je predviđena minimalna korekcija trase u cilju bolje preglednosti i uslova bezbjednosti. Kolovozna konstrukcija je sa tri asfaltna sloja (2 × 6 cm + 4 cm). Postojeći potporni zidovi se saniraju, a zbog pojave klizišta na prvom dijelu trase projektant je usvojio preporuke iz geotehničkog elaborata da se zasjeci i nasipi stabilizuju novim potpornim zidovima. Zaštita kosina predviđena je postavljanjem putarske i nosive mreže. Odvodnjavanje puta riješeno je sistemom rigola, betonskih kanala i postojećim cjevastim propustima koji se rekonstruišu.

Predviđena su autobuska stajališta na mjestima gdje su do sada postojala i dodata nova na mjestima koja su predložili mještani, a odobrio investitor. Reviziju projekta prve dionice u vrijednosti od 4.500,00 €, sa uračunatim PDV-om, vršila je firma „Civil inženjering“, a revizija druge dionice je donirana od strane firme DOO „Nikcom“ Nikšić. Ugovorena vrijednost izrade glavnih projekata za obje faze iznosila je oko 68.000,00 €, sa uračunatim PDV-om. Investitor je bila Opština Nikšić.



*Dionica pored jezera Liverovići*

**Izgradnja vodovoda Laz**

Izgradnja vodovoda Laz započela je 2020. godine. Radovi su završeni 2024. godine. Vrijednost ovog projekta iznosila je 231.476,70 €, sa uračunatim PDV-om. Investitor je bila Opština Nikšić, a izvođač radova DOO „Vodovod i kanalizacija“ Nikšić. Projekat je urađen od strane „AG Infoplan“ p. j. „AC & MM Engineering“ Nikšić. Stručni nadzor vršilo je DOO „Agencija za projektovanje i planiranje“ Nikšić. Radovi su obuhvatali izgradnju objekta pumpe za vodu u Ozrinićima, polaganje cijevi u dužini od oko 6,5 kilometara. Ovim projektom će više od 50 domaćinstava (oko 200 stanovnika) sela Laz dobiti vodu.

**Rekonstrukcija Ulice Živka Nikolića**

Na osnovu revidovanog projekta urađenog od strane DOO „Agencija za projektovanje i planiranje“ Nikšić, raspisan je tender i izabran izvođač radova na rekonstrukciji Ulice Živka Nikolića u julu 2022. godine. Ulica je ranije rekonstruisana u dužini od 70,00 m, a dužina nastavka ulice do raskrsnice sa Ulicom Nikole Tesle, zajedno sa dvije bočne ulice, iznosi 164,00 m. Poprečni profil ulice projektovan je širine 6,00 m (dvije saobraćajne trake od po 3,00 m) i obostranim trotoarima širine 1,50 m. Planirano je i postavljanje rasvjete. Investitor radova je Opština Nikšić, a izvođač radova DOO „Akropolis“ Nikšić. Vrijednost građevinskih radova je 147.446,40 €, sa uračunatim PDV-om.

Takođe, potpisan je ugovor o izvođenju radova na hidrotehničkim instalacijama sa DOO „Vodovod i kanalizacija“ Nikšić u vrijednosti od 117.798,39 €, sa uračunatim PDV-om. Završeni su radovi koji se odnose na fekalnu i atmosfersku kanalizaciju. U toku je rješavanje imovinsko-pravnih odnosa.



*Ulica Živka Nikolića*

**Rekonstrukcija magistralnog puta Nikšić–Vilusi,**

**I faza, dionica Nikšić–Kuside**

U junu 2023. godine započeli su radovi na rekonstrukciji puta Nikšić–Vilusi, dionica puta Nikšić–Kuside. Dionica obuhvata pojas od Asfaltne baze do petlje – nadvožnjaka na putu M-6, u dužini od 6,5 kilometara.

Uprava za saobraćaj je, kao investitor radova, potpisala ugovor sa izvođačem AD „Mehanizacija i programat“. Vrijednost radova je 6.889.615,00 €, sa uračunatim PDV-om. Projektnu dokumentaciju uradila je firma „Asfalt beton gradnja“ iz Podgorice, a nadzor nad izvođenjem radova dobila je firma DOO „Geotechnics projects & consulting“ Podgorica.

Radovi se odnose na proširenje postojeće saobraćajnice sa 6,5 m na 7,1 m, izradu trotoara i postavljanje rasvjete na oko 3 km. U okviru radova rekonstruisaće se i dva mosta – Vukov most dužine 100 m i most kod Auto-baze dužine 125 m, kao i nadvožnjak na Vitalcu dužine 15 m. Biće izveden kružni tok na skretanju prema Krupcu i obezbijeđena nova konekcija za aerodrom. Takođe je predviđena nova saobraćajna signalizacija. Radovi su u toku i nastavljaju se u 2025. godini.

**Izrada Idejnog i Glavnog projekta II faze kanalizacione mreže u naseljima:**


**Oštrovac, Rubeža, Ćemenca i Dragova Luka**

Izgradnjom kanalizacione mreže za četiri prigradska naselja – Oštrovac, Rubeža, Ćemenca i Dragova Luka, gdje živi oko 10.000 stanovnika, biće riješen kanalizacioni sistem za ova prigradska naselja, čime će se postići da postojeći sistem za prečišćavanje otpadnih voda radi u većem kapacitetu. Ovo će doprinijeti zaštiti voda rijeka Bistrice i Zete, a imaće i pozitivan uticaj na životnu sredinu.

Sa projektom, koji je trajao 18 mjeseci, započelo se u aprilu 2023. godine. Urađena je Studija zaštite životne sredine, koju je odobrila Opština Nikšić. Svu dokumentaciju potrebnu za izradu projekta blagovremeno je obezbijedila Opština Nikšić. Idejno rješenje i Glavni projekat uradila je firma DOO „Nikcom“ Nikšić. Vrijednost izrade projekta iznosila je 600.000.00 €, sa uračunatim PDV-om, iz sredstava bespovratnog granta tehničke pomoći Fonda za Zapadni Balkan. Reviziju projekta vršila je firma DOO „B-RIL inženjering“ Nikšić. Vrijednost revizije iznosila je 23.232.00 €, sa uračunatim PDV-om, a finansirala ju je Opština Nikšić.

Projektovano je 40 km primarnog kolektora. Procijenjena vrijednost radova na glavnom kolektoru iznosi 14.000.000,00 €, sa uračunatim PDV-om, a sredstva su obezbijeđena kombinacijom investicionog granta, kreditom EIB i lokalnih sredstava. Sekundarna mreža potrošača će se priključivati na primarni kolektor, a Opština Nikšić je preuzela obavezu eventualnog rješavanja imovinsko-pravnih odnosa.

Pripremljena je tenderska dokumentacija za izbor izvođača radova i nadzor, u saradnji sa Ministarstvom ekologije, održivog razvoja i razvoja sjevera i PROCON-om.



*Mreža primarnog kolektora*

**Rekonstrukcija Bulevara 13. jul**

U avgustu 2023. godine potpisan je ugovor za izvođenje radova na rekonstrukciji Bulevara 13. jul sa najpovoljnijim ponuđačem DOO „Temko“ Nikšić. Uprava za kapitalne projekte je protokolom prenijela ovlašćenja na Opštinu Nikšić za realizaciju ovog projekta. Vrijednost ove investicije je 773.073,54 €, sa uračunatim PDV-om. Stručni nadzor vrši DOO „Agencija za projektovanje i planiranje“ Nikšić. Rok za završetak radova je 90 dana. Radovi se odnose na rekonstrukciju vodovodne mreže, fekalne i atmosferske kanalizacije, kolovozne konstrukcije, na postavljanje ivičnjaka i izgradnju trotoara, kao i na postavljanje rasvjete. Radovi su u toku i nastavljaju se u 2025. godini.



*Radovi na Bulevaru 13. jul*

**Dom digitalne revolucije**

Tender za izbor najpovoljnijeg izvođača za realizaciju ovog projekta raspisala je Uprava za kapitalne projekte 2023. godine. Projektnu dokumentaciju za rekonstrukciju dijela postojećeg objekta Doma revolucije u Nikšiću uradilo je DOO „Agencija za projektovanje i planiranje“ Nikšić. Izvođač radova je DOO „LD gradnja“ Nikšić. Vrijednost ugovorenih radova iznosi 724.550,22 €, sa uračunatim PDV-om. Rok za završetak radova je šest mjeseci. Radovi će biti nastavljeni u 2025. godini.

**Radovi započeti i okončani u 2024. godini**

**Uređenje terena u dvorišnom dijelu objekta između ulica Narodnih heroja, Karađorđeve i Vuka Mićunovića**

Na tenderu objavljenom 08. 04. 2024. godine kao najpovoljniji ponuđač za uređenje terena u dvorišnom dijelu objekta između ulica Narodnih heroja, Karađorđeve i Vuka Mićunovića izabrana je firma DOO „Akropolis“ Nikšić, sa kojom je 04. 06. 2024. godine potpisan ugovor u vrijednosti od 261.924,96 €, sa uračunatim PDV-om.

Radove na hidrotehničkim instalacijama izvelo je DOO „Vodovod i kanalizacija“ Nikšić, sa kojim je potpisan ugovor u vrijednosti od 69.824,51 €, sa uračunatim PDV-om. Podizvođači su DOO „Ramel“ Nikšić i DOO „Geozenit“ Podgorica, koji su izveli elektroradove. Radovi su obuhvatali mašinski iskop, zamjenu hidrotehničkih instalacija, izgradnju saobraćajnica, trotoara i ivičnjaka, rasvjetu, izgradnju 80 parking-mjesta, kao i dječje igralište sa pratećim mobilijarom. Investitor radova je Opština Nikšić. Stručni nadzor vršilo je DOO „Agencija za projektovanje i planiranje“ Nikšić.



*Kvart između ulica Karađorđeve, Vuka Mićunovića i Narodnih heroja*

**Uređenje terena oko dijela objekta Doma revolucije**

Na tenderu za izbor izvođača radova za uređenje terena oko dijela objekta Doma revolucije, koji je objavljen 08. 04. 2024. godine, kao najpovoljniji ponuđač izabrana je firma „LD gradnja“ sa podizvođačima DOO „Ramel“ Nikšić i DOO „Infrastruktura“ Podgorica. Vrijednost izvedenih radova iznosila je 430.754,60 €, sa uračunatim PDV-om. Stručni nadzor vršilo je DOO „Agencija za projektovanje i planiranje“ Nikšić. Rok za završetak radova bio je 75 dana.

Radovi su završeni u decembru 2024. godine, a odnosili su se na zemljane radove, postavljanje ivičnjaka, asfaltiranje saobraćajnice, betoniranje trotoara, izradu saobraćajne signalizacije, ozelenjivanje površina, postavljanje hidrotehničkih instalacija i elektroradove.

**Uređenje saobraćajnih površina na Novom groblju**

Na tenderu za izbor izvođača radova za uređenje saobraćajnih površina na Novom groblju, koji je objavljen 13. 02. 2024. godine, izabrana je firma DOO „Akropolis“ Nikšić sa podizvođačima AD „Mehanizacija i programat“ Nikšić i DOO „Geozenit“ Podgorica. Rok za izvođenje radova je 30 dana. Vrijednost izvedenih radova iznosila je 168.797,72 €, sa uračunatim PDV-om, a investitor je bila Opština Nikšić.

Izvedeni su radovi na iskopima, postavljanju atmosferske kanalizacije, postavljanju tampona i ivičnjaka, kao i na asfaltiranju staza. Stručni nadzor vršilo je DOO „Agencija za projektovanje i planiranje“ Nikšić.



*Izgradnja staza na Novom groblju pod Trebjesom*

**Sanacija pristupnih saobraćajnica u kvartu pod Trebjesom**

Na tenderu za izbor izvođača radova za investiciono održavanje objekata niskogradnje na teritoriji opštine Nikšić, koji je objavljen 19. 04. 2024. godine, kao najpovoljniji ponuđač izabrana je firma AD „Mehanizacija i programat“ Nikšić. U okviru ovog održavanja sanirane su pristupne ulice pod Trebjesom.

Radovima su obuhvaćeni: iskop zemljanog materijala iz trupa postojeće ulice u cilju stabilizacije podtla, zamjena hidrotehničkih instalacija zbog neadekvatnih kota slivnika i dotrajalih instalacija atmosferske kanalizacije, zamjena ivičnjaka, betoniranje trotoara i asfaltiranje ulica.

Investitor je bila Opština Nikšić, a vrijednost ovih radova iznosila je 300.000,00 €, sa uračunatim PDV-om.

Stručni nadzor vršila je firma DOO „N & B inženjering i konsalting“ Nikšić.



*Pristupne ulice pod Trebjesom*

**Radovi na adaptaciji i modernizaciji semafora**

Završeni su radovi na adaptaciji i modernizaciji semafora. Vrijednost izvedenih radova iznosila je 99.994,40 €, sa uračunatim PDV-om. Investitor je bila Opština Nikšić, a izvođač radova DOO „Gradnja inženjering“ Nikšić sa podizvođačem DOO „MontEnergo“ Nikšić. Stručni nadzor vršilo je DOO „Agencija za projektovanje i planiranje“ Nikšić.

**Sanacija potpornog zida Saborne crkve Svetog Vasilija Ostroškog**

Završeni su radovi na sanaciji potpornog zida Saborne crkve Svetog Vasilija Ostroškog u Nikšiću. Ukupna vrijednost radova iznosila je 9.643,70 €, sa uračunatim PDV-om. Investitor je bila Opština Nikšić, a izvođač radova DOO „L-gradnja“ Nikšić. Stručni nadzor vršilo je DOO „Agencija za projektovanje i planiranje“ Nikšić.

**Sanacija krova Opštine Nikšić**

Završeni su radovi na sanaciji ravnog krova na zgradi Opštine Nikšić. Vrijednost radova iznosila je 3.194.40 €, sa uračunatim PDV-om. Investitor je bila Opština Nikšić, a izvođač radova DOO „L-gradnja“ Nikšić. Stručni nadzor je vršilo DOO „Agencija za projektovanje i planiranje“ Nikšić. Radovi su se odnosili na sanaciju postojeće hidroizolacije na zgradi Opštine Nikšić.

**Uređenje dječjeg igrališta u Integralovom naselju**

Na tenderu za uređenje dječjeg igrališta u Integralovom naselju, objavljenom 25. 09. 2024. godine, kao najpovoljniji ponuđač izabrana je firma DOO „Tangram system“ Nikšić sa podizvođačima DOO „Breznamont“ Nikšić i DOO „Novamax“ Nikšić. Vrijednost ugovora iznosila je 55.290,77 €, sa uračunatim PDV-om. Investitor je bila Opština Nikšić. Rok za izvršenje posla bio je 20 radnih dana od uvođenja izvođača u posao. Stručni nadzor vršilo je DOO „Agencija za projektovanje i planiranje“ Nikšić. Radovi su se odnosili na čišćenje terena, mašinski iskop i ugradnju tampona. Ugrađene su tartan ploče, ljuljaške, klackalice, klupe, kao i izvršeno uređenje zelenog pojasa i rasvjete.

**Uređenje igrališta u Kosovskoj ulici**

Kompanija „Noblewood Adriatic“ donirala je sredstva za izgradnju dječjeg igrališta u Kosovskoj ulici. Vrijednost ove donacije je 34.182,50 €, sa uračunatim PDV-om, a izvođač radova je bila firma „Park World Mne“.



*Dječje igralište*

**Izgradnja spomen-obilježja u znak sjećanja na operaciju „Velveta“**

Opština Nikšić i Jevrejska zajednica u Crnoj Gori podigli su spomen-obilježje u znak sjećanja na operaciju „Velveta“. Radovi, koje je finansirala Opština Nikšić, odnosili su se na čišćenje platoa, uređenje zelene površine i postavljanje mobilijara. Izvedena vrijednost ovih radova iznosila je 12.544,00 €, sa uračunatim PDV-om. Izvođač radova bilo je DOO „Komunalno“ Nikšić. Stručni nadzor vršilo je DOO „Agencija za projektovanje i planiranje“ Nikšić. Postavljena je maketa aviona na čeličnoj konstrukciji.



*Spomen-obilježje „Velveta“*

**Izgradnja spomen-česme na Krupcu**

Završeni su radovi na postavljanju spomen-česme na Krupcu. Izvođači radova bili su DOO „L-gradnja“ Nikšić i DOO „Vodovod i kanalizacija“ Nikšić. Radovi su se odnosili na pripremne zemljane i betonske radove, postavljanje skulpture, rasvjete i instalaciju vodovoda. Vrijednost izvedenih radova iznosila je 8.869,94 €, sa uračunatim PDV-om. Sredstva su obezbijeđena iz budžeta Opštine Nikšić i donacije Nevladine fondacije „Fondacija IV-5 odjeljenje biologa 1980/81. Nikšić“. Stručni nadzor vršilo je DOO „Agencija za projektovanje i planiranje“ Nikšić.



*Spomen-česma na Krupcu*

**Projekti i aktivnosti čija je realizacija u toku**

**i koji se prenose u 2025. godinu**

**Rekonstrukcija Školske ulice**

U toku su radovi na rekonstrukciji Školske ulice, koji obuhvataju postavljanje hidrotehničkih instalacija i rekonstrukciju kompletne ulice sa izradom obostranih trotoara. Ugovorena vrijednost radova je 2.482.456,67 €, sa uračunatim PDV-om, a investitor je Uprava za kapitalne projekte. Izvođač radova je DOO „MIGCOMERC“ Nikšić. Rok za završetak radova je 18 mjeseci. Nadzor nad izvođenjem radova vrši DOO „Agencija za projektovanje i planiranje“ Nikšić. Projektom je predviđena kompletna rekonstrukcija ulice sa djelimičnim pomjeranjem trase radi dobijanja bolje preglednosti. Predviđeni poprečni profil ulice su dvije trake od po 3,0 m sa obostranim trotoarima različite širine, zavisno od prostornih mogućnosti. Rekonstruisana je vodovodna mreža i mreža fekalne i atmosferske kanalizacije. Predviđeni su i radovi na postavljanju rasvjete. Radovi su u toku i nastavljaju se u 2025. godini.



*Radovi na Školskoj ulici*

**Rekonstrukcija Ulice 11**

U toku je izgradnja saobraćajnice Ulica broj 11. Ugovor je potpisan 13. 06. 2024. godine sa firmom DOO „Akropolis“ Nikšić, u vrijednosti od 69.363,34 €, sa uračunatim PDV-om. Podizvođači su DOO „Ramel“ Nikšić i DOO „Geozenit“ Podgorica. Rok za završetak radova je 30 dana. Ugovor za izradu hidrotehničkih instalacija, u vrijednosti od 31.234,36 €, sa uračunatim PDV-om, potpisan je i sa DOO „Vodovod i kanalizacija“ Nikšić. Nadzor nad izvođenjem radova vrši DOO „Agencija za projektovanje i planiranje“ Nikšić. Radovi su obuhvatili širok otkop, postavljanje hidrotehničkih instalacija, ugradnju tampona, postavljanje ivičnjaka, izradu trotoara i asfaltnih slojeva. Radovi su u toku i nastaviće se u 2025. godini.



*Rekonstrukcija Ulice 11*

**Uređenje prostora u MZ Stara Varoš**

U toku su radovi na uređenju prostora u MZ Stara Varoš. Ugovorena vrijednost investicije je 116.160,77 €, sa uračunatim PDV-om. Investitor je Opština Nikšić, a izvođač radova je DOO „Ađi invest“ Nikšić.

Ova investicija uključuje sanaciju makadamske podloge, u okviru koje će biti urađena parking-mjesta, trotoari, pojas zelenila, kao i izgradnja terena za basket. Stručni nadzor vrši DOO „Agencija za projektovanje i planiranje“ Nikšić. Radovi se nastavljaju u 2025. godini.



*Radovi na uređenju MZ Stara Varoš*

**Modernizacija lokalnih puteva na teritoriji opštine Nikšić**

Na tenderu za modernizaciju lokalnih puteva na teritoriji opštine Nikšić, objavljenom 24. 09. 2024. godine, kao najpovoljniji ponuđač izabrana je firma AD „Mehanizacija i programat“ Nikšić. Vrijednost ugovora iznosi 809.768,30 €, sa uračunatim PDV-om.

Radovi su počeli u 2024. godini i obuhvatali su asfaltiranje putnih pravaca u mjesnim zajednicama Kličevo, Straševina i Poljica. Radovi se nastavljaju i u 2025. godini. Stručni nadzor vrši DOO „Agencija za projektovanje i planiranje“ Nikšić.



*Asfaltiranje ulica u Kličevu i Straševini*

**Sanacija ulica u užem gradskom jezgru**

Na tenderu za sanaciju ulica u užem gradskom jezgru, objavljenom 24. 09. 2024. godine, kao najpovoljniji ponuđač izabrana je firma AD „Mehanizacija i programat“. Vrijednost ove investicije iznosi 742.685,90 €, sa uračunatim PDV-om. Radovi će početi u 2025. godini.

**Parking kod Novog groblja pod Trebjesom**

Na tenderu za izgradnju parkinga kod Novog groblja pod Trebjesom, objavljenom 04. 09. 2024. godine, kao najpovoljniji ponuđač izabrana je firma DOO „Akropolis“ Nikšić sa podizvođačima DOO „Ramel“ Nikšić i DOO „Geozenit“ Podgorica. Potpisan je ugovor u vrijednosti od 199.092,01 €, sa uračunatim PDV-om. Rok za završetak radova je 60 radnih dana.

Projektom su predviđena 52 parking-mjesta, od čega je pet za invalidna lica, nova pristupna saobraćajnica širine 6,0 m, izrada trotoara širine 2,0 m i niše za kontejnere. Planirano je presvlačenje postojeće ulice habajućim slojem, kako bi se smanjila oštra kosina ivičnjaka na spoju ulice i parkinga.

Odvođenje vode sa kolovoza projektovano je sistemom slivnika i šahti. Radove na hidrotehničkim instalacijama izvodi DOO „Vodovod i kanalizacija“ Nikšić. Vrijednost ugovorenih radova za hidrotehniku je 11.733,21 €, sa uračunatim PDV-om. Projektom je predviđeno i postavljanje rasvjete. Završeni su radovi na iskopima, valjanju posteljice i ugradnji tamponskog sloja. Radovi su u toku i nastaviće se u 2025. godini.



*Radovi na novom parkingu kod groblja ispod Trebjese*

**Sanacija košarkaškog terena OŠ „Milija Nikčević“**

Na tenderu za sanaciju košarkaškog terena OŠ „Milija Nikčević“, objavljenom 04. 09. 2024. godine, kao najpovoljniji ponuđač izabrana je firma DOO „Ađi invest“ Nikšić sa podizvođačem DOO „Geoplan inženjering“ Nikšić. Vrijednost ugovora je 31.327,57 €, sa uračunatim PDV-om. Nadzor vrši DOO „Agencija za projektovanje i planiranje“ Nikšić. Radovi su u toku i nastavljaju se 2025. godine.



*Radovi na košarkaškom igralištu*

**Izgradnja priključne saobraćajnice Ulice 79 na Ulicu 18. septembar**

Objavljen je tender za izgradnju priključne saobraćajnice Ulice 79 na Ulicu 18. septembar. Kao najpovoljnija, izabrana je ponuda firme DOO „Akropolis“ Nikšić sa podizvođačima DOO „Ramel“ Nikšić i DOO „Geozenit“ Podgorica. Potpisan je ugovor u vrijednosti od 108.841,76 €, sa uračunatim PDV-om. Rok za izvođenje radova je 40 radnih dana. Nadzor nad izvođenjem radova vrši DOO „Agencija za projektovanje i planiranje“ Nikšić. Očekuje se početak radova u 2025. godini.

**Sanacija ulice Nova 1 – Stara Varoš**

Na tenderu za sanaciju ulice Nova 1 – Stara Varoš, objavljenom 24. 09. 2024. godine, kao najpovoljniji ponuđač izabrana je firma DOO „MIGCOMERC“ Nikšić, sa podizvođačima „D&D ing“ Berane i DOO „Geoplan inženjering“ Podgorica. Potpisan je ugovor u vrijednosti od 36.224,50 €, sa uračunatim PDV-om. Nadzor nad izvođenjem radova vrši DOO „Agencija za projektovanje i planiranje“ Nikšić. Rok za završetak radova je 20 radnih dana. Očekuje se početak radova u 2025. godini.

**Rekonstrukcija puta za Župu: Rubeža – Miolje Polje – Morakovo,**

**dionica od doma u Liverovićima do MK Miolje Polje**

Uprava za kapitalne projekte je 2024. godine raspisala tender za rekonstrukciju lokalnog puta Rubeža – Miolje Polje – Morakovo, dionica od doma u Liverovićima do MK Miolje Polje. Kao najpovoljniji ponuđač izabrana je firma DOO „Eurozox“ Danilovgrad sa podizvođačem DOO „Geo max group“ Podgorica, sa kojima je potpisan ugovor u vrijednosti od 2.812.682,87 €, sa uračunatim PDV-om. U toku je rješavanje imovinsko-pravnih odnosa na ovoj dionici, nakon čega se očekuje početak radova. Nadzor nad izvođenjem radova vršiće firma DOO „Projectman“ Podgorica. Rok za izvođenje radova je 210 dana od dana uvođenja izvođača u posao.

**Rekonstrukcija Krupačke ulice (Jezerski put)**

Na tenderu za izbor za izvođača radova raspisanom 10. 06. 2024, kao najpovoljniji ponuđač izabrana je firma DOO „Akropolis“ Nikšić, sa kojom je potpisan ugovor o izvođenju radova u vrijednosti od 261.064,36 €, sa uračunatim PDV-om. Podizvođač radova je DOO „Geozenit“ Podgorica. Radovi se izvode na osnovu revidovanog Glavnog projekta, koji je uradilo DOO „Agencija za projektovanje i planiranje“ Nikšić. Rok za izvođenje radova je 90 radnih dana. Nadzor nad izvođenjem radova vrši DOO „Agencija za projektovanje i planiranje“ Nikšić.

Vrijednost ugovora za hidrotehničke instalacije, potpisanog sa DOO „Vodovod i kanalizacija“ Nikšić, jeste 185.897,76 €, sa uračunatim PDV-om. Izvedeni su radovi na širokom otkopu i postavljanju šahti za kanalizaciju. Radovi se nastavljaju u 2025. godini.



*Radovi na Jezerskoj ulici*

**Uređenje igrališta za male sportove u MZ Župa**

Pokrenut je tenderski postupak za uređenje igrališta za male sportove u selu Kuta u Župi. Na prostoru od 17 m × 30 m biće urađen asfaltni teren sa iscrtanim linijama za fudbal i košarku, postavljeni golovi i koševi, a oko igrališta biće postavljene klupe i reflektori. Vrijednost investicije je 32.815.00 €, sa PDV-om, a investitor je Opština Nikšić.

**Nastavak izgradnje Vatrogasno-spasilačkog doma**

Uprava za kapitalne projekte je 15. 10. 2024. godine raspisala tender za II fazu radova na izgradnji Vatrogasno-spasilačkog doma u Nikšiću. Pod brojem 01-426/24-7172/2 od 20. 12. 2024. godine, donijeta je odluka o izboru najpovoljnije ponude. Tenderski postupak je u toku.



*Novi objekat Vatrogasno-spasilačkog doma u izgradnji*

**Uređenje korita Mrkošnice, Bistrice, Gračanice i Uzduva**

Na tenderu za uređenje korita rijeka Mrkošnice, Bistrice, Gračanice i Uzduva, objavljenom 23. 09. 2024. godine, kao najpovoljniji ponuđač izabrana je firma DOO „MIGCOMERC“ Nikšić, sa kojim je Opština Nikšić kao investitor radova potpisala ugovor u vrijednosti od 28.326,10 €, sa uračunatim PDV-om. Radovi još nijesu započeti.

**Adaptacija Kongresne sale scenskog prostora u Domu revolucije**

Uprava za kapitalne projekte raspisala je 2024. godine tender za izbor izvođača radova za predmetni objekat. Vrijednost ugovorenih radova iznosi 2.295.382,41 €, sa PDV-om. Izvođač radova je DOO „LD gradnja“ Nikšić. Rok za izvođenje radova je 210 dana. Nadzor nad radovima vršiće DOO „Civil engineer“ Podgorica za 43.802,00 €, sa PDV-om. Projekat je uradilo DOO „Agencija za projektovanje i planiranje“ Nikšić, a revidovalo DOO „RMA inženjering“ Nikšić.

**Rekonstrukcija potpornog zida u Dragovoj Luci**

Opština Nikšić raspisala je tender za rekonstrukciju potpornog zida u Dragovoj Luci u vrijednosti od 62.880,58 €, sa uračunatim PDV-om. Projekat rekonstrukcije uradilo je DOO „Agencija za projektovanje i planiranje“ Nikšić. Radovi obuhvataju zemljane radove, armiranobetonske radove, radove na obezbjeđenju drenaže, izradu nasipa i izradu elaborata izvedenog gravitacionog zida. Tenderska procedura je u toku.

**Izmještanje TS10/0.4kV2x630kVA br. 70 sa k. p. br. 2766 i izgradnja nove**

**sa oznakom TS10/0.4kV2x630kVA br. 70-Nova sa uklapanjem u VN i NN mrežu**

Na predmetnoj parceli planirana je izgradnja dječjeg vrtića, a mjesto na kome se nalazi postojeća trafostanica ometa optimalno pozicioniranje budućeg objekta. Zato je odlučeno da se postojeća trafostanica ukloni, a u ćošku parcele da se postavi nova. Opština Nikšić, kao investitor radova, raspisala je tender za izvođenje radova u skladu sa Glavnim projektom, koji je uradilo DOO „Agencija za projektovanje i planiranje“ Nikšić. Procijenjena vrijednost radova je 224.850,51 €, sa uračunatim PDV-om. Tenderska procedura je u toku.

**Adaptacija aneksa objekta DOO „Agencija za projektovanje i planiranje“ Nikšić**

Opština Nikšić, kao investitor radova, raspisala je tender za izvođenje radova na adaptaciji aneksa objekta DOO „Agencija za projektovanje i planiranje“ Nikšić. Procijenjena vrijednost radova je 101.043,38 €, sa uračunatim PDV-om. Tenderska procedura je u toku.

**Adaptacija krova Evropskog doma u Nikšiću**

Opština Nikšić raspisala je tender za izvođenje radova na krovu Evropskog doma u Nikšiću. Procijenjena vrijednost radova je 33.856,16 €, sa PDV-om. Tenderska procedura je u toku. Radovi se odnose na zamjenu limenog krovnog pokrivača i limenog opšava novim, uz eventualnu zamjenu dotrajalih elemenata krovne potkonstrukcije i zamjenu horizontalnih i vertikalnih oluka.

**Sanacija i zamjena parkovskog mobilijara**

Opština Nikšić raspisala je tender za izvođača radova na zamjeni i sanaciji parkovskog mobilijara u Gradskom parku. Procijenjena vrijednost investicije je 82.978,78 €, sa uračunatim PDV-om. Izabrani izvođač je DOO „Tangram system“ Nikšić.

**Opremanje bunara u Gradskom parku**

Opština Nikšić raspisala je tender za opremanje bunara u Gradskom parku. Procijenjena vrijednost investicije je 14.999,99 €, sa PDV-om. Tenderski postupak je u toku.

**Izrada glavnog projekta transfer stanice u Nikšiću**

Opština Nikšić raspisala je tender za izradu glavnog projekta transfer stanice. Procijenjena vrijednost nabavke iznosi 16.999,99 €, sa PDV-om.

**Izgradnja vodovoda Planik**

Ugovorena vrijednost radova na izgradnji vodovoda Planik je 198.537,43 €, sa uračunatim PDV-om, od čega je u 2024. godini izvršeno 95.016,27 €. Rok za izvođenje radova je 18 mjeseci, do kraja 2025. godine. Radove izvodi DOO „Indel inženjering“ Podgorica, a nadzor vrši DOO „Agencija za projektovanje i planiranje“ Nikšić. Završene su sljedeće pozicije radova: geodetsko obilježavanje trase u dužini od 5.567 m, čišćenje dna kanala, uređenje posteljice, ugradnja vodovodnih cijevi na sloju pijeska, zatrpavanje istih, izgradnja 18 vodovodnih okana i ugradnja potrebne fazonerije u izvedenim vodovodnim šahtama.

**Izgradnja rezervoara za vodu u Tisi – KO Presjeka**

Izvođač je pristupio izvođenju radova 27. 05. 2024. godine, u skladu sa potpisanim ugovorom i tehničkom specifikacijom. Rezervoar se sastoji od jedne mokre komore zapremine 150 m³ i zatvaračnice. Ovaj projekat predstavlja prvu fazu projekta vodosnabdijevanja sela Tisa. Radovi su završeni u 2024. godini i njihova ukupna vrijednost iznosila je 79.872,18 €, sa uračunatim PDV-om. Radove je izvelo DOO „Temko“ Nikšić, a nadzor je vršilo DOO „Agencija za projektovanje i planiranje“ Nikšić.

# **PROJEKTI REALIZOVANI UZ PODRŠKU MEĐUNARODNIH I DRUGIH FONDOVA/DONATORA**

**„ReLOaD2 projekat“**

Regionalni program lokalne demokratije na Zapadnom Balkanu 2 (ReLOaD2) počeo je sa realizacijom 1. januara 2021. godine, kao nastavak prethodne faze ReLOaD programa, a završio se krajem 2024. godine. Program se sprovodio u šest zemalja i teritorija Zapadnog Balkana – Albaniji, Sjevernoj Makedoniji, Bosni i Hercegovini, Crnoj Gori, Srbiji i Kosovu. ReLOaD2 finansira Evropska unija iz sredstava Multi Country Civil Society Facility, uz kofinansiranje UNDP-a i lokalnih samouprava koje će biti obuhvaćene programom.

Cilj Regionalnog programa lokalne demokratije (ReLOaD2) bilo je jačanje partnerstava između lokalnih samouprava i nevladinog sektora na području Zapadnog Balkana širenjem uspješnog modela transparentnog projektnog finansiranja nevladinih organizacija iz budžeta JLS-a, a u cilju rješavanja potreba u zajednici. U ovoj fazi realizacije programa intervencija je još bila usmjerena i na poboljšanje položaja mladih na lokalnom nivou, kroz jačanje participativnog razvoja politika mladih i zajedničkog djelovanja sa lokalnim upravama u tom pravcu.

Klasteru „Zajedno Nikšić i Plužine“ odobrena su sredstva Evropske unije u iznosu od 170.000 €, a sufinansiranje opština bilo je 34.000 € za dvije godine, i to za 2022. i 2023. godinu, za raspodjelu sredstava NVO putem konkursa za predaju predloga projekata.

Nakon evaluacije projektnih predloga u okviru klastera „Zajedno Nikšić i Plužine“ u 2022. godini odobreno je za finansiranje osam projekata nevladinih organizacija, a u 2023. godini za finansiranje su odobreni projekti 11 nevladinih organizacija.

Kako smo u fazi ReLOaD2 projekta imali Program za zaposlenje mladih osoba iz naše opštine, nakon objavljenih poziva za poslodavce (koji imaju od tri do pet zaposlenih) i poziva za Program obuke mladih kod poslodavaca za svršene srednjoškolce i visokoškolce, starosti od 18 do 30 godina iz Nikšića, sa ciljem učešća u Programu sticanja profesionalnih znanja i vještina u oblasti njihovog poslovanja, i nakon završenog volontiranja – kod prijavljenih poslodavaca zaposlilo se troje mladih ljudi.

**ReLOaD Regionalni program saradnje**

Naziv projekta: Urbana kultura povezuje mlade u regionu Zapadnog Balkana.

Prioritet: Razvoj omladinskih vještina i ekonomsko osnaživanje mladih.

Vodeći partner: Centar lokalne demokratije, Subotica.

Partneri: Agencija lokalne demokratije Nikšić, Udruženje AktivUm, Kumanovo.

Pridruženi partneri: Opština Nikšić, Opština Kumanovo, Grad Subotica.

Budžet: 35.000,00 €.

Rok implementacije je 10 mjeseci (15. januar – 15. decembar 2024. godine).

Ciljevi: Podsticanje mobilnosti i angažovanja mladih u regionalnoj saradnji i razmjeni u cilju unapređivanja njihovih profesionalnih vještina i ekonomskog osnaživanja. Povećati učešće mladih i angažovanje u dijalogu o akcionim planovima za mlade i saradnji sa lokalnim vlastima na razvoju njihovih profesionalnih vještina i ekonomskom osnaživanju. Unapređenje znanja i preduzetničkih vještina mladih za razvoj startapova u ICT sektoru, popularizaciji inovativne promocije lokalnog kulturnog nasljeđa kroz unapređenje regionalne saradnje i razmjenu dobre lokalne prakse u tri grada.

**Projekat „Reindustrijalizacija po principu ’braunfild je bolji od grinfilda’ –**

**ReInd-BBG“**

U toku je implementacija projekta „Reindustrijalizacija po principu ’braunfild je bolji od grinfilda’ – ReInd-BBG“, koji finansira Evropska unija kroz Interreg program Dunavskog regiona.

Vodeći partner na ovom projektu je Privredna komora Slovenije, dok Opština Nikšić sve projektne aktivnosti implementira u saradnji sa Elektroprivredom Crne Gore, koja je takođe jedan od ukupno šesnaest partnera iz sedam zemalja Dunavskog regiona. Jedan od pridruženih partnera jeste i naša Nevladina organizacija „Ozon“, koja svojim znanjem i ekspertizom doprinosi implementaciji projekta.

Ukupna vrijednost projekta je 2.398.800,00 €. Budžet za Opštinu Nikšić iznosi 135.600,00 €, od čega se 80% finansira iz EU fondova, dok 20% čini učešće Opštine. Budžet za EPCG iznosi 133.100,00 €.

Implementacija projekta je počela 1. januara 2024. godine, a trajaće ukupno trideset mjeseci, do 30. juna 2026. godine.

Projekat ima za cilj revitalizaciju postojećih braunfilda, odnosno neiskorišćenih, napuštenih i zapuštenih lokacija i objekata u industrijske, proizvodno orijentisane svrhe, čime bi se smanjila izgradnja novih industrijskih zona u grinfildima, odnosno izbjegla nova upotreba zemljišta, zaptivanje tla i dalji gubitak biodiverziteta u Dunavskom basenu. Takve revitalizacije predstavljaju ogroman izazov za pogođene zajednice zbog njihove administrativne i upravljačke složenosti i zato što se moraju odvijati u kontekstu kružne i resursno efikasne ekonomije i ekoloških strategija regionalnog razvoja.

**Projekat „Diverzifikacija tržišta rada u industrijskim gradovima Podunavskog regiona kroz unaprijeđenu saradnju zainteresovanih strana i usklađivanje vještina kako bi se podržale lokalne tranzicije i promovisao dugoročni održivi razvoj – SteelCityZen“**

Projekat „SteelCityZen“ finansira Evropska unija kroz Interreg program Dunavskog regiona.

Vodeći partner na ovom projektu je Opština Dunaujvaroš. Opština Nikšić je jedan od ukupno jedanaest partnera iz devet zemalja Dunavskog regiona, dok je Zavod za zapošljavanje Crne Gore pridruženi partner.

Ukupna vrijednost projekta je 1.833.213,50 €. Budžet za Opštinu Nikšić iznosi 129.380,00 €, od čega se 80% finansira iz EU fondova, dok 20% čini učešće Opštine.

Početak implementacije projekta očekuje se u martu 2025. godine i trajaće 36 mjeseci.

Projekat „SteelCityZen“ testiraće primjenljive modele i okvire industrijske diverzifikacije u monofunkcionalnim industrijskim gradovima Dunavskog regiona i razraditi teritorijalno integrisane akcione planove koji će olakšati restrukturiranje i diverzifikaciju tržišta rada. Poseban fokus će biti stavljen na osnaživanje institucija za podršku zapošljavanju, kako bi podržali tranziciju i razvoj inovativnih rješenja za stimulaciju zapošljavanja, promociju investicija, digitalizaciju i rješenja socijalne ekonomije.

Očekuje se da projekat počne sa implementacijom u martu 2025. godine i trajaće ukupno trideset šest mjeseci.

**Projekat „Jačanje kadrovskih i tehničkih kapaciteta**

**Službe zaštite i spašavanja Nikšić“**

Turska agencija za saradnju i koordinaciju (TIKA) finansira projekat „Jačanje kadrovskih i tehničkih kapaciteta Službe zaštite i spašavanja Nikšić“.

Ukupna vrijednost projekta je 35.000,00 €.

Ovim projektom će se nabaviti vibrafon – uređaj za detekciju znakova života ispod ruševina (takav uređaj ne posjeduje Crna Gora), održati tri modula obuka za djelovanje u slučajevima zemljotresa.

Glavni benefit projekta su sertifikovani i opremljeni vatrogasci za djelovanje u slučajevima zemljotresa (30 polaznika obuke).

**„Program izvrsnosti zapošljavanja“**

U avgustu 2024. godine završena je realizacija projekta „Program izvrsnosti zapošljavanja“. Projekat je finansirala Evropska unija u okviru programa „Podrška zapošljavanju, socijalnoj inkluziji i socijalnom preduzetništvu“.

Projekat je realizovan u partnerstvu: Opština Nikšić (vodeći partner), Lokalni javni emiter „Radio-televizija Nikšić“, JU Dnevni centar za djecu sa smetnjama u razvoju i osobe sa invaliditetom Nikšić i NVO „Biznis centar“.

Za realizaciju projekta utrošeno je 67.859,39 €, od čega je 5% učešće Opštine Nikšić.

U cilju smanjenja nezaposlenosti u našoj opštini realizovane su značajne aktivnosti.

* Potpisan je Memorandum o formiranju Lokalnog partnerstva za zapošljavanje u opštini Nikšić. Ovo partnerstvo predstavlja jednu od ključnih inicijativa za unapređenje tržišta rada i smanjenje nezaposlenosti u opštini.
* Izrađena je Lokalna strategija za zapošljavanje u opštini Nikšić 2024–2028. i Akcioni plan za 2024. godinu. Vizija strategije je razvoj ljudskog kapitala prilagođen potrebama građana, zasnovan na znanju, inovativnosti, digitalizaciji, zelenoj ekonomiji i jednakom pristupu dostojanstvenim poslovima.

Strateški cilj Strategije je održivo i inkluzivno zapošljavanje i samozapošljavanje u opštini Nikšić, dok operativni ciljevi uključuju unapređenje znanja, kompetencija i vještina radne snage, jačanje konkurentnosti opštine, jačanje preduzetništva i kreiranje novih radnih mjesta, te povećanje zaposlenosti i socijalne uključenosti lica u nepovoljnom položaju na tržištu rada.

* Organizovana je trodnevna motivaciona radionica za nezaposlene. Na radionici je učesnicima pružena inspiracija, alati i strategije kako bi unaprijedili svoje profesionalne kompetencije, povećali svoje šanse za zapošljavanje i stekli potrebno samopouzdanje za uspješnu karijeru. Radionici su prisustvovala 34 nezaposlenih lica.
* Za 30 nezaposlenih lica iz Nikšića obezbijeđene su licencirane obuke. Obuke su obuhvatale različite oblasti:
* sedam osoba je prošlo obuku za asistenta u nastavi;
* devet osoba za pomoćne poslove u računovodstvu;
* osam osoba prošlo je napredni kurs računara (PowerPoint i Excel);
* jedna osoba za zaštitara lica i imovine;
* pet osoba iz oblasti IT (četiri – WordPress development, jedan – Linux administrator).
* Kao rezultat projekta, zaposleno je sedam osoba:
  + NVO „Biznis centar“ – tri osobe za administrativne poslove;
  + RTVNK – dvije osobe (novinar saradnik i moderator sajta);
  + JU Dnevni centar za djecu sa smetnjama u razvoju i osobe sa invaliditetom – dvije osobe za rad u radno-okupacionoj radionici.
* Za radno-okupacionu radionicu JU Dnevni centra za djecu sa smetnjama u razvoju i osobe sa invaliditetom kupljena je vrijedna oprema, koja uključuje presu za lijepljenje folije na tekstilu, dodatak za kape za presu, presu za šolje, štampač za sublimacione boje i ploter za sječenje folije. RTVNK je dobila dva kompjutera sa pratećom opremom, dok je NVO „Biznis centar“ dobila tri laptopa i štampač.
* Održana je brza sesija traženja posla, koja je okupila 11 poslodavaca i 21 nezaposleno lice iz Nikšića.
* Ovaj događaj pružio je priliku nezaposlenim licima da se direktno susretnu sa potencijalnim poslodavcima i predstave svoje kvalifikacije. Poslodavci su, s druge strane, imali mogućnost da se upoznaju sa nezaposlenim kadrom koji je dostupan u našoj opštini, što može dovesti do bržeg i efikasnijeg popunjavanja otvorenih radnih mjesta.
* Pri kraju realizacije projekta potpisan je aneks ugovora kojim je dodata nova aktivnost –„Uspostavljanje i opremanje Informativno-edukativnog centra za nezaposlene i poslodavce“. Ovaj centar će služiti kao prostor za organizovanje informativnih i edukativnih događaja. Nezaposleni će moći da prisustvuju radionicama i obukama koje će im pomoći u sticanju novih vještina i povećanju šansi za zapošljavanje, dok će poslodavci imati priliku da se informišu o trendovima na tržištu rada i učestvuju u edukacijama koje mogu unaprijediti njihove poslovne procese, a samim tim i doprinijeti otvaranju novih radnih mjesta.

Svi planirani rezultati projekta su ostvareni, a ovim projektom nezaposlene osobe iz teže zapošljivih grupa dobile su priliku za profesionalno usavršavanje i zaposlenje.

**„Prekogranična ruta – Zelene oči“ – RESET**

Projekat „Prekogranična ruta – Zelene oči“ – RESET finansira se u sklopu programa EU Prekogranična saradnja Srbija – Crna Gora. Realizuje ga Opština Nikšić u partnerstvu sa Regionalnom turističkom organizacijom Sandžaka, a saradnik u projektu je Turistička organizacija Nikšić.

Budžet projekta je 179.249,41 € (77% EU, 23% partneri).

Realizacija projekta je počela 03. 10. 2023. godine i trajaće do 03. 10. 2025. godine.

Cilj projekta je povećanje turističke atraktivnosti programskog područja kroz kreiranje nove turističke rute između Nikšića i Novog Pazara i jačanje kapaciteta turističkih provajdera u osam opština programskog područja.

Realizovane su sljedeće aktivnosti.

* Organizovana su dva edukativna modula za turističke poslenike. Učesnici su bili predstavnici turističkih organizacija, ugostiteljskih objekata, turističkih agencija i drugi zaposleni u turističkom sektoru iz opština Nikšić, Šavnik, Žabljak, Pljevlja, Prijepolje, Nova Varoš, Sjenica i Novi Pazar. Modul 1 na temu – Unapređenje turističkih destinacija i turizma u MMSP putem inovacija i digitalne transformacije – održan je u Nikšiću, a Modul 2 – Kreativne industrije, održan je u Novom Pazaru.
* Kreirana je nova turistička ruta od Nikšića do Novog Pazara i definisan je itinerer.
* Pripremljena je Resursna turistička mapa, u kojoj su predstavljeni najznačajniji lokaliteti navedenih osam opština.
* Nakon sprovedenih tenderskih procedura potpisani su ugovori za nabavku i postavljanje objekta Turističke info tačke sa pripremnim radovima, izradu mobilne aplikacije za novu turističku rutu u okviru projekta RESET i opremanje jezera Krupac (solarna klupa, kabine za presvlačenje i parkiralište za bicikla).

**U okviru projekta „Green Kick“**, koji sprovodi FORS Montenegro u saradnji sa partnerima iz BiH i Srbije, Opština Nikšić započela je izradu Akcionog plana za održivu energiju i borbu protiv klimatskih promjena (SECAP).

Cilj SECAP-a je povećanje energetske efikasnosti, smanjenje emisije CO₂, procjena klimatskih rizika i suzbijanje energetskog siromaštva na lokalnom nivou.

Oblasti istraživanja:

* anketa o potrošnji energije u domaćinstvima;
* zgrade javne namjene (energetska efikasnost, potrošnja);
* upravljanje otpadom;
* vodosnabdijevanje i tretman otpadnih voda;
* javna rasvjeta (potrošnja i mjere za unapređenje);
* sektor saobraćaja (potrošnja goriva, održivost).

# **SEKRETARIJAT ZA FINANSIJE, RAZVOJ I PREDUZETNIŠTVO**

Poslovi u Sekretarijatu za finansije, razvoj i preduzetništvo u izvještajnoj godini organizovani su u okviru četiri sektora i dio poslova izvan njih. Sektori su: Sektor za budžet, Sektor za trezor, Sektor za regionalni razvoj i preduzetništvo i Sektor za javne nabavke. Poslovi u Sektoru za budžet organizovani su i obavljani u okviru dva odjeljenja, i to Odjeljenja za budžetske operacije i fiskalnu politiku i Odjeljenja za planiranje i realizaciju budžetskih sredstava.

U **Sektoru za budžet** tokom 2024. godine, pored tekućih, obavljali su se poslovi koji se odnose na sljedeće.

**1. Priprema i izrada Predloga Odluke o Završnom računu budžeta Opštine Nikšić za 2023. godinu**

Odlukom o izmjenama Odluke o budžetu Opštine Nikšić za 2023. godinu iznos planiranih sredstava je bio 30.450.000,00 €. Ostvareni prihodi po Završnom računu za 2023. godinu iznosili su 34.596.103,78 €, a izvršeni rashodi 24.527.368,63 €. Razlika od 10.068.735,15 € odnosi se na sredstva koja su se prenijela u 2024. godinu.

**Prihodi**

Odnos ostvarenih prihoda u odnosu na plan jeste sljedeći:

|  |  |  |  |
| --- | --- | --- | --- |
| **Prihodi** | **Plan 2023.** | **Ostvareno 2023.** | **Procenat** |
| Tekući prihodi | 17.381.489,94 | 20.538.378,40 | 118,16% |
| Primici od prodaje nefinansijske imovine | 42.000,00 | 33.048,00 | 78,69% |
| Kratkoročni plasmani i sred. prenesena iz prethodne godine | 6.406.510,06 | 6.406.510,06 | 100,00% |
| Donacije i transferi | 6.620.000,00 | 7.618.167,32 | 115,08% |
| Pozajmice i krediti |  | – | – |
| **Ukupno** | **30.450.000,00** | **34.596.103,78** | **113,62%** |

**Izdaci**

Odnos izvršenih izdataka u odnosu na plan jeste sljedeći:

|  |  |  |  |
| --- | --- | --- | --- |
| **Izdaci** | **Plan 2023.** | **Izvršeno 2023.** | **Procenat** |
| Tekući izdaci | 13.183.937,80 | 11.056.408,40 | 83,86% |
| Transferi za socijalnu zaštitu | 63.200,00 | 58.000,00 | 91,77% |
| Transferi institucijama, pojedincima, i nevladinom i javnom sektoru | 6.943.169,90 | 6.363.885,69 | 91,65% |
| Kapitalni izdaci | 6.104.800,00 | 3.165.347,21 | 51,85% |
| Pozajmice i krediti |  | – |  |
| Otplata dugova | 3.532.301,00 | 3.415.542,31 | 96,69% |
| Rezerve | 487.470,00 | 468.185,02 | 96,04% |
| **Ukupno** | **30.314.878,70** | **24.527.368,63** | **80,91%** |

Odnos izvršenih izdataka kapitalnog budžeta u odnosu na plan jeste sljedeći:

|  |  |  |  |
| --- | --- | --- | --- |
| **Kapitalni izdaci** | **Plan 2023.** | **Izvršeno 2023.** | **Procenat** |
| Izdaci za lokalnu infrastrukturu | 3.370.000,00 | 1.434.308,33 | 42.56% |
| Izdaci za građevinske objekte | 120.000,00 | 90.572,92 | 75,48% |
| Izdaci za opremu | 567.800,00 | 476.681,38 | 83,95% |
| Investiciono održavanje | 1.897.000,00 | 1.163.309,58 | 61,32% |
| Ostali kapitalni izdaci | 150.000,00 | 475,00 | 0,32% |
| **Ukupno** | **6.104.800,00** | **3.165.347,21** | **51,85%** |

Na ukupne budžetske tokove i njegovu realizaciju ukazao je Završni račun budžeta Opštine za 2023. godinu. Za reviziju Završnog računa angažovan je ovlašćeni revizor DOO „Racio-Mont“ Kolašin.

Prema mišljenju ovlašćenog revizora, Predlog Odluke o Završnom računa budžeta Opštine Nikšić za 2023. godinu po svim segmentima daje istinit i objektivan prikaz budžetskih prihoda i rashoda, u skladu sa pravilnikom o računovodstvu i kontnom planu budžeta, državnih fondova i jedinica lokalne samouprave, međunarodnih računovodstvenih standarda za javni sektor, zakonskih propisa kojima se regulišu javni prihodi i javni rashodi, kao i s drugim propisima koji se primjenjuju prilikom izrade Završnog računa Opštine.

Poštujući Zakon o finansiranju lokalne samouprave, Završni račun budžeta Opštine Nikšić za 2023. godinu dostavljen je Ministarstvu finansija i Državnoj revizorskoj instituciji sa finansijskim izvještajima privrednih društava, ustanova i drugih pravnih lica čiji je osnivač Opština, i isti je objavljen na veb-sajtu Opštine Nikšić.

**2. Izrada Izvještaja o izvršenju budžeta Opštine Nikšić za period januar–jun 2024. godine**

Za prvih šest mjeseci 2024. godine ostvareni primici Opštine Nikšić iznosili su 22.832.869,64 € ili 72,83% od ukupno planiranog budžeta osnovnom odlukom koja je važila u momentu razmatranja šestomjesečnog izvještaja (31.350.000,00 €). Izvršeni rashodi za isti period iznosili su 12.904.001,82 € ili 41,16%.

**Prihodi**

Odnos ostvarenih prihoda u odnosu na plan jeste sljedeći:

|  |  |  |  |
| --- | --- | --- | --- |
| **Prihodi** | **Plan I–VI/24** | **Ostvareno I–VI/24** | **Procenat** |
| Tekući prihodi | 18.420.000,00 | 8.636.913,92 | 46,89% |
| Primici od prodaje nefinansijske imovine | 70.000,00 | 389,00 | 0,56% |
| Kratkoročni plasmani i sred. prenesena iz prethodne godine | 5.860.000,00 | 10.068.735,15 | 171,82% |
| Donacije i transferi | 7.000.000,00 | 4.126.831,57 | 58,95% |
| Pozajmice i krediti |  | – | – |
| **Ukupno** | **31.350.000,00** | **22.832.869,64** | **72,83%** |

**Izdaci**

Odnos izvršenih izdataka u odnosu na plan jeste sljedeći:

|  |  |  |  |
| --- | --- | --- | --- |
| **Izdaci** | **Plan I–VI/24** | **Ostvareno I–VI/24** | **Procenat** |
| Tekući izdaci | 11.429.312,00 | 4.348.622,79 | 38,05% |
| Transferi za socijalnu zaštitu | 70.200,00 | 27.000,00 | 38,46% |
| Transferi institucijama, pojedincima, i nevladinom i javnom sektoru | 9.901.750,00 | 4.660.907,17 | 47,07% |
| Kapitalni izdaci | 5.601.000,00 | 950.553,22 | 16,97% |
| Pozajmice i krediti | – | – |  |
| Otplata dugova | 3.867.738,00 | 2.682.062,72 | 69,34% |
| Rezerve | 480.000,00 | 234.855,92 | 48,93% |
| **Ukupno** | **31.350.000,00** | **12.904.001,82** | **41,16%** |

Odnos izvršenih izdataka kapitalnog budžeta u odnosu na plan jeste sljedeći:

|  |  |  |  |
| --- | --- | --- | --- |
| **Kapitalni izdaci** | **Plan I–VI/24** | **Ostvareno I–VI/24** | **Procenat** |
| Izdaci za lokalnu infrastrukturu | 3.390.000,00 | 535.807,02 | 15,81% |
| Izdaci za građevinske objekte | 50.000,00 | 4.319,83 | 8,64% |
| Izdaci za uređenje zemljišta | 100.000,00 | – |  |
| Izdaci za opremu | 281.000,00 | 78.152,47 | 27,81% |
| Investiciono održavanje | 1.680.000,00 | 332.273,90 | 19,78% |
| Ostali kapitalni izdaci | 100.000,00 | – |  |
| **Ukupno** | **5.601.000,00** | **950.553,22** | **16,97%** |

**3. Izrada Odluke o izmjenama Odluke o budžetu Opštine Nikšić za 2024. godinu**

Zakon o finansiranju lokalne samouprave propisuje da, ako tokom fiskalne godine dođe do povećanja ili smanjenja planiranih primitaka ili izdataka, može se pripremiti predlog za izmjenu budžeta po postupku propisanom za njegovo donošenje.

Odlukom o izmjenama Odluke o budžetu Opštine Nikšić za 2024. godinu, planirana su sredstva od 37.400.000,00 €.

**Prihodi**

Planirani prihodi su sljedeći:

|  |  |
| --- | --- |
| **Prihodi** | **Plan 2024.** |
| Tekući prihodi | 19.002.849,85 |
| Primici od prodaje nefinansijske imovine | 810.000,00 |
| Kratkoročni plasmani i sred. prenesena iz prethodne godine | 10.080.735,15 |
| Donacije i transferi | 7.506.415,00 |
| Pozajmice i krediti |  |
| **Ukupno** | **37.400.000,00** |

**Izdaci**

Planirani izdaci su sljedeći:

|  |  |
| --- | --- |
| **Izdaci** | **Plan 2024.** |
| Tekući izdaci | 11.984.890,00 |
| Transferi za socijalnu zaštitu | 70.200,00 |
| Transferi institucijama, pojedincima, i nevladinom i javnom sektoru | 11.245.245,00 |
| Kapitalni izdaci | 8.971.500,00 |
| Otplata dugova | 4.428.165,00 |
| Rezerve | 700.000,00 |
| **Ukupno** | **37.400.000,00** |

Planirani kapitalni izdaci su sljedeći:

|  |  |
| --- | --- |
| **Kapitalni izdaci** | **Plan 2024.** |
| Izdaci za lokalnu infrastrukturu | 3.990.000,00 |
| Izdaci za građevinske objekte | 310.000,00 |
| Izdaci za uređenje zemljišta | 230.000,00 |
| Izdaci za opremu | 547.500,00 |
| Investiciono održavanje | 3.794.000,00 |
| Ostali kapitalni izdaci | 100.000,00 |
| **Ukupno** | **8.971.500,00** |

Izradi Odluke o izmjenama Odluke o budžetu Opštine Nikšić za 2024. godinu pristupilo se iz sljedećih razloga:

* Povećanje prihoda u odnosu na planirana sredstva Odlukom o budžetu Opštine Niksić za 2024. godinu u iznosu od 6.050.000,00 € rezultat je prebijenog stanja, i to: povećanja sredstava prenesenih iz prethodne godine za 4.220.735,15 € i donacija i transfera za 506.415,00 €, primitaka od prodaje nefinansijske imovine za 740.000,00 €, tekućih prihoda (porezi, takse, naknade i ostali prihodi) za 582.849,85 €.
* Na rashodnoj strani tekući budžet je povećan za 2.679.500,00 € (planom za 2024. godinu tekući budžet je iznosio 25.749.000,00 €, a rebalansom je planiran na iznos od 28.428.500,00 €).
* Povećanje se odnosi na:
* tekuće izdatke 555.578,00 €;
* transf. instituc., pojed., NVO i javnom sektoru 1.273.495,00 €;
* otplata dugova 560.427,00 €;
* rezerve 290.000,00 €.
* Kapitalni izdaci su povećani za 3.370.500,00 €.

Nakon dobijanja pozitivnog mišljenja Ministarstva finansija na Odluku o izmjenama Odluke o budžetu Opštine Nikšić za 2024. godinu i njenog usvajanja na Skupštini, ista je objavljena na internet stranici Opštine Nikšić. Pozitivno mišljenje Ministarstva finansija podrazumijeva da smo ispoštovali član 27 Zakona o finansiranju lokalne samouprave, koji propisuje da se tekući rashodi i otplata duga, izuzev otplate dugoročnih kredita, moraju finansirati iz tekućih prihoda. Takođe je ispoštovana odredba člana 27 Zakona o budžetu i fiskalnoj odgovornosti koja propisuje da deficit budžeta Opštine u određenoj godini ne može biti veći od 10% njenih prihoda u toj godini.

**4. Izrada Odluke o budžetu Opštine Nikšić za 2025. godinu, počev od radnog materijala, izrade Nacrta, dobijanje odobrenja Ministarstva finansija za prekoračenje limita budžetskog deficita u 2025. godini, sprovođenja javne rasprave, izrade materijala koji je predsjedniku Opštine bio osnova za pripremu Predloga Odluke o budžetu za 2025. godinu i pribavljanja Mišljenja Ministarstva finansija na budžet za 2025. godinu**

Odlukom o budžetu Opštine Nikšić za 2025. godinu planirana su sredstva u visini od 37.180.000,00 €.

**Prihodi**

|  |  |
| --- | --- |
| **Prihodi** | **Plan 2025.** |
| Tekući prihodi | 20.603.552,00 |
| Primici od prodaje nefinansijske imovine | 803.500,00 |
| Kratkoročni plasmani i sred. prenesena iz prethodne godine | 8.010.000,00 |
| Donacije i transferi | 7.762.948,00 |
| Pozajmice i krediti |  |
| **Ukupno** | **37.180.000,00** |

**Izdaci**

|  |  |
| --- | --- |
| **Izdaci** | **Plan 2025.** |
| Tekući izdaci | 11.837.204,00 |
| Transferi za socijalnu zaštitu | 750.200,00 |
| Transferi institucijama, pojedincima, i nevladinom i javnom sektoru | 12.891.620,00 |
| Kapitalni izdaci | 7.402.500,00 |
| Otplata dugova | 3.888.476,00 |
| Rezerve | 410.000,00 |
| **Ukupno** | **37.180.000,00** |

Planirana sredstva kapitalnog budžeta su:

|  |  |
| --- | --- |
| **Kapitalni izdaci** | **Plan 2025.** |
| Izdaci za lokalnu infrastrukturu | 3.810.000,00 |
| Izdaci za građevinske objekte | 550.000,00 |
| Izdaci za uređenje zemljišta | 100.000,00 |
| Izdaci za opremu | 212.500,00 |
| Investiciono održavanje | 2.630.000,00 |
| Ostali kapitalni izdaci | 100.000,00 |
| **Ukupno** | **7.402.500,00** |

Nakon dobijanja pozitivnog mišljenja Ministarstva finansija na Odluku o budžetu Opštine Nikšić za 2025. godinu i njenog usvajanja na Skupštini, ista je objavljena na internet stranici Opštine Nikšić.

**5. U Sektoru za budžet, osim ovih poslova, u 2024. godini obavljali su se i sljedeći tekući poslovi:** obračun sredstava za finansiranje redovnog rada političkih partija; obračun sredstava za finansiranje redovnog rada ženskih organizacija u političkim subjektima u Skupštini opštine; saradnja sa državnim organima koji koriste poslovne prostore u zgradi Opštine povodom pitanja korišćenja istih i usaglašavanja oko diobe zajedničkih troškova; formiranje baze podataka za refundaciju dijela troškova koji po ugovorima padaju na teret navedenih državnih organa; fakturisanje, knjigovodstveno-analitičko praćenje i usaglašavanje potraživanja prema državnim organima; praćenje sudskih izvršenja i poravnanja vezanih za Opštinu i solidarne dužnike i praćenje izvršenja presuda, sudskih i vansudskih poravnanja.

Sektor za budžet postigao je puni stepen saradnje sa Sektorom za trezor, predsjednikom Opštine kao nalogodavcem budžeta, kao i sa starješinama organa lokalne uprave i službi i direktorima javnih preduzeća i javnih ustanova. Takođe je postignut puni stepen saradnje sa Ministarstvom finansija i drugim državnim organima.

Poslovi u **Sektoru za trezor** organizovani su i obavljani u okviru dva odjeljenja – **Odjeljenja za računovodstvo** i **Odjeljenja za upravljanje gotovinom i dugom**.

U **Odjeljenju za računovodstvo** obavljani su poslovi koji se odnose na: evidentiranje transakcija i poslovnih aktivnosti, primitaka i izdataka po ekonomskoj i funkcionalnoj klasifikaciji računa budžeta Opštine Nikšić za 2024. godinu, plaćanje na osnovu odgovarajuće finansijske dokumentacije dostavljene od strane potrošačkih jedinica, vršenje dodjele sredstava/alokacija potrošačkim jedinicama na kvartalnom nivou, sačinjavanje zahtjeva za plaćanje za potrebe Sekretarijata, evidentiranje zaključaka o preusmjeravanju sredstava utvrđenih Odlukom o budžetu Opštine Nikšić za 2024. godinu između potrošačkih jedinica do 10% od ukupno planiranih sredstava potrošačke jedinice, pripremanje dokumentacije za izradu Završnog računa budžeta Opštine za 2023. godinu, upravljanje sistemom za obračun i isplatu zarada i ostalih ličnih primanja, vršenje prijema dokumentacije vezane za obračun zarada službenika organa, službi i javnih ustanova, praćenje ugovora kapitalnih investicija i njihovo izvršenje, vođenje odvojenog knjigovodstva u smislu evidencije prihoda koji se ostvaruju po osnovu pružanja usluga trećim licima, evidenciju nabavke materijala i usluga koji se koriste u svrhu obavljanja oporezive djelatnosti, vršenje obračuna poreza na dodatu vrijednost, vođenje evidencije o vrijednosti nepokretne i pokretne imovine koja se nalazi u vlasništvu Opštine i vršenje njenog usklađivanja i dr.

U **Odjeljenju za upravljanje gotovinom i dugom** obavljani su poslovi koji se odnose na: praćenje i kontrolu stanja novčanih sredstava na konsolidovanom računu trezora, deviznim i namjenskim računima, otvaranje podračuna Opštine kod poslovnih banaka preko nadležnog ministarstva, vršenje kontrole uplata i isplata gotovog novca iz blagajne, kontrolu ispravnosti dokumenata koji su osnov za isplatu gotovog novca iz blagajne, vršenje kontrole datih avansa potrošačkim jedinicama, vršenje usaglašavanja neizvršenih zahtjeva za plaćanje sa potrošačkim jedinicama, staranje o tačnim evidencijama u sistemu trezora, pripremanje i sačinjavanje finansijskih izvještaja prema nadležnom ministarstvu na propisanim obrascima u 2024. godini, vršenje usaglašavanja međusobnih potraživanja i obaveza sa dobavljačima i obradu IOS-a, pripremu informacije o kreditnim zaduženjima Opštine, vršenje usaglašavanja podataka iz glavne knjige trezora sa izvještajima banaka o nastalim promjenama (dnevno zatvaranje), obradu dokumentacije koja se odnosi na sudska izvršenja (obračun zakonske zatezne kamate), dostavljanje podataka za objavu na veb-sajtu Opštine, Odboru i Agenciji za sprečavanje korupcije, shodno zakonu i dr.

U izvještajnom periodu, svi tekući operativni poslovi u Sektoru su obavljeni ažurno i na propisani način.

U **Sektoru za regionalni razvoj i preduzetništvo** poslovi su organizovani i obavljani u okviru dva odjeljenja – **Odjeljenja za regionalni razvoj, preduzetništvo i upravno-pravne poslove** i **Odjeljenja za poljoprivredu**.

U **Odjeljenju za regionalni razvoj, preduzetništvo i upravno-pravne poslove**u toku 2024. godine pristiglo je 298 zahtjeva podnesenih od strane građana i institucija, od kojih se 219 zahtjeva odnose na rješavanje u prvostepenom upravnom postupku, 13 zahtjeva za ovjeru knjige domaćih gostiju, 35 zahtjeva za ovjeru knjige prigovora, 23 zahtjeva na izdavanje uvjerenja o činjenicama o kojima se vodi službena evidencija i osam zahtjeva – akata kojim su stranke dostavljale obavještenja – informacije. U svim predmetima podnosioci zahtjeva bile su stranke, dok nije bilo zahtjeva po službenoj dužnosti.

Osim predmeta ovih 298 zahtjeva koji su podnijeti u 2024. godini, vođen je postupak i u 11 predmeta za koje su zahtjevi podnijeti krajem 2023. godine, što ukupno čini 309 predmeta.

U izvještajnom periodu završena su ukupno 294 predmeta, od čega je devet predmeta po zahtjevima iz 2023. godine. Nije završen postupak u 13 predmeta po zahtjevima iz 2024. godine i dva predmeta iz 2023. godine koji su prenijeti na rješavanje u 2025. godini.

Od navedena 294 zahtjeva, izdata su 22 uvjerenja, ovjereno 13 knjiga domaćih gostiju, ovjereno 35 knjiga prigovora, u osam predmeta obavljena je komunikacija sa strankama i institucijama vezano za njihove akte – obavještenja u cilju rješavanja njihovih pitanja i nedoumica, riješeno je 216 zahtjeva u prvostepenom upravnom postupku, od čega je 207 zahtjeva podnijeto u 2024. godini i devet zahtjeva koji su podnijeti u 2023. godini.

Od ukupnog broja zahtjeva na prvostepeni upravni postupak odnose se 230 zahtjeva, od čega 219 zahtjeva iz 2024. godine i 11 zahtjeva iz 2023. godine.

U 2024. godini u prvostepenom upravnom postupku riješeno je 216 zahtjeva, od kojih je devet podnijeto krajem 2023. godine.

U toku 2024. godine nije riješeno 13 zahtjeva koji su podnijeti krajem godine i u toku je postupak njihovog rješavanja, kao ni dva zahtjeva iz 2023. godine koja nijesu riješena zbog neodazivanja stranaka da dostave tražene podatke.

Od riješenih 216 zahtjeva u prvostepenom upravnom postupku u 2024. godini usvojeno je 206 zahtjeva, i to:

* donijeto je 101 odobrenje za obavljanje ugostiteljske djelatnosti;
* 20 rješenja o prestanku/ukidanju obavljanja ugostiteljske djelatnosti;
* 20 rješenja za upis u Centralni turistički registar ugostiteljske djelatnosti u domaćinstvu;
* tri rješenja za prestanak obavljanja ugostiteljske djelatnosti u domaćinstvu;
* jedno rješenje za upis u Centralni turistički registar ugostiteljske djelatnosti – kamp;
* jedno rješenje za prestanak ugostiteljske djelatnosti – kamp;
* 14 rješenja za obavljanje usluga iznajmljivanja vozila – rentakar;
* četiri rješenja za kategorizaciju ugostiteljskih objekata – restorana;
* pet rješenja za rekategorizaciju ugostiteljskih objekata – restorana;
* šest rješenja o kategorizaciji smještaja;
* jedno rješenje o prestanku prevoza stvari;
* dva rješenja o prestanku obavljanja zanatske djelatnosti za preduzetnike koji svoje poslovanje nijesu uskladili sa novim Zakonom o zanatstvu i podnijeli prijavu zanata, već su zanatsku djelatnost obavljali po ranije donijetom rješenju;
* 28 rješenja kojima je odobreno produženo radno vrijeme;
* u 10 predmeta postupak je obustavljen.

U izvještajnom periodu nije podnijeta nijedna žalba.

U toku 2024. godine primljene su i evidentirane 62 prijave zanatstva, od kojih se 52 odnose na početak obavljanja zanatske djelatnosti, 16 na prestanak obavljanja zanatske djelatnosti, i četiri na promjenu podataka u prijavi.

Evidentirano je 319 prijava i promjena trgovine, a podatke o istim Sekretarijatu dostavlja Uprava za inspekcijske poslove.

U 2024. godini sproveo se postupak po javnom pozivu za žensko preduzetništvo za 2024. godinu. U toku cijelog postupka bili su uključeni zaposleni iz ovog odjeljenja.

Službenici ovog odjeljenja u 2024. godini pripremili su javne pozive: Javni poziv za realizaciju programa podsticajnih mjera za razvoj poljoprivredne proizvodnje u opštini Nikšić za 2024. godinu, Javni poziv za raspodjelu sredstava za subvencioniranje premija osiguranja u stočarskoj proizvodnji za 2024. godinu, Javni poziv za dodjelu podrške za nabavku sjemenskog i sadnog materijala – jesenja sadnja za 2024. godinu. Nakon sprovedenih postupaka po pozivima pripremili su i ugovore o dodjeli sredstava.

U maju 2024. godine službenici ovog odjeljenja organizovali su posjetu Sajmu poljoprivrede u Novom Sadu, kojom prilikom je određeni broj poljoprivrednih proizvođača iz naše opštine posjetio isti u cilju upoznavanja sa poljoprivrednim proizvođačima susjedne države, sticanja znanja iz ove oblasti i razmjene iskustava.

U decembru 2024. godine Odjeljenje je takođe učestvovalo u aktivnostima iz svoje nadležnosti za organizovanje 11. Novogodišnjeg sajma lokalnih proizvoda, koji se održao od 22. 12. do 24. 12. decembra 2024. godine u dvorani Sportskog centra.

U **Odjeljenju za poljoprivredu** u toku 2024. godine preduzimane su radnje u cilju sprovođenja svih povjerenih mjera, zadataka i poslova koji su bili zacrtani planom Odjeljenja. Zaposleni u Odjeljenju su i tokom ovog perioda pružali pomoć poljoprivrednim proizvođačima u pojašnjenju i postupku za ostvarivanje prava na stimulativne mjere koje su bile propisane „agrobudžetom“ za 2024. godinu.

Najvažnije stimulativne mjere za razvoj poljoprivrede iz agrobudžeta Ministarstva poljoprivrede, šumarstva i vodoprivrede, a koje se sprovode preko Odjeljenja za poljoprivredu, odnose se na izdavanje uvjerenja o bavljenju poljoprivredom za poljoprivredne proizvođače koji uđu u postupak ostvarivanja prava na upis u Registar osiguranika poljoprivrednika i prava na staračku naknadu. U toku 2024. godine ukupno se prijavilo 146 lica sa potrebnom dokumentacijom. Od toga broja za ostvarivanje staračke naknade prijavilo se 48 lica, a za ostvarivanje prava na upis u Registar poljoprivrednih proizvođača 98 lica.

Zaposleni u Odjeljenju učestvovali su u radu prilikom pripreme opštinskog budžeta i za podsticanje poljoprivredne proizvodnje bilo je planirano 10.000,00 €. Planirana sredstva su i realizovana kroz podršku za subvencije za nabavku sjemenskog i sadnog materijala povrtlarske kulture krompira (prijavljeno 98 poljoprivrednih proizvođača, usvojeno 95 zahtjeva); uzgoj autohtone pastrmke (pristigle dvije prijave, jedna usvojena); iskop bunara za navodnjavanje i nabavku opreme za iste (prijavljeno osam, usvojena četiri zahtjeva) i podršku za osiguranje muznih grla (prijavljeno 50 proizvođača). Podršku su dobili poljoprivredni proizvođači koji su ispunjavali uslove koji su bili propisani za pojedinu mjeru podrške.

I u ovom izvještajnom periodu bilo je elementarnih nepogoda, tako da su tri člana Komisije za procjenu šteta od elementarnih nepogoda, koja su zaposlena u ovom odjeljenju, izlazila na lice mjesta i obišla 153 vlasnika poljoprivrednih gazdinstava koja su podnijela zahtjev za izlazak. Zadatak Komisije bio je da obiđe poljoprivredna gazdinstva i za svako procijeni štetu po pojedinim poljoprivrednim kulturama. Izvještaje o procjeni šteta Komisija je proslijedila Komisiji za elementarne nepogode Vlade Crne Gore, koja je nadležna za obračun i isplatu naknade dijela procijenjene štete. Kopije izvještaja dostavljene su predsjedniku Opštine i Sekretarijatu za finansije, razvoj i preduzetništvo.

I tokom ovog izvještajnog perioda zaposleni su pružali zainteresovanim licima savjetodavnu pomoć vezano za bavljenje poljoprivrednom proizvodnjom, prijavljivanje za stimulativne mjere koje je sprovodila Opština i Ministarstvo, kako prilikom terenskih obilazaka, tako i u prostorijama Odjeljenja. Pružana je pomoć i za prijavljivanje za povoljne kredite preko IPARD fondova i IRF-a.

U toku 2024. godine pružana je pomoć u vidu pripremanja projekata i pomoći oko prikupljanja dokaza za učešće na javnim pozivima koje je raspisivalo Ministarstvo poljoprivrede. U ovom periodu ta vrsta pomoći pružena je:

* po prvom Javnom pozivu za dodjelu sredstava finansijske podrške za Mjeru 7 „Diverzifikacija gazdinstava i razvoj ruralnog turizma“, koji je objavljen 21. 03. 2024. godine, interesovanje je pokazalo šest pravnih i fizičkih lica sa teritorije opštine i njima je pružena pomoć;
* po Javnom pozivu za dodjelu sredstava finansijske podrške Podmjera 7.2 „Podrška investicijama za preradu na gazdinstvima“ – Novi IPARD, objavljenom 11. 04. 2024. godine, interesovanje je pokazalo šest pravnih i fizičkih lica koja se bave poljoprivrednom proizvodnjom na teritoriji opštine i njima je pružena pomoć;
* po prvom Javnom pozivu za dodjelu sredstava finansijske podrške za Mjeru 3 „Investicije u fizički kapital vezano za preradu i marketing poljoprivrednih i proizvoda ribarstva“, objavljenom 27. 06. 2024. godine, interesovanje su pokazala dva poljoprivredna proizvođača sa teritorije opštine i njima je pružena pomoć;
* po prvom Javnom pozivu za dodjelu sredstava finansijske podrške za Mjeru 1 „Investicije u fizički kapital poljoprivrednih gazdinstava“, koji je objavljen 29. 08. 2024. godine, interesovanje je pokazalo 27 poljoprivrednih proizvođača sa teritorije opštine i njima je pružena pomoć.

Zaposleni su uzeli učešće na više skupova kojima je tema bila poljoprivredna proizvodnja i imali su saradnju sa nadležnim ministarstvom i drugim organima.

**Sektor za javne nabavke** je u toku 2024. godine, na osnovu Zakona o javnim nabavkama, okončao 26 otvorenih postupaka javnih nabavki zaključenjem ugovora u ukupnoj vrijednosti od 4.765.818,80 €, sa uračunatim PDV-om.

U izvještajnom periodu okončana su četiri otvorena postupka javne nabavke, započeta tokom 2023. godine, nakon čega su zaključeni ugovori u ukupnoj vrijednosti od 544.790,43 €, sa uračunatim PDV-om.

U toku cijelog izvještajnog perioda sprovođene su jednostavne nabavke, u zavisnosti od potreba organizacionih jedinica, u skladu sa Pravilnikom o načinu sprovođenja jednostavnih nabavki.

U ovom periodu je, preko ESJN-a (elektronski sistem javnih nabavki), sprovedeno 17 postupaka jednostavnih nabavki, u ukupnoj vrijednosti od 231.035,93 €, sa uračunatim PDV-om, i 902 postupka, vrijednosti ispod 8.000,00 € (bez uračunatog PDV-a) po postupku, u ukupnoj vrijednosti od 632.930,83 €, sa uračunatim PDV-om.

U izvještajnom periodu okončan je jedan postupak jednostavne nabavke, sproveden preko ESJN-a, započet tokom 2023. godine, nakon čega je zaključen ugovor u ukupnoj vrijednosti od 23.876,93 €, sa uračunatim PDV-om.

U toku 2024. godine započeti su i postupci čije se okončanje očekuje u 2025. godini, i to:

**Otvoreni postupak:**

* rekonstrukcija dijela lokalnog puta L-29 (Donje Crkvice – Gornje Crkvice – granica BiH), vrijednost ugovora 80.065,70 €, sa uračunatim PDV-om;
* adaptacija krova Evropskog doma u Nikšiću, vrijednost ugovora (zaključenog 20. 01. 2025. godine) 30.884,40€, sa uračunatim PDV-om;
* adaptacija aneksa objekta Agencije za projektovanje i planiranje, vrijednost ugovora 99.802,43 €, sa uračunatim PDV-om;
* uređenje igrališta za male sportove – MZ Župa, vrijednost ugovora 32.727,48 €, sa uračunatim PDV-om;
* izmještanje TS10/0.4 kV2x630kVA „Broj 70“ sa kat. parcele 2766 i izgradnja nove sa oznakom TS10/0.4kV2x630kVA „Broj 70-NOVA“ sa uklapanjem u VN i NN mrežu, procijenjene vrijednosti 224.850,51 €, sa uračunatim PDV-om;
* izrada Glavnog projekta transfer stanice u Nikšiću, procijenjene vrijednosti 17.000,00 €, sa uračunatim PDV-om;
* izvođenje radova – rekonstrukcija potpornog zida u Dragovoj Luci, procijenjene vrijednosti 62.880,58, € sa uračunatim PDV-om.

**Postupci sprovedeni u 2024. godini koji su poništeni** iz razloga što je prije isteka roka za podnošenje ponude ocijenjeno da je neophodno bitno izmijeniti tendersku dokumentaciju; što nije podnijeta nijedna ili nijedna ispravna ponuda, ili su ponuđači isključeni iz postupka; odnosno prije odlučivanja o ponudama, usljed nastupanja objektivnih okolnosti (organizacione promjene, racionalizacija ili obezbjeđenja predmeta nabavke po drugom osnovu), zbog kojih je prestala potreba za predmetom nabavke, s tim što u tom slučaju naručilac predmetnu nabavku ne može vršiti u tekućoj godini, shodno odredbama člana 140 stav 1 tačka 1, 4 i 6 Zakona o javnim nabavkama („Službeni list Crne Gore“, br. 74/19, 3/23 i 11/23) – i to *otvoreni postupci javne nabavke*:

* + izvođenje radova – uređenje terena oko dijela objekta Doma revolucije, procijenjene vrijednosti od 397.483,81€, sa uračunatim PDV-om;
  + izvođenje radova – izgradnja vodovoda Ivanje, procijenjene vrijednosti od 237.390,81€, sa uračunatim PDV-om;
  + nabavka suvih ronilačkih odijela i pododijela za suva ronilačka odijela, procijenjene vrijednosti od 19.723,00€, sa uračunatim PDV-om;
  + izvođenje radova – uređenje terena oko dijela objekta Doma revolucije (ponovljen postupak), procijenjene vrijednosti od 397.483,81 €, sa uračunatim PDV-om;
  + izvođenje radova – izgradnja asfaltnih platoa za usporavanje brzine, procijenjene vrijednosti od 49.481,74€, sa uračunatim PDV-om;
  + usluge mobilne telefonije, procijenjene vrijednosti od 38.272,00€, sa uračunatim PDV-om;
  + izvođenje radova – sanacija ulice „Nova 1“ – Stara Varoš, procijenjene vrijednosti od 25.286,10€, sa uračunatim PDV-om;
  + izvođenje radova – sanacija košarkaškog igrališta OŠ „Milija Nikčević“, Kličevo, procijenjene vrijednosti od 25.286,10 €, sa uračunatim PDV-om;
  + izvođenje radova – sanacija košarkaškog igrališta OŠ „Milija Nikčević“, Kličevo (ponovljen postupak), procijenjene vrijednosti od 27.026,27€, sa uračunatim PDV-om;
* izvođenje radova – izgradnja asfaltnih platoa za usporavanje brzine, procijenjene vrijednosti od 49.956,06 €, sa uračunatim PDV-om;
* izvođenje radova – rekonstrukcija potpornog zida u Dragovoj Luci, procijenjene vrijednosti od 49.956,06 €, sa uračunatim PDV-om;
* izvođenje radova – izgradnja vještačke akumulacije Rađevo, procijenjene vrijednosti od 29.868,85 €, sa uračunatim PDV-om;
* izvođenje radova – uređenje prostora u MZ Stara Varoš, procijenjene vrijednosti od 108.792,77€, sa uračunatim PDV-om;
* izvođenje radova – uređenje igrališta u Ćemencima, procijenjene vrijednosti od 32.198,10 €, sa uračunatim PDV-om;
* adaptacija Skupštinske sale u zgradi Opštine Nikšić (izvođenje radova i opremanje), procijenjene vrijednosti od 229.645,57 €, sa uračunatim PDV-om;
  + izvođenje radova – uređenje igrališta u Ćemencima, procijenjene vrijednosti od 34.920,60 €, sa uračunatim PDV-om;
  + izvođenje radova – uređenje korita Mrkošnice, Bistrice, Gračanice i Uzduva, procijenjene vrijednosti od 29.741,80€, sa uračunatim PDV-om;
  + sanacija ulice „Nova 1“ – Stara Varoš, procijenjene vrijednosti od 30.240,05 €, sa uračunatim PDV-om;
* izgradnja vještačke akumulacije Rađevo, procijenjene vrijednosti od 27.871,14 €, sa uračunatim PDV-om;
* izvođenje radova – rekonstrukcija potpornog zida u Dragovoj Luci, procijenjene vrijednosti od 16.659,28 €, sa uračunatim PDV-om;
  + uređenje igrališta za male sportove – MZ Župa, procijenjene vrijednosti od 28.310,98€, sa uračunatim PDV-om;
  + novo komunalno vozilo – smećar 16 m3 sa dizalicom i hidrauličnim usipnim košem, procijenjene vrijednosti od 211.750,00 €, sa uračunatim PDV-om;
  + adaptacija krova Evropskog doma u Nikšiću, procijenjene vrijednosti od 69.534,22 €, sa uračunatim PDV-om;
  + izvođenje radova – rekonstrukcija potpornog zida u Dragovoj Luci, procijenjene vrijednosti od 62.880,58 €, sa uračunatim PDV-om;
  + izrada glavnog projekta transfer stanice u Nikšiću, procijenjene vrijednosti od 17.000,00 €, sa uračunatim PDV-om;
* iz razloga što nije dostavljena nijedna ponuda ili je prestala potreba za predmetom nabavke, i to postupci *jednostavne nabavke*:
* uklanjanje staklenih panela, procijenjene vrijednosti od 4.235,00 €,sa uračunatim PDV-om;
* nabavka i isporuka „deking poda“ na Trgu slobode, procijenjene vrijednosti od 3.630,00 €,sa uračunatim PDV-om;
* nabavka kompjuterske opreme, procijenjene vrijednosti od 15.125,00 €,sa uračunatim PDV-om;
* radovi na ispitivanju izdašnosti i adaptacija postojećih bunara – Ivanje, procijenjene vrijednosti od 7.090,60 €,sa uračunatim PDV-om;
* nabavka advent kućica, procijenjene vrijednosti od 21.780,00 €,sa uračunatim PDV-om;
* usluge parcelacije, premjera i snimanja zemljišta, procijenjene vrijednosti od 14.000,00 €,sa uračunatim PDV-om.

U izvještajnom periodu podnijete su dvije žalbe, od kojih je žalba u postupku nabavke suvih ronilačkih odijela i pododijela za suva ronilačka odijela odbijena kao neosnovana, a žalba u postupku rekonstrukcije dijela lokalnog puta L-29 (Donje Crkvice – Gornje Crkvice – granica BiH) usvojena i predmet vraćen na ponovni postupak i odlučivanje.

Pregled vrijednosti ugovorenih nabavki u ukupnom iznosu od 568.667,36 €, sa uračunatim PDV-om, po osnovu postupaka započetih u 2023. godine i zaključenih ugovora u 2024. godini, dat je u tabeli:

|  |  |  |
| --- | --- | --- |
| **Otvoreni postupak**  **započeti 2023. godine, ugovori zaključeni 2024. godine** | **Jednostavne nabavke sprovedene preko ESJN-a započete 2023. godine, ugovori zaključeni 2024. godine** | **Ukupno u € sa uračunatim PDV-om** |
| 544.790,43 | 23.876,93 | 568.667,36 |

Pregled vrijednosti ugovorenih nabavki u ukupnom iznosu od 5.629.785,56 €, sa uračunatim PDV-om, po osnovu sprovedenih postupaka u periodu od 01. 01. 2024. godine do 31. 12. 2024. godine, dat je u tabeli:

|  |  |  |  |  |
| --- | --- | --- | --- | --- |
| **Period** | **Otvoreni postupak** | **Jednostavne nabavke preko ESJN-a** | **Jednostavne nabavke ispod 8.000,00 € bez uračunatog PDV-a** | **Ukupno u € sa uračunatim PDV-om** |
| 01.01 – 31. 12. 2024. | 4.765.818,80 | 231.035,93 | 632.930,83 | 5.629.785,56 |

I u ovom periodu su **izvan sektora** vršeni poslovi koji se odnose na: praćenje i sprovođenje zakona i propisa donesenih na osnovu zakona u oblastima iz nadležnosti Sekretarijata, pripremu i sprovođenje propisa Opštine u oblastima za koje je Sekretarijat osnovan, izjašnjavanje o inicijativama za ocjenu ustavnosti i zakonitosti propisa Opštine iz djelokruga Sekretarijata, kao i procjenu analize uticaja odluka i drugih propisa (RIA), pripremu godišnjeg izvještaja za glavnog administratora o postupanju u upravnim stvarima iz svoje nadležnosti za 2023. godinu, obezbjeđivanje učešća građana u vršenju javnih poslova iz svoje nadležnosti, ostvarivanje principa transparentnosti adekvatnim objavljivanjem donesenih akata, vršenje poslova u vezi sa slobodnim pristupom informacijama iz djelokruga Sekretarijata, pripreme izvještaja o radu Sekretarijata za 2023. godinu, pripremu ugovora o djelu i ugovora o privremenim i povremenim poslovima za lica angažovana ovim ugovorima, pripremu i donošenje rješenja o zaradama zaposlenima u Sekretarijatu kao i obavljanje drugih poslova za koje se ukazala potreba.

U izvještajnom periodu, Sekretarijat je pripremao nacrte, sproveo javnu raspravu za akte za koje je propisano njeno sprovođenje i pripremio predloge sljedećih akata: Program za podsticanje poljoprivredne proizvodnje u opštini Nikšić za 2024. godinu, Odluka o Završnom računu budžeta Opštine Nikšić za 2023. godinu, Odluka o izmjenama Odluke o budžetu Opštine Nikšić za 2024. godinu, Odluka o budžetu Opštine Nikšić za 2025. godinu, Izvještaj o izvršenju budžeta i investicione politike za period januar–jun 2024. godine. Pripremio je i RIA analize za propise za koje je predviđena izrada navedene analize, a pribavio je i saglasnosti nadležnih državnih organa za akta za koja je to propisano.

Takođe je, kao suobrađivač, učestvovao na izradi Programa uređenja prostora opštine Nikšić za 2025. godinu.

# **UPRAVA LOKALNIH JAVNIH PRIHODA**

Uprava lokalnih javnih prihoda u 2024. godini vršila je poslove utvrđene Zakonom o lokalnoj samoupravi, Zakonom o poreskoj administraciji, Zakonom o opštem upravnom postupku, zakonima i podzakonskim aktima koji uređuju oblasti koje su u nadležnosti ove uprave, Statutom Opštine Nikšić i Odlukom o organizaciji i načinu rada lokalne uprave Opštine Nikšić.

Sektor za utvrđivanje lokalnih javnih prihoda svakodnevno usklađuje bazu podataka sa Upravom za nekretnine i ugovorima koji dolaze od strane notara, saslušava stranke u skladu sa Zakonom o upravnom postupku i uvodi nove obveznike u bazu podataka ovog organa.

U 2024. godini donijeta su 392 rješenja za pravna lica. U toku kancelarijske kontrole prispjelih poreskih prijava za njih 316 prijava je prihvaćena, dok je za njih 48 poreska obaveza utvrđena po službenoj dužnosti, a za 28 predmetna obaveza je utvrđena po procjeni. Ukupan iznos zaduženja za pravna lica jeste 5.111.433,54 €.

Izjavljeno je devet žalbi za pravna lica, od kojih je sedam odbijeno od strane drugostepenog organa, dvije su odbijene kao neosnovane od strane prvostepenog organa.

Po osnovu poreza na nepokretnosti za fizička lica za 2024. godinu zaduženo je 33.568,00 € obveznika za građevinske objekte.

Iznos utvrđenog poreza po ovom osnovu u 2024. godini iznosi 1.583.653,05 €. Po osnovu poreza na poljoprivredno zemljište za 2024. godinu zaduženo je 22.589 poreskih obveznika u iznosu od 227.978,60 €.

U okviru aktivnosti koje su se sprovodile po ovom osnovu u 2024. godini svakodnevno se ažurirala baza poreskih obveznika (na osnovu dostavljenih ugovora i rješenja od strane notara, rješenja Uprave za nekretnine, dostavljenih poreskih prijava, kao i usklađivanja baze podataka od strane ovog organa po službenoj dužnosti sa podacima Uprave za nekretnine – PJ Nikšić), pa je po tom osnovu izvršeno 2.927 promjena koje su se odnosile na građevinske objekte i zemljište. Naknadno je doneseno 36 rješenja po poreskoj procjeni.

Izjavljeno je 25 žalbi za fizička lica, od kojih je 14 odbijeno od strane drugostepenog organa, jedna je usvojena od strane drugostepenog organa, pa je prvostepeni organ u daljem toku u ponovnom postupku donio novo rješenje, dvije žalbe su izmijenjene od strane prvostepenog organa u dopuni postupka, sedam žalbi je odbijeno zbog neblagovremenosti od strane prvostepenog organa, a jedna je odbijena od strane prvostepenog organa, jer je izjavljena od neovlašćenog lica. Pokrenut je upravni spor protiv 15 rješenja drugostepenog organa, od kojih osam rješenja iz 2023. godine i sedam rješenja iz 2024. godine kojima su odbijene žalbe izjavljene na rješenja Uprave lokalnih javnih prihoda.

Po osnovu poreza na neizgrađeno građevinsko zemljište na teritoriji opštine Nikšić doneseno je 65 rješenja u ukupnom iznosu od 11.143,04 €.

**Članski doprinosi TO Nikšić**

Formirano je zaduženje za 434 obveznika u ukupnom iznosu od 151.560,00 €, od čega 394 za 2024. godinu u iznosu od 141.860,00 €, a preostalih 40 za 2023. godinu u iznosu od 9.700,00 €.

Od 434 obveznika, 66 ih je zaduženo po službenoj dužnosti, a ostalih 368 prema podacima iz dostavljenih prijava.

Od 368 predatih prijava od strane obveznika, 25 prijava bilo je nepotpuno popunjeno. Iste su popunjene i formirano je zaduženje po službenoj dužnosti prema podacima iz propratne dokumentacije (bilansa uspjeha).

Sa negativnim rezultatom poslovanja proknjiženo je 239 prijava obveznika, od čega 107 po službenoj dužnosti prema podacima sajta Poreske uprave, a 132 su predala prijavu sa navedenim negativnim rezultatom poslovanja.

Prema podacima dobijenim od Poreske uprave, shodno dopisu broj 13/01-9-3040/2-24 od 03. 12. 2024. godine, za 48 obveznika je proknjiženo da nemaju predate bilanse o poslovanju.

Spisak od 35 obveznika, od koji pet imaju status preduzeća, a 30 su preduzetnici, na obradi je kod Službe za inspekcijske poslove. U toku 2024. godine za 15 obveznika proknjižen je dopis o prestanku rada.

Po osnovu godišnje naknade za cjevovode, vodovode, kanalizaciju, električne vodove, elektronsko-komunikacione vodove, gasovode i naftovode ugrađene na putu i druge sa njima povezane infrastrukture (trafostanice, bazne stanice, antenski stubovi, pumpne stanice i drugo), na opštinskom putu za 2023. godinu u toku 2024. godine donijeto je sedam rješenja u ukupnom iznosu od 142.405,01 €. Za istu naknadu podnesena je jedna žalba, koja je proslijeđena Upravnom sudu.

U Odjeljenju za utvrđivanje lokalnih javnih prihoda u periodu od 01. 01. 2024. godine do 31. 12. 2024. godine, po osnovu godišnje naknade za korišćenje komercijalnih objekata kojima je omogućen pristup sa opštinskog puta, donijeto je 1.577 rješenja za 2024. godinu u iznosu od 442.567,91 €.

Za ovu vrstu naknade izjavljena je jedna žalba, za koju je poništeno rješenje, dok su dvije žalbe proslijeđene Upravnom sudu.

Po osnovu Odluke za komunalno opremanje građevinskog zemljišta za bespravne objekte (urbana sanacija), utvrđeno je 21 rješenje u ukupnom iznosu od 71.893,96 €.

Po osnovu Odluke za naknadu za komunalno opremanje građevinskog zemljišta (novogradnja), utvrđeno je 91 rješenje u ukupnom iznosu od 377.550,30 €.

Za porez na promet utvrđeno je 967 rješenja u ukupnom iznosu od 380.738,05 €. Za porez na promet izjavljeno je pet žalbi, od kojih su tri usvojene od strane drugostepenog organa, dok su dvije odbijene od drugostepenog organa.

Sektor za naplatu lokalnih javnih prihoda vrši poslove naplate lokalnih javnih prihoda koji su zakonom i opštinskim propisima utvrđeni.

U slučajevima gdje obveznici nijesu svoje obaveze izmirili dobrovoljno, Sektor je prvo slao opomene o dugovanju, zatim preduzimao mjere prinudne naplate donošenjem rješenja. Prinudna naplata dospjelih obaveza realizuje se blokadom žiro računa ili novčanih primanja poreskih obveznika, dostavljanjem rješenja Centralnoj banci Crne Gore na blokadu sredstava na žiro računu, kao i obustavu sredstava iz zarada kod pravnih lica gdje obveznici zaradu ostvaruju.

Ukoliko nije bilo mogućnosti da se dospjela potraživanja prinudno naplate na naprijed navedeni način, bilo što se ne može doći do podataka o prihodima koje ostvaruje ili iz razloga što nijesu zaposleni, primjenjivane su mjere obezbjeđenja poreskog potraživanja na nepokretnosti poreskih obveznika, kao obezbjeđenje poreskog duga (hipoteka). Upisane hipoteke koje nijesu realizovane dostavljaju se Direkciji za imovinu da preduzme mjere iz svoje nadležnosti.

Sektor praćenjem Oglasa o otvaranju stečajnog postupka donosi zahtjev za sprovođenje postupka potraživanja (stečaj).

Na ime naknada za komunalno opremanje građevinskog zemljišta naplata zavisi od izgradnje stambeno-poslovnih objekata.

**Porez na nepokretnost**

Poreza na nepokretnost naplaćeno je ukupno 6.718.928,83 €, glavnica, od čega je:

* + preko izvoda naplaćeno 5.767.236,08 €;
  + preko blagajne I naplaćeno 775.730,04 €;
  + putem kompenzacija naplaćeno 175.962,71 €.

Za pravna lica naplaćeno 5.570.477,76 €.

Za fizička lica naplaćeno 1.148.451,07 €.

Naplaćeno kamate 30.562,30 €.

Naplaćeno troškova postupka 3.487,98 €.

Uprava lokalnih javnih prihoda – Sektor naplate poreskim obveznicima dostavio je 97 opomena o dugovanju.

U izvještajnom periodu doneseno je 321 rješenje o prinudnoj naplati poreza na nepokretnosti za pravna i fizička lica, od čega je 88 rješenja dostavljeno Centralnoj banci Crne Gore na blokadu sredstava sa žiro računa, 11 rješenja je dostavljeno Centralnoj banci Crne Gore na blokadu sredstava sa žiro računa isplatioca zarade, a 15 rješenja je dostavljeno Fondu PIO na blokadu sredstava sa žiro računa.

Po zahtjevu stranke o otpisu zastarjelog potraživanja donijeto je 388 rješenja.

Sektor je u izvještajnom periodu donio 15 rješenja o obezbjeđenju poreskog potraživanja (hipoteka) i tri zahtjeva za brisanje tereta prava hipoteke i isti su proslijeđeni Upravi za nekretnine – PJ Nikšić na dalju realizaciju.

Direkciji za imovinu dostavljena su tri akta poreskih obveznika na postupanje iz njihove nadležnosti.

Praćenjem oglasa o otvaranju stečajnog postupka donijeto je osam zahtjeva za sprovođenje postupka potraživanja (stečaj).

Donijeto je 30 rješenja o preknjižavanju, a osam rješenja o povraćaju sredstava.

Na rješenja o prinudnoj naplati poreza na nepokretnosti u izvještajnom periodu izjavljeno je 13 žalbi, riješeno je 13, od čega su:

* + - * jedna obustavljena od strane prvostepenog organa zbog odustanka stranke;
      * šest odbijene od strane prvostepenog organa iz zakonskih razloga;
      * šest odbijene od strane drugostepenog organa.

**Porez na promet nepokretnosti**

Poreza na promet nepokretnosti naplaćeno je ukupno 303.728,87 € (glavnica):

* + naplaćeno kamate 291,28 €;
  + naplaćeno troškova postupka 577,00 €.

Uprava lokalnih javnih prihoda – Sektor naplate poreskim obveznicima dostavio je 48 opomena o dugovanju poreza na promet nepokretnosti.

U izvještajnom periodu doneseno je 99 rješenja o prinudnoj naplati poreza na promet nepokretnosti (fizička i pravna lica), od čega je sedam rješenja dostavljeno Centralnoj banci Crne Gore na blokadu sredstava sa žiro računa i 32 rješenja isplatiocu zarade na dalju realizaciju.

Sektor je u izvještajnom periodu donio sedam rješenja o obezbjeđenju poreskog potraživanja (hipoteka) po osnovu neplaćenog poreza na promet nepokretnosti.

**Naknada za korišćenje komercijalnih objekata kojima je omogućen pristup sa opštinskog puta**

Za izvještajni period po osnovu naknade za korišćenje komercijalnih objekata kojima je omogućen pristup sa opštinskog puta u 2024. godini naplaćeno je ukupno 430.059,92 € (glavnica), od čega je:

* + preko izvoda naplaćeno 412.555,7 €;
  + putem kompenzacije naplaćeno 17.503,50 €;
  + kamate u iznosu 5.968,86 €;
  + troškova postupka u iznosu 3.612,77 €;
  + po osnovu naknade za korišćenje komercijalnih objekata kojima je omogućen pristup sa opštinskog puta doneseno je 371 rješenje o prinudnoj naplati, 141 rješenje dostavljeno Centralnoj banci Crne Gore na blokadu sredstava sa žiro računa;
* Sektor je u izvještajnom periodu donio jedno rješenje o obezbjeđenju poreskog potraživanja (hipoteka) po osnovu naknade za korišćenje komercijalnih objekata kojima je omogućen pristup sa opštinskog puta;
* na rješenje o prinudnoj naplati u 2024. godini nije bilo žalbi;
* donijeto je 10 rješenja o preknjižavanju.

**Naknada za članski doprinos Turističkoj organizaciji**

Za izvještajni period po osnovu naknade za članski doprinos Turističkoj organizaciji naplaćeno je 146.882,51 € (glavnica):

* kamate u iznosu 670,69 €;
* troškova postupka u iznosu 540,00 €.

Doneseno je 77 rješenja o prinudnoj naplati, od čega su 23 rješenja proslijeđena Centralnoj banci Crne Gore na blokadu sredstava sa žiro računa.

**Lokalne komunalne takse**

Za izvještajni period za lokalne komunalne takse po osnovu:

* korišćenja prostora na javnim površinama (terase), naplaćeno 59.860,15 €;
* korišćenja vitrina, naplaćeno 7.610,80 €;
* korišćenja reklamnih panoa, naplaćeno 20.849,72 €;
* boravišne takse, naplaćeno 24.070,95 €;
* priređivanja muzike u ugostiteljskim objektima, naplaćeno 860,74 €;
* takse za korišćenje taksi stajališta, naplaćeno 15.530 € (glavnica);
* kamate, naplaćeno 1.076,11 €;
* troškova postupka, naplaćeno 80,00 €;
* godišnje naknade za cjevovode, vodovode, kanalizacione mreže, el./tel. vodova na opštinskom i nekategorisanom putu, naplaćeno 14.940,57 €;
* godišnje naknade za postavljanje telekomunikacione infrastrukture – smještaj telefonskih vodova na teritoriji opštine Nikšić, naplaćeno 239.986,10 € (glavnica);
* kamate u iznosu 15.327,41 €;
* troškova postupka u iznosu 20,00 €.

**Komunalno opremanje građevinskog zemljišta**

Po osnovu naknade za komunalno opremanje građevinskog zemljišta naplaćeno je 499.277,68 €, od čega se odnosi na:

* + - * novogradnju 398.789,57 €;
      * legalizaciju objekata 88.264,89 €;
      * privremene objekte 12.223,22 € (od kojih je, po osnovu godišnje naknade na ime korišćenja stubova javne rasvjete na teritoriji opštine Nikšić, naplaćeno 10.691,70 €).

**Prihodi od prodaje i davanja u zakup imovine Opštine:**

* + kupovina zemljišta i auta od Opštine – 622.983,80 €;
  + zakup poslovnog prostora – 229.620,02 €;
  + zakup zemljišta (pravna lica) – 14.676,00 €;
  + zakup zemljišta (fizička lica) – 18.487,52 €;
  + zakup stana – 7.911,20 €;
  + zasnivanje stvarne službenosti – 11.024,50 €.

**Ostali prihodi:**

* + prihodi po osnovu servisiranja protivpožarnih aparata, naplaćeno 34.933,44 €;
  + prihodi po osnovu naknade za izdavanje UT uslova, naplaćeno 23.366,00 €;
  + prihodi po osnovu administrativnih taksi – blagajna II, naplaćeno 43.512,42 €;
  + prihodi po osnovu prireza porezu na dohodak fizičkih lica, naplaćeno 1.634.310,46 €;
* po istoj obavezi po rješenjima o prinudnoj naplati naplaćeno je 270,00 € troškova postupka i odrađeno je 14 rješenja o preknjižavanju sredstava.

Izdato je 1.187 uvjerenja o izmirenim obavezama za pravna i fizička lica i 125 uvjerenja za komunalno opremanje građevinskog zemljišta.

Po realizovanim rješenjima o prinudnoj naplati koji su rađeni po različitim obavezama za izvještajni period naplaćeno je: kamate 53.896,65 € i troškova postupka 8.587,75 €.

U 2024. godini u Sektoru inspekcijskog nadzora inspektori su vršili kontrolu poreskih prijava prireza porezu na dohodak, boravišnih taksi i naknada za članski doprinos Turističkoj organizaciji, kao i kontrolu plaćanja po podnesenim prijavama.

Kod poreza na nepokretnost donesena su dva rješenja o porezu na nepokretnost poreskom obvezniku Petrol MNE u ponovnom postupku, i to za 2015. i 2016. godinu.

Kod obaveze dostavljanja prijava i plaćanja boravišnih taksi, pored usmenih naloga, sačinjeno je i 10 zapisnika kojima je naloženo poreskim obveznicima da podnesu poreske prijave i izvrše uplate po istima.

Kod obaveze podnošenja poreskih prijava i plaćanja prireza donesena su 62 rješenja o prinudnoj naplati, 32 poreska obveznika kojima je uručeno rješenje izvršila su obavezu plaćanja postupajući po rješenju. Preko Centralne banke izvršeno je 15 rješenja, a 11 rješenja još uvijek nije realizovano a poslata su Centralnoj banci, dok kod četiri poreska obveznika kojima je doneseno rješenje dogovoreno je plaćanje u ratama.

Sačinjeno je i 115 zapisnika o usmenoj raspravi kojima je naloženo poreskim obveznicima da podnesu poreske prijave i izvrše uplate po istima.

Na osnovu dostavljenog spiska poreskih obveznika koji nijesu predali poreske prijave za članski doprinos inspektori su pozivali iste pozivom u pisanoj formi ili putem mejla i sačinjavanjem zapisnika naložili da dostave prijave – 55 poreskih obveznika je dostavilo prijave.

Odjeljenje za terensku provjeru podataka izvršilo je dostavu 39.523 rješenja o porezu na nepokretnost, porezu na promet nepokretnosti, o naknadama za korišćenje komercijalnih objekata kojima je omogućen pristup sa opštinskog puta, prirezu poreza na dohodak fizičkih lica i naknadama članskog doprinosa Turističkoj organizaciji, kao i ostalih pismena iz nadležnosti Uprave lokalnih javnih prihoda. Za 10.602 obveznika nije bila moguća dostava, pa je shodno zakonu ona javno oglašena.

# **SLUŽBA ZA UNUTRAŠNJU REVIZIJU**

Služba za unutrašnju reviziju, u skladu sa Zakonom o upravljanju i unutrašnjim kontrolama u javnom sektoru („Službeni list Crne Gore“, br. 075/18 od 23. 11. 2018), obavlja poslove unutrašnje revizije u Opštini Nikšić, kao i kod korisnika sredstava budžeta Opštine Nikšić i pravnih lica čiji je osnivač Skupština opštine Nikšić, odnosno u kojima Opština Nikšić ima većinski vlasnički udio, a koja nemaju uspostavljenu svoju jedinicu za unutrašnju reviziju.

U skladu sa sporazumima o obavljanju unutrašnje revizije, koji su obnovljeni krajem 2024. godine, Služba pruža usluge unutrašnje revizije Opštini Plužine i Opštini Šavnik, obuhvatajući i korisnike sredstava budžeta i pravna lica čiji su osnivači, odnosno u kojima imaju većinski vlasnički udio skupštine opština Plužine i Šavnik.

Opštini Nikšić je 09. decembra 2024. godine dostavljen dopis koji se odnosi na predlog za potpisivanje sporazuma o povjeravanju poslova unutrašnje revizije u još jednom subjektu javnog sektora – Opštini Zeta, a na koji je predsjednik dao saglasnost.

U Službi su sistematizovana četiri radna mjesta, i to: rukovodilac/teljka Službe, i tri viša/e unutrašnja/e revizora/ke, od kojih su popunjena dva radna mjesta – rukovodilac i jedan viši unutrašnji revizor. Zaposleni u Službi posjeduju sertifikat ovlašćenog unutrašnjeg revizora u javnom sektoru.

Služba je u većem dijelu 2024. godine bila bez imenovanog rukovodioca, što je ozbiljno narušilo kontinuitet njenog rada. Uzimajući u obzir ovu okolnost, nije bila u mogućnosti da sprovodi svoje redovne aktivnosti, pa samim tim nije sprovela niti jedan revizorski angažman u 2024. godini.

Rukovodilac je imenovan 23. jula 2024. godine, čime su se i stvorili uslovi za nesmetan nastavak aktivnosti. Ažurirana je Povelja unutrašnje revizije, kojom su definisani svrha, ovlašćenja i odgovornost unutrašnje revizije.

Pripremljeni su i ažurirani sporazumi o obavljanju unutrašnje revizije u opštinama Plužine i Šavnik, a potom ažurirane i povelje unutrašnje revizije za navedene dvije opštine.

Strateškim planom Službe za unutrašnju reviziju 2025–2027. godine, koji je pripremljen i donijet u novembru 2024. godine, utvrđene su aktivnosti unutrašnje revizije u trogodišnjem periodu, koje treba da obezbijede proaktivno upravljanje rizicima koji mogu da utiču na misiju i ulogu unutrašnje revizije.

Na osnovu elemenata definisanih Strateškim planom, i na osnovu izvršene procjene rizika po predmetima revizorskog univerzuma, pripremljeni su godišnji planovi unutrašnje revizije za 2025. godinu za sve tri opštine u kojima se obavlja revizija. Takođe, izrađen je plan kontinuirane profesionalne obuke i stručnog usavršavanja unutrašnjih revizora za 2025. godinu, i ažuriran vodič za slobodan pristup informacijama Službe za unutrašnju reviziju.

Služba je tokom 2024. godine, kroz registar preporuka, kontinuirano pratila sprovođenje preporuka datih u izvještajima o obavljenim revizijama i, u skladu sa Zakonom o upravljanju i unutrašnjim kontrolama u javnom sektoru, izvršavala obavezu izvještavanja o radu unutrašnje revizije Centralnoj jedinici za harmonizaciju Ministarstva finansija.

Od početka rada dala je ukupno 240 preporuka koje su prihvaćene od rukovodstva, i koje su do 31. 12. 2024. dospjele za realizaciju, od čega je realizovano 216 preporuka, što čini 90%. Djelimično je realizovano sedam preporuka, odnosno ≈ 3% ukupno prihvaćenih dospjelih preporuka, dok 17 preporuka čiji su rokovi realizacije dospjeli nije realizovano (≈ 7%). Njihova realizacija se očekuje tokom 2025. godine.

Zaposleni iz Službe, u skladu sa usvojenim Planom obuka, kontinuirano su se edukovali kroz seminare, radionice i druge vidove edukacija u organizaciji Uprave za ljudske resurse, Ministarstva finansija Crne Gore i strukovnih institucija iz oblasti revizije. Na taj način ostvareni su potrebni bodovi kontinuiranog profesionalnog usavršavanja na godišnjem nivou, kao uslov održavanja sertifikata ovlašćenog unutrašnjeg revizora u javnom sektoru.

# **direkcija za imovinu**

Direkcija za imovinu Opštine Nikšić u toku 2024. godine obavljala je sve poslove iz svoje nadležnosti utvrđene Odlukom o organizaciji i načinu rada lokalne uprave Opštine Nikšić, poštujući rokove predviđene pozitivnim propisima i Programom rada Skupštine opštine Nikšić za 2024. godinu.

Poslove iz sopstvene nadležnosti Direkcija za imovinu obavljala je u tri sektora, i to: Sektora za zaštitu imovinsko-pravnih interesa opštine, Sektora za imovinsko-pravne, normativne i opšte poslove i Sektora za evidenciju imovine Opštine.

**Realizacija poslova iz nadležnosti Sektora za zaštitu imovinsko-pravnih interesa Opštine**

Sektor za zaštitu imovinsko-pravnih interesa Opštine tokom 2024. godine obavljao je sve poslove koji se odnose na zaštitu imovinsko-pravnih interesa Opštine. Pred sudovima i drugim državnim organima preduzimane su sve potrebne radnje koje su predviđene zakonom u cilju što uspješnijeg obavljanja poslova.

U izvještajnom periodu u radu je bilo ukupno 1.274 predmeta, i to: 1.069 parničnih i vanparničnih predmeta, dva izvršna predmeta, 55 predmeta koji se odnose na vansudska poravnanja (ujed psa lutalice, pad na trotoaru i šteta na vozilu) i 131 predmet koji je pred Centrom za alternativno rješavanje sporova (zahtjevi za naknadu štete zbog ujeda psa, pada na trotoaru, zahtjevi iz radnog odnosa, zahtjevi zbog štete na vozilu, zbog komunalnog opremanja, svojine, faktičke eksproprijacije i regresni zahtjevi) i 17 predmeta koji se odnose na postupak vraćanja oduzetih imovinskih prava pred Komisijom za povraćaj i obeštećenje.

Od ukupno 1.069 parničnih i vanparničnih predmeta u 2024. godini, primljena je 451 nova tužba, dok je iz prethodnih godina prenijeto: 327 parnica iz 2023. godine, 147 parnica iz 2022. godine, 51 parnica iz 2021. godine, 14 parnica iz 2020. godine, 15 parnica iz 2019. godine, 16 parnica iz 2018. godine, pet parnica iz 2017. godine, 10 parnica iz 2016. godine, osam parnica iz 2015. godine i 25 parnica iz 2014. godine i ranijih godina.

U 2024. godini završeno je 315 parnica, od čega iz 2014. godine i ranijeg perioda – dvije parnice, iz 2016. godine – tri parnice, iz 2020. godine – četiri parnice, iz 2021. godine – 20 parnica, iz 2022. godine – 77 parnica, iz 2023. godine – 137 parnica i iz 2024. godine – 72 parnična predmeta.

Ostala su 754 nezavršena parnična predmeta koja su prenijeta u 2025. godinu, a odnose se na: 379 parnica iz 2024. godine, 190 parnica iz 2023. godine, 70 parnica iz 2022. godine, 31 parnica iz 2021. godine, 10 parnica iz 2020. godine, 15 parnica iz 2019. godine, 16 parnica iz 2018. godine, pet parnica iz 2017. godine, sedam parnica iz 2016. godine, osam parnica iz 2015. godine i 23 parnice iz 2014. godine i ranijih godina.

Od ukupno 131 predmeta koji su bili u radu pred Centrom za alternativno rješavanje sporova tokom 2024. godine, u 24 predmeta je zaključen sporazum o rješavanju spora i svi predmeti se odnose na naknadu štete zbog ujeda pasa lutalica. U 95 predmeta medijacija – nije uspjela, a predmeti se odnose na: 63 predmeta – ujed psa lutalice, 11 predmeta – padovi, pet predmeta – saobraćajka, jedan predmet – faktička eksproprijacija, jedan predmet – regresna, jedan predmet – komunalno opremanje, jedan predmet – svojina, 12 predmeta – radni spor. Ostalo je nezavršenih 12 predmeta, i to: 10 predmeta – ujed psa lutalice, jedan predmet – šteta na vozilu i jedan predmet – radni spor.

U 55 predmeta koji se odnose na vansudska poravnanja, u 51 predmetu su zaključena vansudska poravnanja i po istima je postupljeno, odnosno izvršeno plaćanje, a 49 predmeta odnose se na ujed pasa lutalica, jedan predmet na štetu na vozilu i jedan predmet na naknadu štete zbog pada. U tri predmeta – ujed psa lutalice (vansudsko) – stranka je odustala od zahtjeva, a u jednom preostalom predmetu, koji se odnosi na ujed psa lutalice, postignuto je vansudsko poravnanje i čeka se plaćanje.

a) Usvojeni tužbeni zahtjevi u odnosu na Opštinu Nikšić

Za ukupno 364 predmeta u kojima je usvojen tužbeni zahtjev u odnosu na Opštinu Nikšić iz budžeta je isplaćeno ukupno 533.571,57 €, a isti se odnose na:

* 1. naknadu štete zbog ujeda ili napada psa lutalice ili mačke – 314 predmeta za koje je iz budžeta Opštine isplaćeno ukupno 291.297,46 €, i to za:
  + 100 sudskih poravnanja plaćeno u iznosu 37.721,00 €;
  + 24 medijacije plaćeno u iznosu 9.218,74 €;
  + 141 pravosnažnu presudu plaćeno u iznosu 236.937,72 €;
  + 49 vansudskih poravnanja plaćeno u iznosu 7.420,00 €;
  1. naknadu štete zbog pada na led – za 12 pravosnažnih presuda plaćen ukupan iznos od 65.879,70 €;
  2. naknadu štete usljed raznih drugih padova za 26 predmeta (šaht, rupe, ankeri, neravnine itd.) – isplaćen ukupan iznos od 141.803,33 €, od čega po osnovu:
  + 24 pravosnažne presude – plaćen ukupan iznos od 141.103,33 €;
  + jednog sudskog poravnanja – plaćen iznos od 450,00 €;
  + jednog vansudskog poravnanja – plaćen iznos od 250,00 €;
  1. naknadu štete za faktičku eksproprijaciju po osnovu pravosnažne presude – za jedan predmet plaćen iznos od 3.561,80 €;
  2. po osnovu utvrđivanja prava svojine za jedan predmet po osnovu pravosnažne presude plaćen iznos od 483,37 €;
  3. naknadu štete zbog saobraćajnih nezgoda zbog nepravilnosti na opštinskim putevima i regresnih zahtjeva – ukupan iznos od 9.516,59 €:
* za četiri pravosnažne presude – plaćen iznos od 9.216,59 €;
* jedno vansudsko poravnanje – 300,00 €;
  1. jedan predmet po osnovu duga – iznos od 10.750,00 €;
  2. naknadu štete iz radnog odnosa – dva predmeta, ukupan iznos 3.578,75 €, i to u jednom predmetu po pravosnažnoj presudi (glavni dug, troškovi postupka i kamata) ukupan iznos od 2.127,25 € i u drugom predmetu po osnovu pravosnažne presude u dijelu glavnog duga iznos od 1.451,50 €;
  3. po ostalim osnovima u dva predmeta po pravosnažnim presudama isplaćen ukupan iznos od 6.700,57 €.

Napominjemo da je u svim pravosnažno okončanim predmetima Opština Nikšić kao tužena, izmirivala svoje obaveze u paricionom roku, čime su izbjegnuti troškovi izvršnog postupka.

b) Odbijeni tužbeni zahtjevi u odnosu na Opštinu Nikšić

U 12 predmeta u kojima je pravosnažno odbijen tužbeni zahtjev potraživanja prema Opštini su iznosila 359.597,47 €, ne uzimajući u obzir troškove postupka. Pomenuti predmeti odnose se na:

* jedan predmet radi naknade nematerijalne štete – pad na led (2.750,00 €);
* pet predmeta radi naknade nematerijalne štete – ujed psa lutalice (12.205,00 €);
* jedan predmet – svojina (317.787,00 €);
* jedan predmet – radi naknade štete na imovini (2.000,00 €);
* jedan predmet – radi naknade nematerijalne štete – pad na trotoaru (1.000,00 €);
* dva predmeta – naknada štete iz radnog odnosa (12.655,47 €); i
* jedan predmet – naknada štete od poplava (11.000,00 €).

c) Povučena tužba u odnosu na Opštinu Nikšić

U pet predmeta u kojim je vrijednost spora iznosila 41.000,00 € povučena je tužba, i to: u četiri predmeta – pad na trotoaru (u četiri predmeta vrijednost spora u ukupnom iznosu je 11.000,00 €), jedan predmet radi naknade štete od poplava (vrijednost spora koja je bila označena tužbama na ukupan iznos od 30.000,00 €).

d) Nezavršeni predmeti

Ukupan broj nezavršenih predmeta koji su bili u radu tokom 2024. godine, a koji se prenose u 2025. godinu iznosi 754 predmeta, i isti se odnose na: 14 predmeta radi naknade nematerijalne štete zbog pada na led; 93 predmeta radi naknade nematerijalne štete zbog povreda usljed pada u šaht, pada sa ankera, pada u rupe, sa pločica, sa kocke trotoara itd.; 427 predmeta radi naknade nematerijalne štete zbog ujeda psa i mačke lutalice; 36 predmeta radi utvrđivanja prava svojine; 22 predmeta zbog faktičke eksproprijacije i eksproprijacije; 29 predmeta koji se tiču radnih sporova (naknade za pogrešan obračun zarade, terenski rad, naknada za regres i godišnji odmor, kamate, diskriminacija); 14 predmeta radi naknade materijalne štete zbog poplava, izlivanja Zete i Mrkošnice; 27 predmeta radi naknade materijalne, odnosno nematerijalne štete prouzrokovane u saobraćajnim nezgodama i za isplatu regresnog duga po osnovu saobraćajnih nezgoda zbog nepravilnosti na opštinskim putevima; četiri predmeta za otkup stana po povlašćenim uslovima; 24 predmeta koja se odnose na razne naknade i potraživanja po drugim osnovima (šteta za „Kameni grad“ i „Skulpture“, iseljenje, dug, naknada štete usljed zagađenja, utvrđivanje ništavosti ugovora, poništaj stambenog kredita, šteta na imovini – Autobuska stanica, renta, diskriminacija, finansiranje iz budžeta, naknada štete usljed štetnih imisija sa deponije Mislov do, obaveze po osnovu ugovora, izvođenje radova na objektu i zakupnina, poreska potraživanja...), 44 predmeta gdje je Opština Nikšić pokrenula prijavu stečajnog potraživanja i 19 predmeta u kojima je Opština Nikšić tužilac.

Jedan vanparnični predmet iz ranijeg perioda ustupljen je advokatu Simu Pejoviću, a odnosi se na naknadu za eksproprisanu nepokretnost u pravnoj stvari predlagača Anđelke Babović i Natalije Lazović (pravnih sljedbenika poč. Raise Lučić i poč. Zorice Mijušković). Predmet datira još od l962. godine, a vrijednost spora je 300.000,00 €.

e) Predmeti u kojima je Opština Nikšić pokrenula postupak za namirenje potraživanja

U 2024. godini Opština je kao stečajni povjerilac postupala u 44 predmeta koja se odnose na prijavu stečajnog potraživanja, i to u 36 predmeta iz ranijih godina i osam predmeta koji su pokrenuti u 2024. godini. Stečajno potraživanje za 2024. godinu u osam predmeta iznosi 8.410,06 €, dok potraživanje za 36 predmeta iz ranijih godina iznosi 211.409,00 €, pa je ukupan iznos koji Opština Nikšić potražuje po ovom osnovu 219.819,06 €. S obzirom na vrstu potraživanja koja se prijavljuju u stečajnom postupku (porez na nepokretnost, prirez porezu na dohodak fizičkih lica, porez na firmu ili naziv, naknada za korišćenje opštinskih puteva i dr.), te činjenicu da se uglavnom radi o periodičnim potraživanjima koja proizilaze iz zakonske obaveze stečajnih dužnika, potraživanja Opštine su prihvaćena, ali ne može se očekivati njihovo namirenje, jer su ista svrstana u 2. ili 3. isplatni red, a stečajni dužnici uglavnom nemaju imovine niti sredstava za namirenje dugovanja prema stečajnim povjeriocima.

Sekretarijat za komunalne poslove i saobraćaj je tokom 2024. godine dostavio Direkciji za imovinu na dalje postupanje 14 obavještenja o saobraćajnim nezgodama u kojima su oštećeni komunalni objekti, u vlasništvu Opštine Nikšić. Iz 2023. godine prenijeto je 13 predmeta, iz 2022. godine jedan predmet i iz 2021. godine jedan predmet, tako da je u radu bilo ukupno 29 predmeta, u kojima je Opština Nikšić naplatila od osiguravajućih kuća iznos od ukupno 24.791,90 €.

Direkcija za imovinu je tokom 2024. godine u dva predmeta podnijela zahtjeve na ime duga za poresko potraživanje (porez na nepokretnost) prema dva pravna lica, po kojem osnovu je Opštini Nikšić uplaćen ukupan iznos od 52.631,47 €, dok je za jedan predmet iz 2023. godine, za koji je zaključeno vansudsko poravnanje i dug se izmirivao u ratama, naplaćen iznos od ukupno 3.300,24 €, a o čijoj se realizaciji starao Sekretarijat za finansije, razvoj i preduzetništvo i Uprava lokalnih prihoda.

f) Predmeti restitucije

Pred Komisijom za povraćaj i obeštećenje u radu je 17 predmeta koji potiču iz ranijih godina. U jednom predmetu u 2024. godini bilo je donijeto rješenje za povraćaj nepokretnosti, pa je, postupajući po žalbi Direkcije za imovinu na isto, Ministarstvo finansija poništilo prvostepeno rješenje i predmet vratilo na ponovni postupak i odlučivanje.

Po pozivu Suda punomoćnici su pristupili na 1.708 ročišta i sačinili ukupno 3.895 obrazloženih podnesaka (odgovori na tužbe, izjavljene žalbe, pisana izjašnjenja, prigovori na nalaz vještaka, vanredna pravna sredstva, razni dopisi za dostavljanje dokaza prema nadležnim opštinskim i državnim organima i sl.). Kroz opšti djelovodnik u toku 2024. godine zavedeno je 678 zahtjeva osnovnih brojeva i 985 podbrojeva, a u upisnik parničnih predmeta 451, u upisnik parnice pod podbrojevima zavedeno je 2.126 podnesaka, što ukupno čini 4.240 zavedenih akata.

Zabrinjava činjenica da je veliki broj tužbenih zahtjeva za naknadu štete zbog ujeda pasa lutalica, padova na led na javnoj površini, padova u šaht, padova na pločice, padova zbog ispupčenja i udubljenja i slično. Pored preduzimanja svih zakonom dozvoljenih pravnih radnji od strane ove direkcije, u ovim sporovima u konačnom minimalni su uspjesi, i to samo povodom pitanja dosuđene visine naknade u odnosu na postavljeni tužbeni zahtjev, jer pravni osnov za dosuđenje naknada, odnosno odgovornost Opštine Nikšić po tužbenim zahtjevima ove vrste ne možemo da osporimo, budući da osnov odgovornosti proizilazi iz zakona. Sudovi, shodno odredbama Zakona o obligacionim odnosima, Zakona o lokalnoj samoupravi, Zakona o zaštiti dobrobiti životinja, Zakona o komunalnim djelatnostima, te opštinskim propisima donijetim na osnovu ovih zakona, utvrđuju odgovornost Opštine i istu obavezuju na isplatu naknade štete tužiocima, jer je izostalo vršenje nadzora nad radom pravnih lica koja su zadužena za održavanje objekata komunalne infrastrukture.

U cilju smanjenja troškova na ime naknade štete pristupalo se zaključenju sudskih i vansudskih poravnanja, pogotovo u predmetima u kojima se tužbeni zahtjev odnosi na naknadu materijalne i nematerijalne štete nastale kao posljedica ujeda i napada pasa lutalica. Saglasnost za zaključenje poravnanja Direkcija je dobila od predsjednika Opštine 2016. godine, koja saglasnost je potvrđena i aktom predsjednika broj 02-031-823 od 02. 06. 2020. godine. Pri zaključivanju poravnanja vodi se računa o dokazima koji su priloženi, pa u slučaju gdje postoji medicinska dokumentacija o povredi usljed napada ili ujeda psa, izvještaj veterinara, zapisnici MUP-a, CB Nikšić, pristupa se zaključenju poravnanja na procijenjeni iznos materijalne štete (za poklane životinje), odnosno za nematerijalnu štetu na iznos glavnog duga od 300,00 € za mldb. lica i 200,00 € za punoljetna, uz naknadu troškova postupka u iznosu od 150,00 €. Posebno se ima u vidu činjenica da se u predmetima ove vrste, koji su okončani donošenjem presude, iznos naknade kreće od najmanje 400,00 € do 1.500,00 €, uz naknadu troškova postupka, koji se kreću od 500,00 € do 1.500,00 €, pa je zaključenje poravnanja ekonomski opravdano, jer je osnov odgovornosti Opštine Nikšić nesporan.

U odnosu na ukupna potraživanja prema Opštini Nikšić u predmetima koji su završeni u toku 2024. godine, a koja su iznosila 934.169,04 €, usvojen je tužbeni zahtjev ili zaključena poravnanja na ukupan iznos od 533.571,57 €, dok je odbijen tužbeni zahtjev i povučene tužbe za ukupan iznos od 400.597,47 €, što iznosi 42,9% uspjeha u završenim predmetima.

Uspješnost rada ovog sektora ne može se mjeriti brojem predmeta gdje su tužioci uspjeli u sporu, jer potraživanja koja proizilaze iz zakona, podzakonskih akata, odluka SO Nikšić, ugovora, vjerodostojnih isprava po pravilu su nesporna, pa se izgubljeni spor ne može pripisati nepravilnom radu ovog sektora, već uspjeh u sporu zavisi od toga da li je zakonito postupao organ lokalne uprave, u čijoj je nadležnosti bila obaveza rješavanja nekog materijalno-pravnog odnosa, a najčešće povod za tužbu proizilazi iz pogrešnog postupanja organa lokalne uprave u određenim slučajevima. Rad ovog sektora je usmjeren i određen ka jednom cilju – a to je i suština svakog pojedinačnog postupka – pravilnom utvrđivanju činjenica u postupku i pravilnoj primjeni propisa, čime se i mjeri uspješnost u radu ovog sektora.

**Sektor za imovinsko-pravne, normativne i opšte poslove** u 2024. godini vršio je poslove iz svoje nadležnosti, koji se prije svega odnose na pripremu akata u vezi sa raspolaganjem imovinom Opštine, koje u skladu sa Zakonom o državnoj imovini podrazumijeva prenos svih ili nekih svojinskih ovlašćenja na treća lica: otuđenje (prodaja, razmjena, poklon), davanje na upravljanje, davanje na korišćenje, davanje u zakup, pravo službenosti, zalaganje pokretnih i nepokretnih stvari (zaloga, hipoteka i fiducija, koncesija i slično). Sektor postupa po zahtjevima građana, državnih organa i drugih pravnih lica, pa između ostalog pokreće i učestvuje u postupku eksproprijacije nepokretnosti, postupku rješavanja drugih imovinsko-pravnih odnosa gdje je Opština stranka u postupku, provodi postupak za davanje u zakup zemljišta za postavljanje montažnih objekata privremenog karaktera i sl. Pored navedenih poslova, ovaj sektor se stara o sprovođenju odluka Skupštine opštine iz oblasti svog djelokruga rada, zatim sprovodi poslove vezane za postupak javnog nadmetanja radi prodaje, davanja u zakup i davanje na korišćenje opštinske imovine i druge sa njima povezane poslove.

U izvještajnom periodu ovaj sektor je za Skupštinu opštine Nikšić pripremio ukupno 28 odluka.

U toku 2024. godine, podneseno je 75 zahtjeva vezanih za raspolaganje imovinom Opštine Nikšić. Iz razloga što nije donesen plan generalne regulacije, 12 stranaka je obaviješteno da se ne može udovoljiti podnesenim zahtjevima, za 15 zahtjeva donijete su odluke, jedan zahtjev je proslijeđen nadležnom organu na dalje postupanje, dok je 47 predmeta u toku.

U postupcima eksproprijacije nepokretnosti Direkcija za imovinu, odnosno ovaj sektor, u 2024. godini, podnio je prema nadležnoj upravi predloge za eksproprijaciju nepokretnosti radi uređenja kvarta između ulica Narodnih heroja, Vuka Mićunovića i Karađorđeve ulice i radi izgradnje ulice Nova 5 u Rastocima. U predmetu eksproprijacije nepokretnosti radi uređenja gore navedenog kvarta pred nadležnom upravom, održane su rasprave i donijeta su rješenja o eksproprijaciji, odnosno postupak je okončan do kraja. Za ove svrhe Opština Nikšić je ranijim vlasnicima zemljišta i objekta isplatila iznos od 54.413,90 €, a eksproprisano je 66 m2 zemljišta ispod objekata, kao i 64 m2 objekata garaža i stambeni objekat površine 24 m2.

Tokom 2024. godine ovaj sektor je podnio osam žalbi protiv rješenja Uprave za nekretnine – PJ Nikšić, jednu tužbu Upravnom sudu Crne Gore, kao i dva odgovora na tužbu takođe navedenom sudu.

Sektor za imovinsko-pravne, normativne i opšte poslove donio je osam rješenja za slobodan pristup informacijama. Od ovog broja u četiri predmeta donijeta su rješenja po kojima je odobren slobodan pristup traženim informacijama, u dva predmeta odbijen je zahtjev, dok je za dva predmeta zahtjev u jednom dijelu usvojen za slobodan pristup informacijama, a u drugom dijelu zahtjev je odbijen. Tri predmeta su okončana, na način što su strankama dostavljena obavještenja, i to dva obavještenja da je zahtjev proslijeđen nadležnom organu na dalje postupanje, kao i jedno obavještenje da je tražena informacija javno dostupna.

U protekloj godini službenici **Sektora za evidenciju opštinske imovine** pratili su i vršili promjene koje su se odnosile na status državne imovine kojom raspolaže Opština Nikšić. S tim u vezi, od Uprave za nekretnine – PJ Nikšić dobijeno je 45 rješenja koja se odnose na promjenu upisa prava na nepokretnosti u katastarskom operatu, a radi se o promjenama po osnovu odluka SO Nikšić o raspolaganju nepokretnostima, parcelacija, sudskih odluka, upisa hipoteka, službenosti, zabilježbi, eksproprijacija, zahtjeva za legalizaciju objekata izgrađenih na opštinskom zemljištu i sl.

U 2024. godini je na osnovu Odluke SO Nikšić o davanju saglasnosti za kupovinu nepokretnosti za potrebe rekonstrukcije Školske ulice u Kličevu („Službeni list Crne Gore – Opštinski propisi“, br. 032/23 od 06. 07. 2023), kao i Ugovora o prodaji UZZ br. 173/2023 od 31. 08. 2023. godine, zaključenog između Opštine Nikšić i Veselina Bulajića, Uprava za nekretnine – PJ Nikšić, shodno Rješenju br. 919-103-UPI-2915/2023 od 04. 03. 2024. godine, površina zemljišta u raspolaganju Opštine Nikšić uvećana je za ukupno 5 m2.

Takođe je na osnovu Odluke o razmjeni nepokretnosti između Opštine Nikšić i Blagote Adžića („Službeni list Crne Gore – Opštinski propisi“, br. 020/24 od 09. 04. 2024) i Ugovora o prodaji UZZ br. 137/2024 od 24. 04. 2024. godine između Opštine Nikšić i Blagote Adžića, ovjerenog kod notara Nataše Janjušević, površina zemljišta u raspolaganju Opštine Nikšić uvećana za 68 m2, shodno Rješenju Uprave za nekretnine – PJ Nikšić broj 919-103-UP/Io-1480/2024 od 25. 04. 2024. godine.

Shodno Odluci SO Nikšić o davanju saglasnosti za kupovinu nepokretnosti za potrebe izgradnje Ulice 79 („Službeni list Crne Gore – Opštinski propisi“, br. 034/24 od 04. 07. 2024), kao i na osnovu četiri ugovora koje je Opština zaključila sa fizičkim licima, i to UZZ br. 197/2024 NKCG – 50/2024 od 23. 07. 2024. godine, UZZ br. 280/2024 NKCG – 52/2024 od 23. 07. 2024. godine, UZZ 772/2024 od 24. 07. 2024. godine, UZZ br. 176/2024 NKCG – 51/2024 od 31. 07. 2024. godine, površina zemljišta u imovini Opštine Nikšić uvećana je za 55 m2.

Uprava za nekretnine – PJ Nikšić donijela je Rješenje broj 919-103-UPI-2531/2024 od 30. 07. 2024. godine, kojim je, shodno Odluci SO Nikšić o dopuni Odluke o davanju saglasnosti za kupovinu nepokretnosti radi nastavka rekonstrukcije Bulevara 13. jul („Službeni list Crne Gore – Opštinski propisi“, br. 034/24 od 04. 07. 2024) i Ugovoru br. UZZ 194/2024 NKCG-NK-48/2024 od 24. 07. 2024. godine između Opštine Nikšić i Luke Jovanovića – imovina u raspolaganju Opštine u KO Kličevo uvećana za 92 m2.

Vlada Crne Gore donijela je Odluku o prenosu prava raspolaganja na nepokretnosti Opštine Nikšić br. 08-332/24-2334/2 od 25. 04. 2024. godine („Službeni list Crne Gore“, br. 52/24 od 07. 06. 2024) radi ostvarivanja javnog interesa – izgradnje pumpe za vodu u sklopu projekta izgradnje vodovoda Laz, pa je, shodno tome, Uprava za nekretnine Crne Gore – PJ Nikšić donijela Rješenje br. 919-103-UP/IO-2034/24, kojim je površina zemljišta u raspolaganju Opštine Nikšić u KO Ozrinići uvećana za 397 m2, a prenijete nepokretnosti nalaze se van obuhvata GUP-a.

Na osnovu Ugovora o poklonu br. UZZ 240/2024 od 28. 06. 2024. godine, između Mileve Glušice i Opštine Nikšić, Uprava za nekretnine – PJ Nikšić donijela je Rješenje br. 919-103-UPI-2258/24 od 04. 07. 2024. godine, kojim je u vlasništvo Opštine preneseno 745 m2 zemljišta.

Predsjednik Opštine Nikšić donio je Odluku o pribavljanju zemljišta za potrebe kompletiranja urbanističke parcele broj 1 u naselju Željezara, broj 02-031-3607 od 31. 10. 2024. godine, a na osnovu koje odluke je sačinjen Ugovor o prodaji nepokretnosti između Elektroprivrede Crne Gore AD Nikšić i Opštine br. UZZ 361/2024 od 08. 08. 2024. godine, pa je, shodno navedenom, Uprava za nekretnine – PJ Nikšić donijela Rješenje br. 919-103-UP/Io-4068/2024 od 18. 11. 2024. godine, kojim je imovina Opštine Nikšić uvećana za 5.180 m2.

Po osnovu Odluke SO Nikšić o razmjeni nepokretnosti radi izgradnje Ulice 7 i kompletiranja urbanističkih parcela u obuhvatu Detaljnog urbanističkog plana „Rastoci 1“ („Službeni list Crne Gore – Opštinski propisi“, br. 034/24 od 04. 07. 2024), kao i na osnovu tri ugovora o razmjeni – br. UZZ 245/2024 NKCG-NK-65/2024 od 20. 08. 2024. godine, UZZ br. 385/2024 od 25. 09. 2024. godine i UZZ br. 209/2024 od 29. 07. 2024. godine, koja je Opština zaključila sa više fizičkih lica – površina zemljišta u raspolaganju Opštine Nikšić umanjena je za 63 m2.

Shodno Odluci SO Nikšić o prodaji građevinskog zemljišta Milici Radović i Radovanu Draškoviću radi dokompletiranja urbanističke parcele broj 4 – blok 51 – u obuhvatu Detaljnog urbanističkog plana „Rastoci 1“ („Službeni list Crne Gore – Opštinski propisi“, br. 034/24 od 04. 07. 2024), kao i na osnovu Ugovora o prodaji nepokretnosti između Opštine Nikšić, Radovana Draškovića i Milice Radović br. UZZ br. 167/2024 NKCG-NK-56/2024 od 27. 07. 2024. godine, Uprava za nekretnine – PJ Nikšić donijela je Rješenje br. 919-103-UP/IO-2459/2024 od 08. 08. 2024. godine, kojim se površina zemljišta u raspolaganju Opštine Nikšić umanjuje za 266 m2.

Uprava za nekretnine – PJ Nikšić donijela je Rješenje broj 919-103-UPI-2792/2024 od 19. 08. 2024. godine o promjeni upisa prava u katastarski operat, na osnovu Odluke SO Nikšić o prodaji građevinskog zemljišta Veselinu Miljaniću radi dokompletiranja urbanističke parcele broj 3 u obuhvatu DUP-a „Rastoci 1“ („Službeni list Crne Gore – Opštinski propisi“, br. 034/24 od 04. 07. 2024), kao i na osnovu Ugovora o prodaji br. UZZ 299/2024 od 15. 08. 2024. godine, pa je, shodno tome, površina zemljišta u imovini Opštine Nikšić umanjena za 238 m2.

Na osnovu Odluke SO Nikšić o prodaji zemljišta DOO „Green Gvozd“ Podgorica radi izgradnje stubova i dalekovoda 110 kV, u obuhvatu Lokalne studije lokacije Gvozd („Službeni list Crne Gore – Opštinski propisi“, br. 034/24 od 04. 07. 2024), kao i Ugovora o prodaji br. UZZ 195/2024 od 24. 07. 2024. godine, Uprava za nekretnine – PJ Nikšić donijela je Rješenje br. 919-103-UPI-2541/2024 od 15. 08. 2024. godine, kojim je površina zemljišta u raspolaganju Opštine umanjena za 344 m2, a ova imovina se nalazi van obuhvata GUP-a.

Uprava za nekretnine – PJ Nikšić donijela je Rješenje broj 919-103-UPI-147/24 od 19. 04. 2024. godine, po osnovu pravosnažne i izvršne presude Osnovnog suda u Nikšiću P. br. 1250/19 od 05. 12. 2022. godine i spiska prijava promjena na nepokretnostima br. 1/24 za KO Kočani, pa je shodno tome površina zemljišta u raspolaganju Opštine Nikšić umanjena za 213 m2.

Takoђe je Uprava za nekretnine – PJ Nikšić donijela Rješenje br. 919-103-UPI-1929/24 od 06. 06. 2024. godine na osnovu pravosnažne i izvršne presude Osnovnog suda u Nikšiću br. 1215/21 od 07. 07. 2023. godine, pa je površina zemljišta u raspolaganju Opštine Nikšić umanjena za 492 m2.

Površina stambenog prostora koja je u vlasništvu Opštine Nikšić izmijenjena je u odnosu na prošlu godinu. U protekloj godini došlo je do uvećanja površine stambenog prostora u vlasništvu Opštine Nikšić za ukupno 24 m2. Ovdje se radi o eksproprisanoj nepokretnosti, u cilju uređenja kvarta između ulica Narodnih heroja,Vuka Mićunovića i Karađorđeve ulice, u skladu sa Odlukom o usvajanju DUP-a „Centar“ – izmjene i dopune („Službeni list Crne Gore – Opštinski propisi“, br. 50/18), pa je, shodno navedenom, Uprava za nekretnine – PJ Nikšić donijela Rješenje br. 422-103-UP/IO-250/3/2024 od 19. 02. 2024. godine, kojim je izvršena promjena upisa stambenog prostora u katastarskom operatu.

Po zahtjevu Direkcije za imovinu za brisanje objekata, a shodno spisku prijava promjena na nepokretnostima br. 113/23 i službene konstatacije br. 919-103-UPI4137/2023 od 12. 12. 2023. godine, površina stambenog prostora u vlasništvu Opštine Nikšić umanjena je za 302 m2, a shodno Rješenju Uprave za nekretnine – PJ Nikšić br. 919-103-UPI-4137/23 od 07. 03. 2024. godine. Stambeni objekti koji su se nalazili na katastarskoj parceli broj 4454/1 i bili upisani u list nepokretnosti br. 2962 KO Nikšić – porušeni su u cilju izgradnje Vatrogasnog doma.

Površina poslovnog prostora u vlasništvu Opštine Nikšić pretrpjela je određene promjene u odnosu na prethodnu godinu. Naime, došlo je do uvećanja površine poslovnog prostora u vlasništvu Opštine Nikšić, u objektu Doma revolucije, za ukupno 2.135 m2. Naime, Rješenjem Uprave za nekretnine – PJ Nikšić br. 919-103-UP/IO-469/2024 izvršena je promjena uknjižbe u katastarskom operatu po zahtjevu Direkcije za imovinu Opštine Nikšić, na osnovu terenskog uviđaja na licu mjesta, snimanja i razrade nepokretnosti izvršenih od strane Geodetske agencije „Navstar“, skice premjera za 2024. godinu ovjerene 13. 02. 2024. godine, što je obrađeno u terenskom spisku prijava br. 12/2024 za KO Nikšić za 2024. godinu.

Takođe je po zahtjevu Direkcije za imovinu, a na osnovu Rješenja o građevinskoj dozvoli izdatog od Sekretarijata za uređenje prostora i komunalno-stambene poslove Opštine Nikšić br. UP/IO 03-1511 od 01. 11. 2006. godine, skice premjera br. 6/2024 za KO Kočani za 2024. godinu, na Opštinu Nikšić sa pravom raspolaganja upisana kapela površine 272 m2, u mjesnoj zajednici Kočani, a na osnovu Rješenja Uprave za nekretnine – PJ Nikšić, br. 919-103-UP/Io 1447/2024 od 31. 05. 2024. godine.

Službenici Sektora su učestvovali u radu komisija koje su obrazovane od strane predsjednika Opštine i direktora Direkcije za imovinu, obilascima nepokretnosti u vlasništvu Opštine, u postupcima po prijavama uzurpacije opštinske imovine. Izvršen je obilazak određenog broja objekata domova mjesnih zajednica u okviru generalnog urbanističkog plana, sa ciljem da se utvrdi u kakvom se stanju nalaze i kako se koriste. Shodno Rješenju predsjednika Opštine o obrazovanju Komisije za rješavanje stambenih pitanja i reviziju stanarskih prava br. 02-031-572 od 11. 02. 2022. godine, službenici Sektora obišli su 50 stambenih jedinica koje su u raspolaganju Opštine Nikšić. Službenici Sektora su, shodno Rješenju predsjednika Opštine o obrazovanju Komisije za procjenu nepokretnih stvari u imovini Opštine Nikšić br. 02-031-1584/1 od 07. 11. 2023. godine, učestvovali u više procjena nepokretnosti koje su u raspolaganju Opštine Nikšić. Sačinjeno je preko 70 pismena koja su kao odgovor proslijeđena podnosiocima zahtjeva, ili su od strane Direkcije za imovinu dostavljena kao zahtjevi drugim organima, 55 zapisnika o saslušanju stranaka po raznim osnovima, kao i učestvovanju u dva postupka pred Upravom za nekretnine – PJ Nikšić. Izvršen je i obilazak više privremenih objekata, kao i izlasci na lice mjesta devet puta u Kličevu, dva puta u Kočanima, dva puta u Župi, u cilju eksproprijacije nepokretnosti za potrebe izgradnje, odnosno rekonstrukcije ulica u pomenutim naseljima. Takođe je evidentiran rad u postupcima izlaganja na javni uvid podataka premjera i katastarskog klasiranja zemljišta i utvrđivanja prava na nepokretnostima za KO Kovači i KO Podvrš.

Ovaj sektor je sačinio Izvještaj o stanju opštinske imovine, koji je bio predviđen Programom rada Skupštine opštine Nikšić u drugom kvartalu, a isti je usvojen na 20. sjednici skupštinskog zasijedanja, dana 25. 06. 2024. godine.

# **služba glavnog administratora**

U sistemu lokalne samouprave položaj glavnog administratora utvrđen je Zakonom o lokalnoj samoupravi, Statutom Opštine i Odlukom o organizaciji i načinu rada lokalne uprave, tako da je glavni administrator za poslove iz svoje nadležnosti odgovoran predsjedniku.

Glavni administrator je davao instrukcije o načinu postupanja i vršenju poslova u skladu sa svojom obavezom iz Zakona o lokalnoj samoupravi, koordinirao rad organa i službi u izvršavanju poslova za koje je bila potrebna njihova međusobna saradnja, davao mišljenja na akte o unutrašnjoj organizaciji i sistematizaciji organa lokalne uprave i posebnih službi.

U cilju ostvarivanja zakonom utvrđene nadležnosti glavnog administratora, kao drugostepenog organa u upravnim stvarima iz nadležnosti Opštine, Služba glavnog administratora vodi drugostepeni postupak po žalbama fizičkih i pravnih lica izjavljenim protiv prvostepenih rješenja i zastupa glavnog administratora u upravnim stvarima pred Upravnim sudom Crne Gore.

Glavni administrator, saglasno Zakonu o lokalnoj samoupravi, ima ovlašćenja drugostepenog organa u upravnim stvarima iz nadležnosti organa lokalne uprave i posebnih službi. Odlučujući kao drugostepeni organ, glavni administrator donosi konačne upravne akte, koji, ukoliko nije pokrenut upravni spor, stiču svojstvo pravosnažnosti i sa tim svojstvom egzistiraju u pravnom životu. Postupajući kao drugostepeni organ, glavni administrator neposredno vrši kontrolu i uvid u rad prvostepenih organa lokalne uprave, što mu omogućava da kroz ovu značajnu funkciju kontroliše zakonitost prvostepenih postupaka.

Drugostepeni organ je u cilju zakonitosti, ekonomičnosti i efikasnosti upravnog rješavanja po žalbama na rješenja prvostepenih organa preispitivao procesne pretpostavke za rješavanje žalbi, odnosno da li je prvostepeni organ propustio da utvrdi da li je ispunjena legitimacija za izjavljivanje žalbe, odnosno da li je žalba dozvoljena i blagovremena.

Drugostepeni organ je tokom 2024. godine ukazivao prvostepenim organima na obavezu pružanja mogućnosti strankama na izjašnjavanje i sprovođenje ispitnog postupka, radi utvrđivanja činjenica i okolnosti koje su od značaja za donošenje upravnog akta. Osim navedenog, ukazivano je prvostepenim organima na načelo zakonitosti i opravdanih očekivanja, kako bi se u bitno istovjetnim pravnim situacijama postupalo na jednak ili predvidljiv način.

Takođe, ukazivano je i na obavezu da u situacijama kada drugostepeni organ poništi prvostepeno rješenje, prvostepeni javnopravni organ je dužan da raspravi sva pitanja od značaja i otkloni sve nedostatke na koje je ukazano drugostepenim rješenjem, kao i na to da prvostepeni organ nema ovlašćenja da diskreciono cijeni razloge drugostepenog rješenja, već da ih u cjelosti sprovede.

Izvjestan broj žalbi u izvještajnom periodu nije riješen u zakonom propisanom roku, sa razloga privremene spriječenosti za rad tadašnje glavne administratorke, kao jedinog ovlašćenog lica za potpisivanje rješenja. Međutim, nakon imenovanja v. d. glavnog administratora, 01. 10. 2024. godine, pripremljena rješenja su potpisana i otpremljena sa spisima predmeta prvostepenom organu, kako bi ista bila dostavljena strankama.

Sastavni dio ovog izvještaja čini pregled postupanja glavnog administratora, kao drugostepenog organa u upravnim stvarima za 2024. godinu. U 2024. godini u radu su bila 182 predmeta, i to:

* 94 predmeta redovnog odlučivanja po žalbi i svi predmeti su riješeni, osim jednog, koji je zaprimljen 30. 12. 2024. godine, i 10 predmeta u kojima su odluke donesene shodno članu 56 Zakona o upravnom sporu;
* pokrenuto je 50 upravnih sporova i dostavljena su 42 odgovora na tužbu Upravnom sudu Crne Gore, dok su u osam sporova Upravnom sudu Crne Gore dostavljeni cjelokupni spisi predmeta, ali bez odgovora na tužbu;
* podnijet je jedan zahtjev za ispitivanje sudske odluke i spisi predmeta su dostavljeni Vrhovnom sudu Crne Gore, ali bez odgovora na zahtjev.

# **sekretarijat za lokalnu samoupravu**

U izvještajnom periodu Sekretarijat za lokalnu samoupravu uspješno je organizovao vršenje poslova iz svoje nadležnosti u okviru tri sektora – Sektora za sistem lokalne samouprave, Sektora za opšte upravne poslove i Sektora za informacioni sistem.

U okviru poslova iz oblasti praćenja i unapređenja sistema lokalne samouprave, Sekretarijat je učestvovao u izradi propisa koji se odnose na sistem lokalne samouprave. Učestvovao je u izradi informativnih, stručnih i drugih materijala, davao izjašnjenja i mišljenja. Takođe, učestvovao je u pripremi mišljenja glavnog administratora na akte o unutrašnjoj organizaciji i sistematizaciji organa uprave.

Aktivnosti koje su realizovane u 2024. godini:

* predlozi za unapređenje sistema lokalne samouprave Opštine Nikšić u skladu sa Strategijom reforme javne uprave 2022–2026;
* predlozi i sugestije na Nacrt Zakona o lokalnoj samoupravi dostavljeni su Zajednici opština Crne Gore, a oni su se u bitnom odnosili na regulisanje službeničkog sistema na lokalnom nivou. Predlozi su imali za cilj povećanje autonomije lokalnih samouprava, osiguravajući da propisi koji regulišu radno-pravni status lokalnih službenika i namještenika budu usklađeni sa njihovim potrebama i okolnostima.

Uvođenjem jedinstvenog zakonskog okvira za lokalne službenike i namještenike smanjila bi se pravna nesigurnost i administrativne prepreke, koje nastaju zbog preklapanja različitih zakona. To bi moglo rezultirati efikasnijim radom lokalne administracije.

Predlozi Ministarstvu javne uprave za unapređenje zakonskih rješenja u Nacrtu Zakona o lokalnoj samoupravi. – Predloženo je unapređenje određenih zakonskih rješenja u Zakonu o lokalnoj samoupravi, kako bi se omogućilo efikasnije i efektnije vršenje poslova organa lokalne samouprave. Unapređenje određenih zakonskih rješenja omogućilo bi lokalnim organima u njihovom radu lakše prilagođavanje specifičnim potrebama i izazovima sa kojima se lokalne samouprave svakodnevno susreću.

Pripremani su i dostavljani podaci za potrebe davanja Informacije o implementaciji reformskih mjera koje se sprovode u Opštini Nikšić u kontekstu Strategije reforme javne uprave u Crnoj Gori za period 2022–2026. i njihov uticaj na lokalne vlasti.

U okviru projekta Uprave za ljudske resurse, u saradnji sa Regionalnom školom za državnu upravu (Respa), sprovedeno je istraživanje zadovoljstva zaposlenih u jedinicama lokalne samouprave, juna 2024. godine. Cilj tog istraživanja jeste izrada analize koja je pokazala stepen zadovoljstva lokalnih službenika i namještenika uslovima i načinom rada, organizacionom kulturom i drugim aspektima značajnim za unapređenje radnog okruženja. Ova analiza je ukazala na segmente radnih procesa koje je potrebno unaprijediti, kako bi rezultati rada bili što kvalitetniji, a zaposleni zadovoljni.

U skladu sa procesom prihvata povratnika u Crnoj Gori, saglasno sa akcionim planom za implementaciju „Strategije o migracijama i reintegraciji povratnika u Crnoj Gori za period 2021–2025. godine“, službenik iz ovoga sekretarijata određen je od strane Ministarstva unutrašnjih poslova za člana Lokalnog tima za pružanje pomoći u ostvarivanju prava crnogorskih državljana prilikom povratka u Crnu Goru, u skladu sa obavezama utvrđenim sporazumom o readmisiji za opštinu Nikšić.

**U okviru poslova iz oblasti ljudskih resursa i upravljanja kadrovima**, koji su u nadležnosti Sekretarijata, u izvještajnom periodu praćeno je donošenje i primjena zakona i podzakonskih propisa iz oblasti službeničkih i radnih odnosa, kao i njihova shodna primjena na lokalne službenike, odnosno namještenike, i donošenje odluka i drugih akata za lokalne službenike, odnosno namještenike.

Sekretarijat za lokalnu samoupravu učestvovao je u pripremi mišljenja glavnog administratora na akte o unutrašnjoj organizaciji i sistematizaciji organa uprave.

U organima lokalne uprave za sve zaposlene, na osnovu utvrđenog plana urađena su rješenja o godišnjim odmorima, a po zahtjevima službenika odnosno namještenika i starješina organa lokalne uprave, pripremana su i urađena rješenja o ostalim pravima i obavezama iz radnog odnosa zaposlenih iz svih organa lokalne uprave, stručnih i posebnih službi, i to:

* rješenja o ostvarivanju prava na jednokratnu pomoć zbog teže bolesti – 28;
* rješenja o ostvarivanju prava na pomoć zbog smrti člana uže porodice – 19;
* rješenja za plaćeno odsustvo – 55;
* rješenja za neplaćeno odsustvo – dva;
* pripremljeno rješenja za organe i službe Opštine Nikšić za korišćenje godišnjeg odmora – 668;
* pripremljena, donijeta i uručena su rješenja za godišnji odmor službenicima Sekretarijata za lokalnu samoupravu po Zakonu o upravnom postupku – 79;
* rješenja o zasnivanju radnog odnosa za službenike Sekretarijata za lokalnu samoupravu – jedno;
* pripremljeno rješenja o zasnivanju radnog odnosa za ostale organe i službe – 10;
* rješenja o prestanku radnog odnosa – devet;
* rješenja o ostvarivanju prava na otpremninu – devet;
* rješenja o zaradi za službenike Sekretarijata za lokalnu samoupravu – šest;
* rješenja o raspoređivanju za službenike Sekretarijata za lokalnu samoupravu – pet;
* pripremljeno rješenja o raspoređivanju za ostale organe i službe – 43;
* rješenja o ocjeni rada službenika i namještenika Sekretarijata za lokalnu samoupravu – 45;
* uvjerenja o zaposlenju i radnom iskustvu i radnom stažu – 68; i
* rješenja o ocjeni probnog rada službenika i namještenika Sekretarijata za lokalnu samoupravu – pet.

Jedinica za upravljanje ljudskim resursima obavila je poslove koji se odnose na sprovođenje dva javna konkursa za potrebe predsjednika Opštine, odnosno starješine organa lokalne uprave, za popunjavanje radnih mjesta iz kategorije visoki rukovodni kadar, i to za:

* + rukovodioca/teljku Službe komunalne inspekcije; i
  + rukovodioca/teljku Službe za unutrašnju reviziju.

Jedinica za upravljanje ljudskim resursima obavila je poslove koji se odnose na sprovođenje postupka za popunu 17 radnih mjesta, za 23 izvršioca u organima lokalne uprave, stručnim službama, odnosno posebnim službama, koja se popunjavaju putem internog oglasa i javnog oglasa.

U postupcima inspekcijskog nadzora, Ministarstvo javne uprave – Odjeljenje upravne inspekcije izvršilo je redovni inspekcijski nadzor u Opštini Nikšić, u Sekretarijatu za lokalnu samoupravu. Predmet nadzora bili su ugovori o radnom angažovanju, o čemu je dostavljen Zapisnik o izvršenom redovnom inspekcijskom nadzoru br. UPIN 10-700/23-450/29 od 14. 12. 2023. godine. Kako su konstatovane određene nepravilnosti, to je odgovorno lice u subjektu nadzora u ostavljenom roku otklonilo nepravilnosti, o čemu je obaviješteno Odjeljenje upravne inspekcije.

Obuke za službenike i namještenike lokalne uprave Opštine Nikšić organizovane su na različite teme i realizovane u saradnji sa Upravom za kadrove, Zajednicom opština Crne Gore i Ministarstvom finansija.

U prethodnoj 2024. godini organizovane su 24 obuke, za koje su se prijavila 32 službenika. Pojedini službenici su pohađali više obuka, tako da je predato 48 prijava.

Odjeljenje za građanska stanja u 2024. godini zaključilo je 342 braka. O sklopljenim brakovima poslato je 368 izvještaja Ministarstvu unutrašnjih poslova – Područnoj jedinici Nikšić i 342 izvještaja Upravi za statistiku – Monstatu.

Iz matičnog registra vjenčanih, koji se za gradsko područje vodi elektronski, izdato je 2.026 izvoda; sedam izvoda iz matičnih knjiga i registara vjenčanih mjesnih kancelarija Trubjela, Lukovo, Ozrinići, Bogetići i Grahovo; urađen je i izdat 81 internacionalni izvod. Izvršeno je 37 naknadnih upisa u matični registar vjenčanih; izvršene tri ispravke u dijelu slovnih i drugih grešaka u matičnom registru, po zahtjevu stranaka; konstatovano 78 presuda u redovni i naknadni registar vjenčanih; upisane 24 konstatacije o smrti bračnog druga; izdato sedam uvjerenje o bračnom stanju. Po osnovu navedenih usluga, naplaćeno je za zaključenje braka 15.480,00 €, za izdavanje izvoda iz matičnog registra vjenčanih 506,00 €, za izdavanje internacionalnih izvoda 405,00 €, za izdavanje uvjerenja o bračnom stanju 14,00 €.

U Odjeljenju za građanska stanja u toku 2024. godine, a na osnovu 18.953 zahtjeva stranaka, ovjereno je 2.579 potpisa, od čega je za 1.772 potpisa naplaćena taksa u iznosu od 3.544,00 €. Izvršeno je ukupno 23.045 ovjera prepisa za pravna i fizička lica, a za 5.544 naplaćeno je 11.642,40 €, odnosno po osnovu ovjeravanja potpisa, rukopisa i prepisa ukupno je naplaćeno taksi u iznosu od 15.186,40 €.

Po zahtjevima stranaka izdato je 1.499 radnih knjižica, izvršeno 495 upisa kvalifikacija, 98 promjena prezimena, dvije ispravke greške i izdato pet uvjerenja o neposjedovanju radne knjižice. Izdato je i 28 volonterskih knjižica.

U Odsjeku za mjesne zajednice i mjesne kancelarije, u izvještajnom periodu, vršeni su upisi u matični registar vjenčanih, obavljena su četiri vjenčanja, za koja je naplaćeno 170,00 € takse; izdato 286 izvoda iz matičnih knjiga i registara vjenčanih, a od njih je naplaćeno 180,00 € takse; naplaćeno je i 35,00 € za sedam internacionalnih izvoda; upućeno i obrađeno 13 zahtjeva za uvid u registar vjenčanih i matičnu knjiga rođenih; izvršeno sedam provjera za potrebe MUP-a CG – PJ Nikšić. Redovni poslovi u mjesnim kancelarijama bili su i obrađivanje i dostavljanje statističkih izvještaja o zaključenim brakovima, raznih podataka, dopisa i sl. za potrebe Uprave za statistiku Crne Gore, MUP-a i drugih organa i institucija.

Poslovni sekretari mjesnih zajednica obavljali su u izvještajnom periodu stručne i administrativno-tehničke poslove za predsjednike savjeta mjesnih zajednica. Obrađeno je i upućeno Opštini, nadležnim organima, ustanovama i privrednim društvima 155 zahtjeva, od čega 139 koje donose predsjednici savjeta i 16 zahtjeva poslovnog sekretara MZ Rudo Polje, koja nema izabrane organe, a odnosili su se na rješavanje različitih komunalnih, infrastrukturnih i drugih potreba građana. U 2024. godini izabrani su savjeti mjesnih zajednica Župa nikšićka i Crkvice.

Biro za pravnu pomoć u 2024. godini pružao je pravnu pomoć građanima u ostvarivanju prava i interesa pred nadležnim organima; obavljao je primanje zahtjeva; obrađivanje predmeta i pokretanje postupaka pred nadležnim organima; sastavljanje molbi, predloga, žalbi, tužbi i drugih akata; davanje usmenih savjeta građanima; obavljanje i drugih poslova u cilju pružanja pravne pomoći. Po evidenciji Biroa za pravnu pomoć, radi pisanja podnesaka obratilo se 55 stranaka koje su korisnici materijalnog obezbjeđenja porodice ili nekog drugog prava iz socijalne i dječje zaštite, od toga 30 zahtjeva odnosilo se na predlog za izvršenje sudske presude u dijelu izdržavanja, a preostali zahtjevi odnosili su se na tužbe za razvod braka, predloge za oduzimanje poslovne sposobnosti, žalbe na rješenja Centra za socijalni rad, tužbe radi povjeravanja djeteta i izdržavanja, predloge za sporazumni razvod braka, tužbu radi podjele zaostavštine, tužbu za izmjenu odluke o modelu viđanja djeteta i visini alimentacije, žalbu Fondu PIO, dopis Privrednom sudu, odgovor na tužbu, krivičnu prijavu za pokretanje krivičnog postupka i prigovor na rješenje o izvršenju.

Po Zakonu o slobodnom pristupu informacijama, u toku 2024. godine, od fizičkih lica i nevladinih organizacija pristigla su 22 zahtjeva, po kojima je u skladu sa zakonom dostavljena većina traženih informacija koje se nalaze u posjedu Sekretarijata, odnosno devet zahtjeva je usvojeno, tri zahtjeva su djelimično usvojena, devet zahtjeva je odbijeno zbog neposjedovanja informacije i po jednom zahtjevu je obustavljen postupak.

**Sektor za informacioni sistem** vršio je poslove koji se odnose na organizovanje, planiranje, realizaciju i implementaciju informacionog sistema Opštine.

Mrežni uređaji zadovoljavaju potrebe sadašnje računarske mreže, pa tokom 2024. godine nije bilo nabavke novih uređaja. Za narednu godinu je predviđeno proširenje mreže, čime bi ona u potpunosti bila kompletirana u zgradi Opštine Nikšić.

Zbog povećanja broja računara, brzina optičke internet konekcije povećana je na 1000/100 Mbps za poslovnu LAN mrežu, dok je za WLAN mrežu i dalje 150/50 Mbps. Za 2025. godinu planirano je uvođenje još najmanje jedne optičke linije za novu računarsku mrežu na V, VII i VIII spratu.

Krajem 2024. godine obezbijeđena su sredstva i počeo rad na uvođenju nove lokalne računarske mreže na V, VII, i VIII spratu, gdje je do sada bila u upotrebi improvizovana mreža. Za ovu mrežu će, pored uobičajenih mrežnih uređaja, biti obezbijeđen i L3 Switch, koji će se koristiti za povezivanje na postojeću mrežu, i omogućiti direktan pristup serverima lokalne uprave, kao i eventualnu razmjenu podataka između radnih stanica.

Za Upravu lokalnih javnih prihoda urađena je nova aplikacija i baza namijenjena za evidenciju zakupa poslovnog prostora, zakupa stana, zakupa zemljišta za pravna i fizička lica, kupovine zemljišta za pravna i fizička lica i zasnivanja stvarne službenosti.

Kako postojeći serveri zadovoljavaju potrebe sadašnje mreže u zgradi Opštine Nikšić, nije bilo nabavke novih servera.

Tokom 2024. godine nabavljena je sljedeća oprema za organe lokalne uprave:

* 13 personalnih računara;
* 13 MFP štampača;
* dva laptop računara;
* razni potrošni materijal, mrežni kablovi, kartice i dr.

Izvršen je veliki broj intervencija, kao što su:

* otklanjanje raznih softverskih i hardverskih problema;
* instalacije operativnog sistema računara i poslovnog softvera;
* instalacije štampača i skenera;
* nadogradnja ili zamjena hardverskih uređaja (RAM, SSD...).

Na jednom broju računara koji je koristio zastarjele operativne sisteme, a čiji hardver to omogućava, instaliran je savremeniji softver i/ili hardver.

# **AGENCIJA ZA PROJEKTOVANJE I PLANIRANJE**

Agencija za projektovanje i planiranje je u toku izvještajnog perioda reorganizovana u društvo sa ograničenom odgovornošću (DOO), tako da ovaj godišnji izvještaj obuhvata sve njihove aktivnosti, uključujući i one koje su realizovane i poslije reorganizacije.

**Pregled poslova Agencije za projektovanje i planiranje**

Agencija za projektovanje i planiranje je u okviru osnovne djelatnosti, a u skladu sa zakonom, drugim propisima i opštim aktima, u periodu od 01. 01. 2024. do 31. 12. 2024. godine obavila sljedeće poslove:

Sektori za arhitektonsko-inženjerske poslove, visokogradnja i saobraćaj

*Projekti:*

1. Glavni projekat vrtića u Rudom Polju;
2. Glavni projekat – Reciklažno dvorište 1;
3. Glavni projekat rekonstrukcije ulice Jezerski put – faza I;
4. Glavni projekat rekonstrukcije Trgovačke ulice;
5. Glavni projekat rekonstrukcije Ulice Baja Pivljanina;
6. Glavni projekat hidrotehničkih instalacija u Ulici Živka Nikolića;
7. Glavni projekat uređenja prostora u dvorišnom dijelu između ul. Danila Bojovića i ul. V proleterske brigade – I faza;
8. Glavni projekat rekonstrukcije hidrotehničkih instalacija – Stadion malih sportova;
9. Glavni projekat hidrotehničkih instalacija SR parka pod Trebjesom;
10. Glavni projekat vododovodne mreže u selu Tisa;
11. Glavni projekat uređenja terena kod Doma revolucije;
12. Glavni projekat pristupne saobraćajnice do Crkve Bogorodice Trojeručice u Kličevu;
13. Glavni projekat Info tačke – TO Nikšić;
14. Projekat konstrukcije – Most u Morakovu;
15. Projekat adaptacije prostorija JU „Zahumlje“ (ljetnja bina);
16. Projekat sanacije potpornog zida u Dragovoj Luci;
17. Sanacija prostora za potrebe Slobodne zone za pse;
18. Izrada glavnih projekata za tipske kuće za raseljena lica;
19. Idejni i glavni projekat Doma MZ u Donjim Čarađama;
20. Idejno rješenje Dnevnog centra za autizam u Nikšiću;
21. Idejno rješenje rekonstrukcije privremenog uređenja prostora u dvorišnom dijelu Bulevara Vuka Mićunovića i Ulice Novaka Ramova;
22. Idejno rješenje rekonstrukcije uređenja prostora u dvorišnom dijelu ulica Ivana Milutinovića i Lazara Sočice;
23. Glavni projekat – Rekonstrukcija privremenih ulica: II dalmatinske brigade, Nikca od Rovina, Crnogorskih komita i dijela ulice „Put pored Bistrice“;
24. Idejno rješenje privremenog skladišta neopasnog građevinskog otpada;
25. Idejno rješenje – Akumulacija Rađevo;
26. Idejno rješenje – Rekonstrukcija vodovodne mreže – zamjena distributivnog AC cjevovoda za naselje Kočani;
27. Idejno rješenje parking-prostora kod crkve u Kličevu;
28. Idejno rješenje uređenja terena ispred zapadne tribine „Stadiona kraj Bistrice“;
29. Idejno rješenje rekonstrukcije atletske staze na „Stadionu kraj Bistrice“;
30. Adaptacija fasade i krova Sportskog centra u Nikšiću;
31. Idejno rješenje – Objekti za stanovanje – montažni kontejneri;
32. Idejno rješenje – Projekat sanacije pješačke staze oko jezera Krupac i Slano;
33. Idejno rješenje – pomoćnih objekata (solarna klupa, kabina za presvlačenje i nadstrešnica za bicikla);
34. Adaptacija Skupštinske sale u zgradi Opštine Nikšić;
35. Sanacija košarkaškog igrališta OŠ „Milija Nikčević“, Kličevo, Nikšić;
36. Sanacija dvorišnog prostora za izgradnju košarkaškog igrališta, Stara Varoš u Nikšiću;
37. Sanacija dvorišnog prostora za izgradnju košarkaškog igrališta u Rudom Polju, u Nikšiću;
38. Adaptacija objekta aneksa zgrade Agencije za projektovanje i planiranje;
39. Projekat enterijera kabineta fizike i hemije OŠ „Luka Simonović“;
40. Elaborat sanacije igrališta za male sportove u Dragovoljićima;
41. Glavni projekat uređenja terena oko Dvorca kralja Nikole;
42. Izvještaj i predlog rješenja – Sanacija parka Krupac;
43. Elaborat sanacije i asfaltiranja dijela putnog pravca (krak I i krak II) Podbožur–Smrduša–Prigradina–Velimlje;
44. Elaborat sanacije dijela putnog pravca (krak I, krak II i krak III) Trepča – Busak – Muževice – Dubočke – Crni Kuk;
45. Elaborat sanacije putnog pravca, ulaz na M-7 Nikšić–Vilusi (kroz Balosave i Kešeljevu Gradinu) – izlaz na M-9 Vilusi–Petrovići–Deleuša;
46. Elaborat sanacije bočnih ulica uz Ulicu Milice Vučinić;
47. Elaborat uređenja saobraćajnih površina unutar Novog groblja ispod Trebjese – faza I;
48. Elaborat sanacije trotoara ispred zgrade Montex;
49. Elaborat izgradnje prilaznog puta – radovi na proboju i tamponiranju prilaznog puta kroz Poviju;
50. Elaborat sanacije – radovi na uređenju sportskog terena na Kapinom Polju;
51. Elaborat sanacije – uređenje prostora u MZ Stara Varoš;
52. Elektrotehnički projekat – Sportsko-rekreativni park Nikšić, Šetalište Vita Nikolića pod Trebjesom;
53. Elektrotehnički projekat – Izmještanje (ukidanje) TS 10/0.4 kV 2x630kVA „broj 70“ sa katastarske parcele 2766 i izgradnja nove sa oznakom TS 10/0.4 kV 2x630kVA „broj 70“.

*Predmjer i predračun:*

1. Predmjer i predračun sanacije krova na Evropskoj kući;
2. Izrada predmjera i predračuna sanacije toaleta i svlačionica Gimnazije „Stojan Cerović“;
3. Predmjer i predračun dodatnih radova za Dom digitalne revolucije;
4. Predmjer i predračun radova na adaptaciji jedinice zavoda HMP Nikšić.

*Stručni nadzor:*

1. Stručni nadzor nad radovima na Domu digitalne revolucije u Nikšiću;
2. Stručni nadzor nad uređenjem oko RTVNK;
3. Nadzor nad rekonstrukcijom zapadne tribine gradskog stadiona „Stadion kraj Bistrice“, Nikšić;
4. Nadzor nad rekonstrukcijom dijela postojećeg objekta za potrebe izgradnje Doma digitalne revolucije u Nikšiću, na kat. par. broj 1055 PD5, UP 1, u zahvatu DUP-a „Centar“, Nikšić;
5. Nadzor nad uklanjanjem žive ograde i sadnjom nove u Ulici Nika Miljanića;
6. Nadzor nad rekonstrukcijom vodovodne mreže u ulici Trebješka VI;
7. Nadzor nad izgradnjom ograde i pratećim radovima za karantin za napuštene i izgubljene životinje, lokacija Studenačke glavice, kat. par. br. 4155/1 KO Nikšić;
8. Nadzor nad postavljanjem objekta za turističku info tačku sa pripremnim radovima;
9. Nadzor nad sanacijom kancelarija u zgradi Opštine Nikšić;
10. Nadzor nad uređenjem dječjeg igrališta u Integralovom naselju;
11. Nadzor nad izgradnjom rezervoara za vodu – Tisa;
12. Nadzor nad sanacijom bočnih ulica uz Ulicu Milice Vučinić;
13. Nadzor nad izvođenjem radova na investicionom održavanju objekata niskogradnje na teritoriji opštine Nikšić;
14. Nadzor nad izvođenjem radova na uređenju prostora u dvorišnom dijelu objekta između ul. Narodnih heroja, Karađorđeve i Vuka Mićunovića – I faza;
15. Nadzor nad izvođenjem radova na izgradnji saobraćajnice „Nova 11“ u Nikšiću;
16. Nadzor nad izvođenjem radova na izgradnji uređenja prostora u MZ Stara Varoš;
17. Nadzor nad izgradnjom spomen-česme na Krupcu – donacija Nevladine organizacije „Fondacija IV-5 odjeljenje biologa 1980/81. Nikšić“;
18. Nadzor nad izvođenjem radova na probijanju puta Bogmilovići–Milojevići, trasiranje i probijanje istog u dužini od 3 km;
19. Nadzor nad izvođenjem radova na rekonstrukciji dijela putnog pravca na Lukavici od raskrsnice (Ćeranića gora – Bare Bojovića) prema Konjsku – L = 500 m, B = 3,00 m u KO Ćeranića gora;
20. Nadzor nad izvođenjem radova za vodovod Laz;
21. Nadzor nad izvođenjem radova na projektu uređenja i održavanja zelenih površina za potrebe prijave za javni konkurs za dodjelu bespovratnih sredstava od strane Eko-fonda;
22. Nadzor nad izvođenjem radova na projektu uklanjanja otpada odbačenog u životnu sredinu (divlja deponija) za potrebe prijave za javni konkurs za dodjelu bespovratnih sredstava od strane Eko-fonda;
23. Nadzor nad izvođenjem radova na sanaciji košarkaškog igrališta OŠ „Milija Nikčević“;
24. Učešće u izradi tenderske dokumentacije za uređenje terena oko dijela objekta Doma revolucije; uređenje terena u dvorišnom dijelu objekta između ulica Narodnih heroja, Karađorđeve i Vuka Mićunovića; uređenje saobraćajnih površina i parkinga u Novom groblju ispod Trebjese; za izgradnju saobraćajnice – Ulica broj 11; sanaciju ulice Nova 1, Stara Varoš; sanaciju košarkaškog igrališta OŠ „Milija Nikčević“, Kličevo; za rekonstrukciju Krupačke ulice – Jezerski put; rekonstrukciju potpornog zida u Dragovoj Luci; uređenje igrališta u Ćemencima; izgradnju priključne saobraćajnice Ulice 79 na Ulicu 18. septembar; sanaciju ulica u užem gradskom jezgru; modernizaciju lokalnih puteva na teritoriji opštine Nikšić; uređenje igrališta za male sportove u MZ Župa; igralište za djecu u Rudom Polju i dio lokalnog puta Donje Crkvice – Gornje Crkvice.
25. Revizija Glavnog projekta – Izgradnja Sportsko-rekreativnog parka sa trim stazom u zahvatu izmjena i dopuna PUP-a opštine Nikšić.

Sektor za poslove iz oblasti planiranja:

1. Učešće u aktivnostima na donošenju Izmjena i dopuna Prostorno-urbanističkog plana opštine Nikšić u dijelu komunikacije sa nadležnim organima državne uprave i privrednim društvima koja obavljaju djelatnosti od javnog interesa i u dijelu obrade dokumentacije zainteresovanih korisnika prostora;
2. Sprovođenje postupka i priprema odluka o lokaciji sa elementima urbanističko-tehničkih uslova o izgradnji lokalnih objekata od opšteg interesa – stalni zadatak;
3. Učešće u aktivnostima na rješavanju problema zbrinjavanja komunalnog otpada i iznalaženju rješenja za deponovanje neopasnog građevinskog otpada;
4. Učešće u aktivnostima na iznalaženju rješenja za zbrinjavanje nusproizvoda životinjskog porijekla;
5. Učešće u aktivnostima na iznalaženju rješenja za izgradnju Kuće poljoprivrede;
6. Davanje mišljenja o usklađenosti zahtjeva korisnika prostora sa rješenjima iz planskih dokumenata;
7. Sagledavanje mogućnosti korišćenja prostora po zahtjevima organa lokalne uprave, privrednih subjekata i građana;
8. Izrada izvoda iz detaljnih urbanističkih planova i Prostorno-urbanističkog plana opštine Nikšić;
9. Priprema urbanističko-tehničkih uslova za izradu tehničke dokumentacije i parcelaciju za potrebe Sekretarijata za uređenje prostora i zaštitu životne sredine;
10. Saradnja sa timom za izradu Prostornog plana Crne Gore u dijelu koji se odnosi na opštinu Nikšić;
11. Učešće u izradi Programa privremenih objekata.

*Ostalo:*

1. Snimanje terena i izrada 3D modela za izradu projekta kanalizacione infrastrukture u naselju „Budo Tomović“;
2. Snimanje terena i izrada 3D modela za izradu projekta Dalmatinske ulice;
3. Snimanje terena i izrada 3D modela za izradu projekta ulice ispred Dispanzera;
4. Snimanje terena i izrada 3D modela za izradu projekta uređenja oko Crkve Bogorodice Trojeručice u Kličevu;
5. Snimanje terena i izrada 3D modela za izradu projekta Ulice 11 – DUP Bistrica;
6. Snimanje terena i izrada 3D modela za izradu projekta Centra za autizam;
7. Snimanje terena i izrada 3D modela za izradu projekta vodovoda Vučje u KO Lukovo;
8. Snimanje terena i izrada 3D modela za izradu projekta sanacije divlje deponije KO Kličevo;
9. Snimanje terena i izrada 3D modela za izradu projekta reciklažnog dvorišta – Gračanica, KP 4586/5, KO Nikšić;
10. Snimanje urbanističkih parcela UB47 – DUP Rastoci 1 za potrebe izgradnje filmskog studija;
11. Snimanje terena i izrada 3D modela za izradu projekta objekta za preradu životinjskog otpada;
12. Snimanje i dopuna geodetske podloge za izradu projekta dječjeg vrtića u Rudom Polju;
13. Snimanje, dopuna geodetske podloge i izrada 3D modela terena za projekat dječjeg i košarkaškog igrališta na lokaciji u Rudom Polju;
14. Snimanje terena i izrada 3D modela za izradu projekta eko-boks kućica u ulici Mojkovačkih ratnika;
15. Snimanje fasade i izrada 3D modela za izradu projekta rekonstrukcije Sportskog centra u Nikšiću;
16. Snimanje fasade Doma revolucije u Ulici Nika Miljanića;
17. Snimanje terena i izrada 3D modela za potrebe projekta vodovoda u Goliji;
18. Snimanje terena i izrada 3D modela zelenih površina u Ulici Alekse Backovića i Bulevaru Vuka Karadžića;
19. Snimanje terena za potrebe projekta vodovoda u Petrovićima;
20. Snimanje geodetske podloge za potrebe izvođenja radova na jezeru Krupac;
21. Snimanje geodetske podloge za potrebe uređenja površina na Lapidarijumu;
22. Snimanje terena i izrada 3D modela za izradu projekta rekonstrukcije Malog stadiona;
23. Snimanje terena i izrada 3D modela za izradu projekta rekonstrukcije trotoara kod zgrade Monteksa u Ulici Nikole Tesle;
24. Dopuna geodetske podloge za potrebe uređenja zelene površine u Ulici narodnih heroja;
25. Dopuna geodetske podloge za potrebe uređenja prostora između ulica Danila Bojovića, Pete proleterske i Jovana Cvijića;
26. Dopuna geodetske podloge za potrebe izgradnje Slobodne zone, tj. azila za pse;
27. Priprema podloge, podataka, informacija i obilježavanje pozicija panela (10 416 modula) za potrebe izgradnje solarne elektrane na Kapinu Polju, KO Štedim;
28. Snimanje i kontrola geodetske podloge na stadionu Sutjeske za potrebe izgradnje trim staze;
29. Snimanje za plan privremenih objekata u Bulevaru 13. jul;
30. Priprema podataka i obilježavanje granice parcela u Straševini, za potrebe odlaganja otpada;
31. Dopuna snimanja geodetske podloge za potrebe projekta igrališta ispod Trebjese;
32. Priprema Protokola o primopredaji operativnog poligona, snimanje terena i izrada 3D modela za izradu projekta rekonstrukcije ulica Voja Samardžića Crnog, Sime Šobajića, Andrije Kovačevića, Maša Jelića, Vasilija Pejovića, Branka Deletića, Nikole Đurkovića i Baja Sekulića;
33. Snimanje geodetske podloge u Ulici Živka Nikolića;
34. Snimanje terena i izrada 3D modela za izmjenu projekta Bulevara 13. jul, treća faza;
35. Priprema podataka i obilježavanje linije eksproprijacije po projektu Bulevara 13. jul;
36. Priprema podataka i obilježavanje linije eksproprijacije po projektu Školske ulice;
37. Priprema podataka i obilježavanje linije eksproprijacije saobraćajnice Kuta–Liverovići;
38. Priprema podataka i obilježavanje granica parcela na lokaciji Dragovoljići za Župski manastir;
39. Priprema podloge za urbanističku parcelaciju za Dvorac kralja Nikole;
40. Kontrola iskopa i računanje kubatura na lokaciji kvarta u Karađorđevoj ulici;
41. Snimanje terena i izrada 3D modela za izradu projekta mosta u KO Morakovo;
42. Analiza planskih dokumenata i informisanje stranaka i organa lokalne uprave – Služba menadžera, Direkcija za imovinu, Sekretarijat za urbanizam, Sekretarijata za komunalne poslove i saobraćaj – u pogledu parcelacija i drugih vidova realizacije tih planskih dokumenata;
43. Snimanje terena i izrada 3D modela za izradu projekta vodovoda Usputnica, Banjani;
44. Komisija za ustanovljivanje stanja ravnog krova zgrade Opštine Nikšić;
45. Nadzor građevinskih radova na Vatrogasnoj stanici;
46. Priprema podataka za obilježavanje linije eksproprijacije u Trgovačkoj ulici;
47. Snimanje i izrada geodetskih podloga sa 3D prikazom za potrebe izrade sljedećih projekata:

* Glavnog projekta Multifunkcionalne sale;
* Glavnog projekta parka preko puta SO Nikšić;
* Glavnog projekta rekonstrukcije potpornog zida u Širokoj ulici, u naselju Dragova Luka;
* Glavnog projekta sportskih terena pod Trebjesom;
* Glavnog projekta trim staze pod Trebjesom;
* Glavnog projekta rekonstrukcije Ulice Baja Pivljanina;
* Glavnog projekta uređenja dvorišta JU OŠ „Milija Nikčević“;
* Glavnog projekta rekonstrukcije Stubičke ulice u Kličevu;
* Projekta bušotina za vodu u Jasenovom Polju – pet lokacija;
* Glavnog projekta rekonstrukcije pristupne staze na groblju u Gornjem Polju.

1. Izvođenje geodetskih radova i nadzor, u smislu obilježavanja i kontrola pri realizaciji sljedećih projekata:

* Glavni projekat Ulice Voja Deretića – snimanje izvedenog stanja prije i nakon iskopa u cilju kontrole kubatura zemljanih radova;
* Glavni projekat rekonstrukcije Krupačke ulice – obnavljanje granica katastarskih parcela;
* Glavni projekat uređenja u Ulici Vuka Lopušine – praćenje iskopa i obilježavanje trase;
* Priprema Protokola o primopredaji operativnog poligona Školske ulice – Kličevo;

1. Priprema podataka za potrebe elaborata parcelacije:

* DUP Rastoci k. p. 388 za filmski studio.

Pored navedenog, Agencija je obavila i veliki broj aktivnosti iz oblasti planiranja, revizija projekata, geodetskih i ostalih poslova iz svoje nadležnosti.

# **služba glavnog gradskog arhitekte**

Članom 88 Zakona o planiranju prostora i izgradnji objekata („Službeni list Crne Gore“, br. 64/17, 044/18, 063/18, 011/19, 082/20) propisano je da se poslovi glavnog državnog arhitekte iz člana 87 stav 4 tačka 1 ovog zakona koji se odnose na zgrade do 3.000 m2 bruto građevinske površine, izuzev hotela, odnosno turističkog naselja sa četiri ili pet zvjezdica i turističkog rizorta, kao i poslovi iz člana 87 stav 4 tačka 2, 3, 5 i 6 – prenose na jedinicu lokalne samouprave.

Služba glavnog gradskog arhitekte vrši poslove koji se odnose na: izradu politika, strategija, projekata i programa u cilju unapređenja kvaliteta i kulture prostornog i arhitektonskog oblikovanja i stvaranja visokovrijednog izgrađenog prostora; daje saglasnost na idejno rješenje arhitektonskog projekta zgrade, trga, skvera, šetališta ili gradskog parka u pogledu usaglašenosti sa:

* smjernicama za oblikovanje i materijalizaciju iz člana 55 stav 2 tačka 3 i stav 3 ovog zakona;
* osnovnim urbanističkim parametrima (indeks izgrađenosti, indeks zauzetosti, spratnost, odnosno visina objekta i odnos prema građevinskoj liniji);
* daje saglasnost na idejno rješenje arhitektonskog projekta privremenog objekta za koji se izrađuje glavni projekat u odnosu na program iz člana 116 ovog zakona, koji je usklađen sa državnim smjernicama razvoja arhitekture; izrađuje projektni zadatak za urbanistički projekat; daje saglasnost na program privremenih objekata u dijelu oblikovanja i materijalizacije; utvrđuje smjernice za usklađivanje spoljnog izgleda objekata iz člana 154 ovog zakona; vođenje propisanih evidencija i čuvanje dokumentacije Službe; postupanje po inicijativama građana iz djelokruga Službe; priprema informativni i drugi stručni materijal za Skupštinu i predsjednika Opštine iz svoje nadležnosti; priprema stručna mišljenja i izjašnjenja po inicijativama za ocjenjivanje ustavnosti i zakonitosti opštinskih propisa u ovoj oblasti; sprovođenje plana integriteta; ostvaruje neposrednu saradnju sa nevladinim organizacijama povodom pitanja iz nadležnosti organa; priprema informacije za medije iz svog djelokruga i dostavlja Službi za saradnju, poslove predsjednika i informisanje na obradu i objavljivanje u medijima, veb-sajtu i društvenim mrežama; vodi upravni postupak za slobodan pristup informacijama iz svog djelokruga; sarađuje sa nevladinim organizacijama iz djelokruga svoga rada i druge poslove iz svog djelokruga u skladu sa zakonom i drugim propisima.

Sporazumom o saradnji između opština Nikšić i Plužine u dijelu nadležnosti obavljanja poslova glavnog gradskog arhitekte br. 02-031-4201 od 06. 12. 2021. godine, zavedenim u Opštini Plužine pod brojem 01-018-1071 od 06. 12. 2021. godine, određeno je da poslove glavnog gradskog arhitekte obavlja glavni gradski arhitekta Opštine Nikšić.

Iz dijela nadležnosti ove službe koje se odnose na obavljanje upravnih poslova – vođenje upravnog postupka tokom 2024. godine, daju se kratki podaci o obavljanju istih: u periodu od januara 2024. godine do 01. 01. 2025. godine prema Službi glavnog gradskog arhitekte podnesen je ukupno 371 zahtjev, odnosno akt – podnesak za obradu:

* zahtjeva za saglasnosti glavnog gradskog arhitekte na idejna rješenja projekata: 282;
* izdato saglasnosti na idejna rješenja glavnog gradskog arhitekte: 237;
* doneseno rješenja o odbijanju zahtjeva: 24;
* odgovor, obavještenja na zahtjeve (vezano za davanje saglasnosti glavnog gradskog arhitekte na idejna rješenja projekata): šest;
* podnesenih zahtjeva od strane Sekretarijata za uređenje prostora i zaštitu životne sredine za izjašnjenja o sagrađenim bespravnim objektima povodom pitanja usklađenosti sa osnovnim urbanističkim parametrima važećeg planskog dokumenta i davanja smjernica za usklađivanje spoljnog izgleda bespravnog objekta: 68;
* izdato izjašnjenja u smislu usklađenosti bespravnog objekta sa osnovnim urbanističkim parametrima (vezano za postupak legalizacije bespravno sagrađenih objekata): šest;
* doneseno rješenja o pristupu informacijama iz djelokruga Službe glavnog gradskog arhitekte: tri.

Nije bilo podnijetih prigovora i rješenja po žalbi na rješenje glavnog gradskog arhitekte.

Upoređivanjem podnesenih zahtjeva, odnosno akata (371) i obrađenih i izdatih akata (362), može se konstatovati da je ova služba u izvještajnom periodu na zadovoljavajući način obavljala poslove iz svoje nadležnosti, jer je mnogo manji broj neriješenih predmeta i nepostupanja po podnesenim zahtjevima, i oni se odnose na one zahtjeve i predmete koji su nepotpuni (sa pogrešnim i nepotpunim adresama, dokumentacijom), i isti su u toku.

# **SEKRETARIJAT ZA KOMUNALNE POSLOVE I SAOBRAĆAJ**

U izvještajnom periodu Sekretarijat za komunalne poslove i saobraćaj je u sklopu programskih aktivnosti pripremio sljedeće:

* Predlog ocjena i zaključaka na: Izvještaj o radu DOO „Komunalno“ Nikšić za 2023. godinu, Izvještaj o radu DOO „Vodovod i kanalizacija“ Nikšić za 2023. godinu, Izvještaj o radu DOO „Autobuska stanica“ Nikšić za 2023. godinu i Izvještaj o radu DOO „Parking-servis“ Nikšić za 2023. godinu;
* Informacija o stanju i aktivnostima na ostvarivanju potreba i interesa građana u mjesnim zajednicama na teritoriji opštine Nikšić za 2023. godinu;
* Predlog Odluke o donošenju Programa rada DOO „Vodovod i kanalizacija“ Nikšić za 2025. godinu;
* Predlog Odluke o donošenju Programa rada DOO „Komunalno“ Nikšić za 2025. godinu;
* Predlog Odluke o davanju saglasnosti na Program rada i finansijski plan DOO „Parking-servis“ Nikšić za 2025. godinu;
* Predlog Odluke o davanju saglasnosti na Program rada DOO „Autobuska stanica“ Nikšić za 2025. godinu;
* Predlog Odluke o javnom vodosnabdijevanju na teritoriji opštine Nikšić;
* Predlog Odluke o upravljanju komunalnim otpadnim vodama na teritoriji opštine Nikšić;
* Predlog Odluke o upravljanju atmosferskim vodama na teritoriji opštine Nikšić;
* Predlog Odluke o određivanju lokacije za privremeno skladištenje neopasnog građevinskog otpada;
* Predlog Odluke o načinu privremenog skladištenja neopasnog građevinskog otpada i uslovima zaštite životne sredine;
* Predlog Odluke o načinu odvojenog sakupljanja i sakupljanja komunalnog otpada radi obrade na teritoriji opštine Nikšić;
* Predlog Odluke o auto-taksi prevozu;
* Predlog Lokalnog plana za kontrolu populacije pasa na teritoriji opštine Nikšić za period 2024–2029. godine.

Sekretarijat za komunalne poslove i saobraćaj pratio je radove javnih službi na redovnom održavanju komunalnih objekata, koji se odnose na:

* održavanje opštinskih i nekategorisanih puteva u opštoj upotrebi (održavanje horizontalne, vertikalne i svjetlosne signalizacije, postavljanje nove saobraćajne signalizacije, sanaciju prekopa, sanaciju udarnih rupa, sanaciju makadamskih puteva, zimsko održavanje opštinskih i nekategorisanih puteva u opštoj upotrebi i dr.);
* izgradnju i održavanje mreže atmosferske kanalizacije;
* izgradnju i rekonstrukciju vodovodne mreže;
* održavanje gradske fontane i česama;
* izgradnju i rekonstrukciju mreže fekalne kanalizacije;
* održavanje javne rasvjete;
* održavanje čistoće, sakupljanje i deponovanje komunalnog otpada;
* održavanje parkova i drugih javnih zelenih i rekreacionih površina.

U toku 2024. godine Sekretarijatu su podnijeta 892 zahtjeva koja se odnose na upravni postupak i 572 zahtjeva građana za rješavanje komunalnih problema.

U okviru redovnih aktivnosti Sekretarijata, radila je Komisija za ispitivanje kandidata za polaganje ispita iz poznavanja kulturnih, privrednih, turističkih, saobraćajnih i drugih značajnih objekata na teritoriji Opštine, u postupku izdavanja taksi legitimacije.

U 2024. godini Sekretarijat je:

* dostavio 18 mišljenja na Plan upravljanja otpadom Agenciji za zaštitu životne sredine;
* izdao 15 saobraćajno-tehničkih uslova iz komunalne oblasti i502 saobraćajno-tehnička uslova iz oblasti saobraćaja.

U okviru obavljanja normativne djelatnosti Sekretarijat je pripremio Predlog Odluke o davanju saglasnosti na Odluku o cijenama usluga DOO „Vodovod i kanalizacija“ Nikšić za 2025. godinu i Predlog Odluke o organizaciji vršenja povjerenih poslova premještanja nepropisno parkiranih vozila.

Sekretarijat je u izvještajnom periodu učestvovao u:

* izradi Informacije o projektima Opštine Nikšić vezano za realizaciju Strategije regionalnog razvoja 2023–2027, za potrebe izrade Akcionog plana 2024–2025. Ministarstva ekonomskog razvoja;
* izradi Elaborata za postavljanje 3D panel ograde i „Delta“ elemenata u razdjelnom ostrvu Ulice 13. jul;
* pripremi tehničkih specifikacija za nabavku tabli za označavanje pravila ponašanja u Parku Krupac, video-nadzora i zabrane pristupa kućnih ljubimaca parkovima;
* pripremi dokumentacije (popunjavanje obrazaca zahtjeva) za kandidovanje infrastrukturnih projekata Ministarstvu finansija, za prijavu i finansiranje kapitalnih projekta iz državnog budžeta, za 2025. godinu;
* izradi Programa uređenja prostora opštine Nikšić za 2025. godinu;
* izradi Izvještaja o sprovođenju Strateškog plana razvoja opštine Nikšić 2023–2028, za 2023. godinu, za potrebe Ministarstva ekonomskog razvoja;
* izradi projektnog zadatka za rekonstrukciju lokalnog puta L-9 Carev most – Krst – Bogetići / turističkog puta T-3, dionica: Carev most – Krst, u dužini od 8 km;
* dostavljanju predloga ulica Savjetu za davanje predloga naziva naselja, ulica i trgova,u cilju podizanja spomen-obilježja davanjem naziva ulicama;
* dostavljanju podataka koji se odnose na preduzete mjere na otklanjanju izazova navedenih u Informaciji o realizaciji Plana pripreme ljetnje turističke sezone 2023. godine, za potrebe izrade Informacije o preduzetim mjerama Ministarstva turizma;
* dostavljanju podataka o planiranim aktivnostima za pripremu ljetnje turističke sezone 2024, za potrebe izrade Plana pripreme ljetnje turističke sezone 2023. godine Ministarstva turizma;
* dostavljanju podataka o realizaciji planiranih aktivnosti za pripremu ljetnje turističke sezone 2024. godine, za potrebe izrade Izvještaja o realizaciji ljetnje turističke sezone 2024. godine Ministarstva turizma;
* dostavljanju podataka o planiranim aktivnostima za pripremu zimske turističke sezone 2024/2025, za potrebe izrade Plana pripreme zimske turističke sezone 2024/2025. godine Ministarstva turizma;
* kandidovanju Projekta sanacije lokalnog puta L-37 Rubeža – Krnovo – Meka dola, za potrebe finansiranja, kod Ministarstva turizma, ekologije, održivog razvoja i razvoja sjevera;
* pripremi odgovora na upitnike NVO „Alfa centar“ i „Mozaik“ za potrebe monitoringa rada lokalne uprave sa fokusom na socijalnu uključenost OSI za period 2021–2023, koji sprovodi NVO „Alfa centar“;
* pripremi zahtjeva prema Ministarstvu poljoprivrede, šumarstva i vodoprivrede radi obezbjeđivanja finansijske podrške za realizaciju Glavnog projekta regulacije korita rijeke Gračanice na dionicama postojećih mostova;
* davanju sugestija na Nacrt Programa privremenih objekata na teritoriji opštine Nikšić;
* dostavljanju podataka iz Godišnjeg izvještaja o otpadu za potrebe vođenja Informacionog sistema zaštite životne sredine Agencije za zaštitu prirode i životne sredine;
* izradi Izvještaja o realizaciji aktivnosti vezanih za upravljanje rizicima Sekretarijata za komunalne poslove i saobraćaj za 2024. godinu;
* pripremi Registra rizika Sekretarijata za komunalne poslove i saobraćaj za 2024. godinu;
* izradi Izvještaja o sprovođenju mjera definisanih Planom integriteta Opštine Nikšić za Sekretarijat za komunalne poslove i saobraćaj;
* izradi Izvještaja za Upravu za vode koji se odnosi na izvedene radove na čišćenju korita rijeke Zete na dionici nizvodno od mosta u Brezoviku;
* koordinaciji Jedinice za implementaciju projekta „Izgradnja kanalizacione mreže – II faza: naselja Dragova Luka, Ćemenca, Oštrovac i Rubeža“ (predstavnici Opštine Nikšić, PROCON-a i DOO „Vodovod i kanalizacija“ Nikšić); obezbijeđen grant od 600.000,00 € od strane Evropske investicione banke za izradu tehničke dokumentacije, nakon čega je dobijen grant od 10 miliona € za izgradnju i nadzor od strane Fonda za Zapadni Balkan. Vrijednost projekta je cca 13 miliona €. Ostatak sredstava će biti obezbijeđen iz kreditnih sredstava EIB u saradnji sa Ministarstvom ekologije, održivog razvoja i razvoja sjevera. Projektom je obuhvaćen kanalizacioni sistem za fekalne otpadne vode iz naselja: Dragova Luka, Oštrovac, Ćemenca i Rubeža, ukupne dužine cca 40 km. Fekalna kanalizaciona mreža u naseljima koja su predmet projekta sastoji se od sistema primarnih i sekundarnih kolektora, pumpne stanice i kućnih priključaka. Fekalne vode naselja Rubeža odvode se ka postojećem oknu gradske fekalne kanalizacije (u skladu sa uslovima DOO „Vodovod i kanalizacija“ Nikšić). Fekalne vode ostalih naselja, koja su predmet projekta, odvode se u planiranu pumpnu stanicu (PS „Ćemenca“), iz koje se potiskuju u postojeću PS „Duklo“ (u skladu sa uslovima DOO „Vodovod i kanalizacija“ Nikšić);
* izradi projektnog zadatka i koordinaciji sa nadležnim organima lokalne uprave i Ministarstvom ekologije, održivog razvoja i razvoja sjevera vezano za projekat privremenog skladištenja neopasnog građevinskog otpada; tehničku dokumentaciju je radila Agencija za projektovanje i planiranje Opštine Nikšić. Vrijednost projekta je oko 200.000,00 €;
* izradi projektnog zadatka i koordinaciji sa nadležnim organima lokalne uprave i Ministarstvom ekologije, održivog razvoja i razvoja sjevera vezano za projekat izgradnje reciklažnog dvorišta; tehničku dokumentaciju je radila Agencija za projektovanje i planiranje Opštine Nikšić. Vrijednost projekta je oko 300.000,00 €;
* izradi projektnog zadatka i koordinaciji sa nadležnim organima lokalne uprave i Ministarstvom ekologije, održivog razvoja i razvoja sjevera vezano za projekat izgradnje transfer stanice; sredstva za izradu glavnog projekta i reviziju od 20.000,00 € obezbijeđena su kod Zajednice opština Crne Gore. Vrijednost projekta je oko 500.000,00 €;
* izradi projektnog zadatka, prikupljanju i dostavljanju podataka Svjetskoj banci i Ministarstvu ekologije, održivog razvoja i razvoja sjevera, potrebnih za dokumentaciju za projekat Centra za upravljanje otpadom; obezbijeđen grant od 200.000,00 € kod Svjetske banke, za izradu studija izvodljivosti za Centar za upravljanje otpadom;
* izradi projektnog zadatka i koordinaciji sa nadležnim organima lokalne uprave za tehničku dokumentaciju i izgradnju karantinskog prostora za napuštene i izgubljene životinje (Slobodna zona); tehničku dokumentaciju je radila Agencija za projektovanje i planiranje Opštine Nikšić; vrijednost projekta je oko 120.000,00 €;
* dostavljanju podataka za izradu SECAP-a(energetskih analiza i izvještaja), lokalnog energetskog plana;
* dostavljanju upitnika za potrebe istraživanja koje sprovode Zajednica opština Crne Gore (UOM) i Mreža asocijacija lokalnih samouprava u jugoistočnoj Evropi (NALAS), u cilju utvrđivanja nivoa i kvaliteta saradnje jedinica lokalne samouprave (JLS) i vršilaca komunalnih djelatnosti javnog vodosnabdijevanja i upravljanja komunalnim otpadnim vodama (vodovodnih i kanalizacionih društava – VIK) u pružanju usluga vodosnabdijevanja i kanalizacije;
* dostavljanju podataka iz upisnika vodnih akata Sekretarijata za komunalne poslove i saobraćaj koji se odnose na 2023. godinu, a za potrebe vođenja registra kao sastavnog dijela Vodnog informacionog sistema;
* dostavljanju podataka Institutu za javno zdravlje Crne Gore koji se odnose na objekte za vodosnabdijevanje na teritoriji opštine Nikšić.

Takođe, u izvještajnom periodu zaposleni su učestvovali u:

* realizaciji lokalnog javnog rada „Čišćenje i održavanje opštinskih puteva i javnih površina na teritoriji opštine Nikšić“, u saradnji sa Zavodom za zapošljavanje Crne Gore i DOO „Komunalno“ Nikšić; i
* realizaciji lokalnog javnog rada „Javni rad – Lokalni plan“, koji se odnosi na ažuriranje popisa vlasničkih pasa i druge aktivnosti iz Lokalnog plana za kontrolu populacije pasa na teritoriji opštine Nikšić za period 2024–2029. godine.

U saradnji sa Eko-fondom realizovani su sljedeći projekti:

* projekat uklanjanja otpada odbačenog u životnu sredinu (tzv. „divlje deponije“) – obala rijeke Gračanice, kod „Plavog mosta“ u Kličevu, u iznosu od 42.285,99 €, od čega je subvencija Eko-fonda 33.828,79 €;
* projekat uklanjanja otpada odbačenog u životnu sredinu (tzv. „divlje deponije“) – naselje Humci, u iznosu od 57.823,75 €, od čega je subvencija Eko-fonda 46.118,00 €;
* projekat nabavke nepokretne komunalne opreme i uređaja za upravljanje otpadom, u iznosu od 76.230,60 €, od čega je subvencija Eko-fonda 50.000,00 €;
* projekat nabavke pokretne komunalne opreme i uređaja za upravljanje otpadom, u iznosu od 211.750,00 €, od čega je subvencija Eko-fonda 64.800,00 €.

Zaposleni u Sekretarijatu pratili su realizaciju izgradnje i rekonstrukcije opštinskih i nekategorisanih puteva, kao i postavljanja saobraćajne signalizacije. U 2024. godini sanirano je cca 99,70 km makadamskih puteva, utrošeno je cca 11.000 m3tampona iz lokalnih majdana i grebanog asfalta.

Takođe, pratili su realizaciju izvođenja radova na sanaciji deponije Mislov do, u koju svrhu je mašinama Mašinskog prstena dopremljeno 7.220 m3 zemlje.

U prethodnoj godini Sekretarijat je učestvovao u obezbjeđenju sredstava za nabavku opreme za potrebe DOO „Komunalno“ Nikšić, i to:

* nove kombinovane mašine ≈ 120.000,00 €;
* traktora sa prikolicom i prednjim traktorskim utovarivačem ≈ 73.000,00 €;
* polovnog kamiona sa novom nadgradnom presom ≈ 133.000,00 €;
* polovnog buldožera gusjeničara sa utovarivačem ≈ 30.000,00 €;
* polupodzemnih kontejnera ≈ 25.000,00 €.

U 2024. godini zaposleni u Sekretarijatu bili su angažovani na pripremi projektne dokumentacije i praćenju radova na čišćenju:

* korita rijeke Mrkošnice od Trebješke ulice nizvodno do mlina Mijuškovića u dužini od 1.360 m, nizvodno od Vrtačke ulice u dužini od 1.018 m i čišćenje kanalisanog dijela nizvodno od tunela ispod željezničke pruge do Podgoričkog puta;
* korita rijeke Zete u dužini od cca 200 m, nizvodno od mosta u Brezoviku;
* korita rijeka Gračanice, Bistrice i potoka Uzduv.

U Sekretarijatu su u toku 2024. godine vođeni upravni postupci iz:

1. komunalne oblasti:

* postupak izdavanja vodnih akata (vodni uslovi i vodna saglasnost);
* postupak izdavanja akata za prekop javnih površina;

1. saobraćajne oblasti:

* postupak izdavanja saobraćajne saglasnosti i odobrenja;
* postupak izdavanja licence i izvoda licenci za obavljanje javnog prevoza putnika u unutrašnjem lokalnom drumskom saobraćaju;
* postupak izdavanja odobrenja za obavljanje prevoza za sopstvene potrebe, taksi legitimacija, odobrenja za znak pristupačnosti.

U okviru sprovođenja upravnih postupaka vođena je evidencija izdatih akata: vodnih uslova i vodnih saglasnosti, licenci, izvoda licenci, odobrenja za obavljanje prevoza za sopstvene potrebe i odobrenja za znak pristupačnosti.

U toku 2024. godine donijeta su 1.062 rješenja, koja se odnose na upravni postupak.

Sekretarijat je, u vršenju poslova iz svoje nadležnosti, ostvarivao saradnju sa državnim organima, organima lokalne uprave, javnim službama i nevladinim organizacijama.

U prethodnoj godini ostvarena je saradnja sa Njemačkom međunarodnom organizacijom Animal Soulmates e. V., koja je obezbijedila oko 20.000 € za sterilizaciju i kastraciju uličnih pasa u cilju kontrole populacije pasa na teritoriji opštine Nikšić.

# **sekretarijat za uređenje prostora i zaštitu životne sredine**

U periodu od 01. 01. 2024. godine do 31. 12. 2024. godine prema Sekretarijatu za uređenje prostora i zaštitu životne sredine podnesen je ukupno 3.301 zahtjev, odnosno 6.500 ukupan je broj zahtjeva sa aktima i sa podnescima za obradu.

Ovaj sekretarijat je u izvještajnom periodu u okviru svojih nadležnosti iz dijela normativne djelatnosti pripremao predloge sljedećih normativnih akata:

* Odluka o donošenju Programa privremenih objekata na teritoriji opštine Nikšić;
* Program uređenja prostora opštine Nikšić za 2025. godinu.

Iz dijela nadležnosti ovog sekretarijata koji se odnosi na obavljanje upravnih poslova – vođenje upravnog postupka tokom 2024. godine, daju se kratki podaci o obavljanju istih, i to:

|  |  |  |
| --- | --- | --- |
|  | **Aktivnosti** | **Ukupno realizovano** |
|  | Izdato urbanističko-tehničkih uslova za izradu tehničke dokumentacije i za izgradnju, rekonstrukciju, dogradnju i nadgradnju stambenih, pomoćnih i poslovnih objekata i objekata od opšteg interesai objekata društvenog standarda | 479 |
|  | Izdato rješenja i rješenja za produženje za postavljanje bilborda | 3 |
|  | Izdato rješenja i rješenja za produženje za postavljanje reklamnih panoa, city light panoa | 476 |
|  | Rashladne vitrine, kondenzatori za sladoled, frižideri | 28 |
|  | Izdato rješenja i rješenja o produženju za privremeno korišćenje komunalnih objekata, u poslovne svrhe, (terase, pokretni stolovi, viseće tende, vitrine, montažno-demontažne tende...) | viseće tende, ukupno: 22  terase, ukupno: 115 |
|  | Izdato obavještenja o utvrđivanju naknade za komunalno opremanje građevinskog zemljišta za novogradnju | 118 |
|  | Doneseno rješenja o pristupu informacijama iz oblasti urbanizma i građevinarstva | 8 |
|  | Izdato rješenja za produženje važenja odobrenja za postavljanje – izgradnju privremenih objekata | 91 |
|  | Odgovori, obavještenja na zahtjeve, izdata uvjerenja i slično iz službene i druge evidencije | 354 |
|  | Izdato izvoda iz planskog dokumenta | 29 |
|  | Izdato urbanističko-tehničkih uslova za parcelaciju | 27 |
|  | Izdato odobrenja za građenje objekata od opšteg interesa i pomoćnih objekata (odobrenje za građenje) | 27 |
|  | Izdato upotrebnih dozvola za izgrađene, rekonstruisane, nadgrađene i dograđene stambene objekte, za pomoćne i poslovne i druge objekte, odnosno odobrenja za upotrebu objekata od opšteg interesa i objekata društvenog standarda | 23 |

U okviru **Sektora za uređenje prostora i izgradnju objekata** organizovano je Odjeljenje za legalizaciju bespravno sagrađenih objekata i u izvještajnom periodu realizovano je sljedeće:

|  |  |  |
| --- | --- | --- |
|  | **Aktivnost** | **Ukupno realizovano** |
|  | Izdato rješenja o legalizaciji bespravno izgrađenih objekata na teritoriji opštine Nikšić | 23 |
|  | Izdato rješenja o prekidu postupka legalizacije bespravno izgrađenih objekata na teritoriji opštine Nikšić | 1 |
|  | Izdato rješenja o obustavljanju postupka legalizacije bespravno izgrađenih objekata na teritoriji opštine Nikšić | 8 |
|  | Izdato obavještenja o potrebi dopune dokumentacije u postupka legalizacije bespravno izgrađenih objekata na teritoriji opštine Nikšić | 182 |
|  | Izdato obavještenja o rezultatima ispitnog postupka u postupka legalizacije bespravno izgrađenih objekata na teritoriji opštine Nikšić | 73 |

Predstavnici Odjeljenja za legalizaciju prisustvovali su sastanku sa predstavnicima Ministarstva prostornog planiranja, urbanizma i državne imovine, Zajednice opština Crne Gore, kao i predstavnicima organa lokalnih samouprava, održanom u martu mjesecu 2024. godine, na kojem je raspravljano o primjeni Zakona o planiranju prostora i izgradnji objekata i Nacrtu Zakona o legalizaciji bespravno sagrađenih objekata, i tom prilikom su održali prezentaciju o primjeni postupka legalizacije i postignutim ciljevima i predlozima za unapređenje postupka.

U okviru **Sektora za stambene poslove** obrađeni su sljedeći akti:

|  |  |  |
| --- | --- | --- |
|  | **Aktivnost** | **Ukupno realizovano** |
|  | Zahtjevi za iseljenje iz posebnih i zajedničkih djelova stambenih zgrada | 1 |
|  | Zahtjevi za izdavanje uvjerenja (upravnicima, etažnim vlasnicima) za regulisanje njihovih obaveza za održavanje stambenih zgrada/jedinica | 14 |
|  | Zahtjevi za izvođenje hitnih radova na stambenim zgradama | 16 |
|  | Zahtjevi za sanaciju fasada i krovova na stambenim zgradama i ostalih radova | 31 |
|  | Rješenja o imenovanju upravnika u stambenim zgradama (ulazi – lamele) | 114 |
|  | Izvodi iz Registra upravnika stambenih zgrada (ulazi – lamele) | 105 |
|  | Rješenja o brisanju upravnika iz Registra upravnika stambenih zgrada | 19 |
|  | Rješenja o imenovanju privremenog upravnika | 24 |
|  | Rješenja o utvrđivanju načina plaćanja i iznosa troškova održavanja stambene zgrade i urbanističke parcele | 148 |
|  | Učestvovanje u sprovođenju prinudnih izvršenja izvršnih rješenja organa lokalne samouprave – reklamni paneli, svjetleće reklame, bilbordi | 100 |
|  | Učestvovanje u sprovođenju prinudnih izvršenja izvršnih rješenja organa lokalne samouprave – privremeni objekti | 96 |
|  | Učestvovanje u sprovođenju prinudnih izvršenja izvršnih rješenja organa lokalne samouprave – izložbene police | 56 |
|  | Učestvovanje u sprovođenju prinudnih izvršenja izvršnih rješenja organa lokalne samouprave – nadstrešnica, tendi i bašta | 85 |
|  | Dostavljanje obavještenja o obnavljanju upravnika ili izbor novog poslije isteka mandata za stambene zgrade | 81 |
| 15. | Dostavljanje obavještenja o razvrstavanju po djelatnosti – matični broj za stambene zgrade | 114 |

Od ostalih aktivnosti za 2024. godinu, realizovano je: izdavanje dokumentacije o stanovima, uručivanje rješenja o utvrđivanju načina plaćanja i iznosa troškova održavanja stambene zgrade i urbanističke parcele, uvođenje izdatih rješenja u Registar etažnih vlasnika (REV), uvođenje u elektronski oblik podataka o stambenim zgradama, etažnim vlasnicima i stanovima koji su raspoređeni u 460 REONA (7.780 fascikli) – unijeto 320 REONA, izvještaj o ocjeni elaborata, edukacija etažnih vlasnika i upravnika stambenih zgrada i drugo.

Predsjednik Opštine Nikšić je Rješenjem br. 02-031-1920 od 21. 07. 2023. godine formirao Komisiju za izbor stambenih zgrada na teritoriji opštine Nikšić na kojima će se izvršiti nužni ili hitni radovi, iz razloga što se hitni radovi moraju izvršiti, bez odlaganja radi zaštite života i zdravlja ljudi, do nivoa sanacije postojećeg stanja, radi sprečavanja daljih štetnih posljedica. Zadatak Komisije je da, nakon dobijenih zahtjeva od strane upravnika ili ovlašćenog lica stambenih zgrada, koje se nalaze u veoma lošem stanju, sagleda i pripremi dokumentaciju koja je neophodna za dobijanje određenih sredstava, u cilju rješavanje problema na tim stambenim zgradama.

Komisija je u toku 2024. godine donijela četiri odluke o opredjeljivanju sredstava za izvođenje hitnih radova na stambenim zgradama na teritoriji opštine Nikšić za ukupno 16 stambenih zgrada.

Predsjednik Opštine Nikšić je Rješenjem br. 02-031-364 od 07. 02. 2024. godine formirao Komisiju za pripremu javnog poziva i izbor stambenih zgrada na teritoriji opštine Nikšić na kojima će se izvršiti adaptacija fasada i krovova, i ista je po javnim pozivima izabrala ukupno 24 stambene zgrade za sufinansiranje adaptacije fasada i krovova.

U okviru **Sektora za zaštitu životne sredine** – **Odjeljenja za zaštitu životne sredine** obavljani su kao stalni i sistematski poslovi koji se odnose na redovne procedure za realizaciju aktivnosti, shodno Zakonu o procjeni uticaja na životnu sredinu, pri čemu se donose rješenja o davanju saglasnosti ili odbijanju davanja saglasnosti na zahtjeve koje podnose stranke o potrebi izrade elaborata o procjeni uticaja na životnu sredinu (postupak podrazumijeva niz radnji: prihvatanje ili odbijanje zahtjeva, ispitni postupak, organizovanje i vođenje javnih rasprava i javnih tribina, ocjenu elaborata, formiranje komisije, obavještavanje javnosti i NVO, donošenje saglasnosti – rješenja, vođenje javne knjige itd.).

|  |  |  |
| --- | --- | --- |
|  | **Aktivnost** | **Ukupno realizovano** |
|  | Doneseno rješenja o pristupu informacijama iz oblasti zaštite životne sredine | 0 |
|  | Doneseno rješenja o saglasnosti na elaborat zaštite životne sredine | 2 |
|  | Doneseno rješenja da nije potrebna procjena uticaja na životne sredinu | 7 |
|  | Doneseno rješenja da je potrebna procjena uticaja na životnu sredinu | 2 |
|  | Doneseno rješenja i zaključaka o odbacivanju, odbijanju zahtjeva i obustavljanju postupka iz oblasti zaštite životne sredine | 6 |
|  | Postupci u toku za izdavanje rješenja o saglasnosti na elaborat zaštite životne sredine | 3 |
|  | Izdato podnesaka iz oblasti zaštite životne sredine | 672 |

Sektor je realizovao i sljedeće aktivnosti:

* Učestvovao je u realizaciji projekata održavanja zaštićenih objekata prirode: Botaničke bašte (Arboretum) porodice Kovačević na Grahovu (spomenik prirode), Park-šume „Trebjesa“ (predio izuzetnih odlika, važno IPA područje) i estavele Gornjepoljski vir (spomenik prirode).
* Organizovao je programe edukacije školske populacije i obilježavanje značajnih ekoloških datuma: predavanje o životnoj sredini u osnovnim školama sa teritorije Nikšića; upoznavanje i predavanje o biodiverzitetu nikšićkog kraja, kao i zaštićenih prirodnih dobara.
* Učestvovao je u davanju saglasnosti za različite intervencije na javnim zelenim i parkovskim površinama u saradnji sa DOO „Komunalno“ Nikšić i Sekretarijatom za komunalne poslove i saobraćaj.
* Učestvovao je u ostalim aktivnostima koje se odnose na razmjenu podataka i informacija sa drugim organima, organizacijama i službama, saradnju sa nadležnim organima državne uprave, organima lokalne uprave, stručnim institucijama (Prirodnjačkim muzejom, Agencijom za zaštitu životne sredine i dr.) i drugim subjektima zaštite životne sredine.

Tokom 2024. godine, u saradnji sa različitim institucijama i organizacijama organizovan je niz aktivnosti usmjerenih na zaštitu životne sredine.

# **služba komunalne inspekcije**

U izvještajnom periodu u Službi komunalne inspekcije izvršeno je: 6.026 inspekcijskih pregleda, sačinjeno 4.386 zapisnika, donijeto 465 rješenja, 94 naloga i 89 obavještenja o izvršenju, 321 rješenje o premještanju nepropisno parkiranih vozila, 11 rješenja o izvršenju, šest rješenja o odbijanju žalbe zbog nedozvoljenosti, dva rješenja o prekidu postupka, dva rješenja o odbijanju predloga za odlaganje izvršenja, dva rješenja o troškovima postupka, jedno rješenje o određivanju vještaka, jedno rješenje o odbijanju žalbe zbog neblagovremenosti, jedan zaključak o troškovima postupka, jedan zaključak o odlaganju izvršenja rješenja i podnijeto je 29 zahtjeva za pokretanje prekršajnog postupka.

Prioritet u radu **Sektora za inspekcijski nadzor** bile su kontrole javnih površina, tj. zauzimanje javnih površina bez odobrenja nadležnog organa (prekop ulica, odlaganje otpada, pijeska, šuta i drugih stvari i predmeta, oštećenja javnih površina i javnih objekata). Takođe, kontinuirano je vršena kontrola zauzimanja javnih površina postavljanjem privremenih objekata (konzervatora za sladoled, rashladnih vitrina, tendi, izložbenih polica, aparata za kokice, i sladoled). U svim navedenim slučajevima prema kontrolisanim subjektima i odgovornim licima preduzete su zakonom predviđene mjere, tj. istim je naloženo da sa javne površine uklone postavljene stvari i/ili da iste vrate u prvobitno stanje.

Od strane ove službe povodom pitanja odobrenja kontrolisani su privremeni objekti montažnog karaktera, i to: nadstrešnice, reklamno-oglasni panoi, tende, štandovi, montažni objekti tipa kiosk, montažne betonske kućice, otvorene i zatvorene bašte, privremeni objekti koji se mogu izmještati sa jednog mjesta na drugo, privremeni objekti koji se izgrađuju za potrebe elektro i RTV sistema, izgrađeni privremeni poslovni objekti i montažno-demontažni objekti tipa hangar, skladište, stovarište i drugi slični objekti.

U cilju sprovođenja inspekcijskog nadzora vezano za postavljanje privremenih objekata montažnog karaktera, postavljenih u cilju obavljanja djelatnosti na javnim i drugim površinama, na području opštine Nikšić vršen je kontinuiran nadzor od strane komunalnih inspektora, prevashodno u dijelu koji se odnosi na posjedovanje odobrenja za postavljanje reklamnih panoa, privremenih objekata za trgovinu i usluge i ugostiteljskih terasa. U navedenom periodu izvršeno je 807 kontrola subjekata nadzora vlasnika reklamnih panoa i 195 kontrola subjekata nadzora vlasnika privremenih objekata za trgovinu i usluge. Takođe, izvršena je 241 kontrola subjekta nadzora u pogledu posjedovanja odobrenja nadležnog organa za postavljanje ugostiteljskih terasa. U slučajevima kada kontrolisani subjekti nijesu posjedovali odobrenje nadležnog organa, odgovornim licima naloženo je uklanjanje predmetnih privremenih objekata iz razloga što za postavljanje istih nijesu podnijeli prijavu i dokumentaciju propisanu Zakonom o planiranju prostora i izgradnji objekata.

U skladu sa odredbama Zakona o turizmu i ugostiteljstvu, vršene su kontrole u sljedećim oblastima:

* Kontrola pružalaca ugostiteljskih usluga smještaja u domaćinstvu: izvršena je kontrola 101 pružaoca usluga smještaja. Tom prilikom je utvrđeno da upis u CTR po osnovu pružanja ugostiteljskih usluga privatnog smještaja u domaćinstvu tokom izvještajnog perioda posjeduju 82 kontrolisana subjekta. Takođe, utvrđeno je da dva kontrolisana subjekta ne obavljaju djelatnost. Za 17 kontrolisanih subjekata donijeto je rješenje o zabrani obavljanja djelatnosti do otklanjanja nepravilnosti koje su prouzrokovale navedenu zabranu.
* Kontrola subjekata u vezi sa zaštitom od buke: izvršena je kontrola osam ugostiteljskih objekata u pogledu posjedovanja limitatora jačine zvuka, posjedovanja izvještaja koji izdaje akreditovana institucija za mjerenje buke o provedenim mjerama zaštite od buke i posjedovanja izvještaja o održavanju instaliranih limitatora jačine zvuka koji izdaje akreditovana institucija za mjerenje buke, a u skladu sa odredbama Zakona o turizmu i ugostiteljstvu u vezi sa zaštitom od buke. Od strane akreditovanog lica kod osam subjekata nadzora instaliran je limitator jačine zvuka, dok je odgovornim licima naloženo da u roku od sedam dana dostave izvještaj o ispitivanju buke u životnoj sredini, izrađen od strane akreditovanog instituta, kao i da periodično dostavljaju izvještaj o kontroli limitatora jačine zvuka.
* Kontrola pružanja usluga u privremenim ugostiteljskim i drugim objektima na javnim površinama i na drugom prostoru: izvršena je kontrola 13 privremenih ugostiteljskih objekata za koje odobrenje za obavljanje djelatnosti, odnosno rješenje o upisu u CTR, izdaje nadležni organ lokalne uprave, i utvrđeno je da rješenje o upisu u CTR posjeduje 13 kontrolisanih subjekata.

Tokom cijelog izvještajnog perioda prioritet u radu **Odsjeka za drumski saobraćaj i puteve** bile su kontrole auto-taksi prevoza u pogledu posjedovanja izvoda licence i taksi legitimacija.

Takođe, u okviru svojih nadležnosti komunalni inspektori vršili su kontrolu pomoćnih objekata (ostava, ograda, garaža, septičkih jama). U slučajevima gdje su utvrđene nepravilnosti, prema kontrolisanim subjektima i odgovornim licima preduzete su zakonom predviđene mjere, tj. istim je naloženo da predmetne objekte, podignute bez odobrenja nadležnog organa, uklone.

Vršena je redovna kontrola javnih površina i komunalnih objekata (ulica i trotoara, zaštitnih stubića, tabli sa umrlicama). U slučajevima gdje su utvrđene nepravilnosti, pokrenuti su upravni postupci prema odgovornim licima, dok su zapisnici o utvrđenom činjeničnom stanju proslijeđeni nadležnom sekretarijatu lokalne uprave.

Takođe, vršena je kontrola slivnih kazana atmosferske kanalizacije i poklopaca vodovodnih, kanalizacionih i PTT šahti. U slučajevima utvrđenih nepravilnosti (nedostatak poklopca) preduzimane su mjere i radnje iz nadležnosti ove službe prema odgovornim licima radi otklanjanja utvrđenih nepravilnosti.

Vršena je kontrola javnih površina – trotoara, odnosno zauzimanja javnih površina – trgova i trotoara bez odobrenja nadležnog organa (postavljanja konjića za djecu i dječjih autića – zabavnog parka, ringišpila). U slučajevima gdje su utvrđene nepravilnosti, pokrenuti su upravni postupci prema odgovornim licima i isti su okončani pribavljanjem odobrenja.

Takođe, vršena je kontrola zelenih površina (javnih i privatnih), u pogledu održavanja istih u urednom stanju (košenje trave, orezivanje rastinja, odloženog otpada). U slučajevima gdje su utvrđene nepravilnosti, pokrenuti su upravni postupci prema odgovornim licima u cilju otklanjanja utvrđenih nepravilnosti.

Vršena je redovna kontrola javnih površina u cilju utvrđivanja nepravilnosti u pogledu odlaganja kućnog smeća i krupnog otpada, odnosno postojanja tzv. „divljih deponija“. U slučajevima gdje su utvrđene nepravilnosti, pokrenuti su upravni postupci prema odgovornim licima, koja sa postupila po nalogu ove službe, tako da su postupci obustavljeni, dok su zapisnici o utvrđenom činjeničnom stanju proslijeđeni nadležnom sekretarijatu lokalne uprave.

Redovno je vršena kontrola saobraćajne signalizacije (horizontalne i vertikalne), kao i kontrola gradskih ulica radi utvrđivanja oštećenja asfaltnog kolovoznog zastora u vidu udarnih rupa i prekopa istih, stanja tehničkih sredstava za usporavanje saobraćaja (ležeći policajac), kao i stanja ostalih objekata saobraćajnica (šahte, slivne rešetke, javna rasvjeta). U slučajevima gdje su utvrđene nepravilnosti, pokrenuti su upravni postupci prema odgovornim licima, koja su postupila po nalogu ove službe, tako da su postupci obustavljeni, dok su zapisnici o utvrđenom činjeničnom stanju proslijeđeni nadležnom sekretarijatu lokalne uprave.

Tokom drugog dijela izvještajnog perioda poseban akcenat u radu Odsjeka za drumski saobraćaj i puteve stavljen je na stalnu kontrolu nepropisno parkiranih vozila na teritoriji opštine Nikšić i premještanje istih upotrebom specijalnog vozila („pauk“), zajedno sa službenicima Parking-servisa i Komunalne policije. Prilikom kontrola, 321 nepropisno parkirano vozilo je od strane Parking-servisa premješteno na parking kod Doma revolucije, dok se kod 215 nepropisno parkiranih vozila vlasnik vozila pojavio na licu mjesta, pa je istom izdat prekršajni nalog.

Redovno je vršena kontrola prevoza putnika u gradskom i prigradskom linijskom drumskom saobraćaju u pogledu posjedovanja putnog naloga, rješenja o registrovanom redu vožnje i cjenovniku usluga. Tom prilikom nijesu utvrđene nepravilnosti.

Vršena je kontrola teretnih motornih vozila kojima se vrši transport rude od rudokopa Đurakov do – Seoce do Nikšića. Kontrola je vršena u pogledu pokrivenosti tovarnog sanduka, koja obaveza je predviđena članom 46 Odluke o opštinskim i nekategorisanim putevima („Službeni list Crne Gore – Opštinski propisi“, br. 36/15).

U **Sektoru za normativno-pravne, tehničke i opšte poslove** vrše se složeni poslovi stručne obrade i kontrole predmeta, kontrole donošenja upravnih akata i poštovanje rokova u donošenju akata i sprovođenju administrativnih izvršenja rješenja, pruža se neophodna pravna pomoć, obavljaju poslovi zastupanja pred Sudom za prekršaje i drugim državnim organima, poslovi koji se odnose na slobodan pristup informacijama u skladu sa Zakonom o slobodnom pristupu informacijama, pružaju informativne usluge građanima, pripremaju se informativni i drugi stručni materijali za sekretara, Skupštinu i predsjednika Opštine, glavnog administratora i organe lokalne uprave i izjašnjenja po inicijativama za ocjenu zakonitosti propisa Opštine iz djelokruga organa, priprema se godišnji izvještaj o radu za predsjednika Opštine i drugi poslovi iz svog djelokruga u skladu sa Zakonom i propisima Skupštine opštine Nikšić.

U izvještajnom periodu kontrolisano je 465 rješenja, 94 naloga o izvršenju rješenja, 89 obavještenja o vremenu izvršenja, 29 zahtjeva za pokretanje prekršajnog postupka, 11 rješenja o izvršenju, dva rješenja o prekidu postupka, šest rješenja o odbijanju žalbe zbog nedozvoljenosti, dva rješenja o troškovima postupka, jedno rješenje o određivanju vještaka, dva rješenja o odbijanju predloga za odlaganje izvršenja, jedan zaključak o odlaganju izvršenja do donošenja odluke po žalbi, jedan zaključak o troškovima postupka i donijeto 321 rješenje o premještanju nepropisno parkiranih vozila.

# **KOMUNALNA POLICIJA**

U izvještajnom periodu zaposleni u Sektoru za prekršajnu preventivu, normativno-pravne i tehničko-analitičke poslove uredno i blagovremeno unosili su, ažurirali i evidentirali prekršajne naloge u RNKIPE, vršili nabavku istih, zaduživali komunalne policajce nalozima i ažurirali podatke za iste. Redovno je vršena nabavka kancelarijskog materijala, izrada platnih listi, evidencija odmora i bolovanja zaposlenih, prijem stranaka kod načelnika i u službi, uredno je ažurirana dolazna i odlazna pošta i vršena komunikacija sa svim opštinskim službama i sekretarijatima, kao i svim ministarstvima i direkcijama. Urađen je plan budžeta i plan javnih nabavki za 2024. godinu za službu Komunalne policije. Takođe su urađeni kadrovski plan i dinamički plan potrošnje, kao i registar rizika. Ažurirani su svi zahtjevi stranaka, podnijeti pismeno ili putem telefona, kao i svi zahtjevi za povraćaj novčanih sredstava. Odgovoreno je na sve zahtjeve i inicijative građana. U ovom dijelu sektora poslove obavljaju: Nevena Glušac, Nataša Jauković, Olivera Babić, Igor Nikolić, Ljiljana Jovanović.

Dio Sektora zadužen za normativno-pravne poslove, koji čine Aleksa Drašković i Miloš Nikolić, obradili su i proslijedili sve naredbe za prinudnu naplatu nenaplaćenih kazni, zastupali su Službu pred Sudom za prekršaje i pružali pravnu pomoć pri obradi upravnih akata.

|  |  |  |  |  |
| --- | --- | --- | --- | --- |
| **Br.** | **Zakon/Odluka** | **Izdato naloga** | **Izrečene kaznе u evrima** | **Naplaćeno**  **kazni u evrima** |
| 1. | Zakon o bezbjednosti saobraćaja na putevima | 7.001 | 328.020 € | 110.576,73 € |
| 2. | Zakon o komunalnoj policiji | 0 | 0 | 0 |
| 3. | Zakon o komunalnim djelatnostima | 17 | 1.900 € | 666,70 € |
| 4. | Zakon o turizmu i ugostiteljstvu | 1 | 300 € | 200 € |
| 5. | Odluka o radnom vremenu | 21 | 2.200 € | 866 € |
| 6. | Odluka o komunalnom uređenju teritorije opštine Nikšić | 128 | 2.210 € | 1.155,85 € |
| 7. | Odluka o javnim parkiralištima na teritoriji opštine Nikšić | 182 | 3.120 € | 971 € |
| 8. | Odluka o regulaciji saobraćaja na teritoriji opštine Nikšić | 0 | 0 | 0 |
| 9. | Odluka o organizovanju komunalnih djelatnosti na teritoriji opštine Nikšić | 2 | 170 € | 0 |
|  | **Ukupno** | 7.352 | 335.670 € | 114.436,28 € |

Ovaj sektor zadužen je za vođenje evidencije o potrošnji goriva službenih automobila, njihovoj ispravnosti i popravci. Saša Vukadinović zadužen je za dostavu obavještenja, naredbi i drugih akata u užem dijelu grada.

Služba radi 24 h svakog dana, kao i u vrijeme državnih i vjerskih praznika.

Svi zaposleni u ovom sektoru u potpunosti su odgovorili svojim zadacima i obavezama.

**Evidencija i naplata prekršajnih naloga**

|  |  |  |
| --- | --- | --- |
| **Br.** | **Naziv** | **Broj** |
| 1. | Zahtjev za sudsko odlučivanje | 733 |
| 2. | Naredba za prinudnu naplatu | 1.367 |
| 3. | Zahtjev za povraćaj novca | 11 |
| 4. | Primljeni akti, dopisi, obavještenja | 11.173 |
| 5. | Poslati akti, dopisi, obavještenja | 9.368 |
| 6. | Zavedeni akti | 297 |

# **SEKRETARIJAT ZA KULTURU, SPORT, MLADE I SOCIJALNO STARANJE**

**Sektor za kulturu** je i u 2024. godini aktivno učestvovao u organizaciji programskih sadržaja, čime je dao značajan doprinos bogatoj i intenzivnoj kulturnoj aktivnosti u gradu.

Nikšićka kulturna scena u sedmoj sezoni ostvarila je rekordna 464 kulturna sadržaja, uključujući 95 programa van granica grada, što je pozicioniralo Nikšić kao prepoznatljiv kulturni centar regiona. Mjesec jun bio je najbogatiji, sa 57 realizovanih događaja. Tokom godine organizovano je 20 manifestacija i festivala, a trećina programa bila je posvećena djeci, kroz edukativne i zabavne aktivnosti. Nikšićka kultura bila je prisutna na međunarodnim festivalima, afirmišući stvaraoce iz grada. Ovi uspjesi postignuti su uz zajednički rad lokalne uprave, Sektora za kulturu i nikšićkih institucija kulture, dok je finansijska podrška iz budžeta omogućila realizaciju brojnih programa i manifestacija, uprkos ograničenoj podršci resornog ministarstva.

U 2024. godini, Nikšić je ponudio bogatstvo kulturnih sadržaja, a programski segmenti posvećeni književnosti i muzičkim izvedbama bili su posebno istaknuti. Književne večeri, promocije knjiga i autorski programi činili su čak trećinu realizovanih programa, uključujući 36 programa za djecu, čime je naglašena važnost razvijanja ljubavi prema pisanoj riječi. Muzička scena obogatila je grad s 50 koncerata raznih žanrova, uključujući i nastupe poput Rada Šerbedžije, Bore Đorđevića, Borisa Režaka, grupe „Galija“, „Valentino“ i Željka Samardžića, dok su folklorni ansambli dodatno unaprijedili kulturnu ponudu.

Pozorišna scena Nikšića zabilježila je 61 predstavu, uključujući 24 za djecu, pružajući kvalitetnu ponudu svim generacijama. Izložbe, uprkos nedostatku adekvatnih prostora, bile su impresivne, obuhvatajući posthumne izložbe i radove mladih umjetnika, kao i izložbe posvećene kulturnoj i istorijskoj baštini. Filmska scena zabilježila je porast, s 33 projekcije, uključujući dokumentarne i animirane filmove, dok su se predavanja i specijalizovani programi bavili temama iz različitih kulturnih, umjetničkih i društvenih oblasti.

Nikšićka festivalska porodica iz godine u godinu je sve bogatija, a ni ova godina nije mogla proći bez tradicionalnih muzičkih festivala „Lake festa“, „Bedem festa“, „Nikšić gitar festivala“, trećih izdanja „Fort blues rock festa“ i „Festivala Korzo“, kao i manifestacija koje baštine dugu tradiciju, poput „Septembarskih dana“, „Nikšićkih književnih susreta“, „Međunarodnog festivala glumca“, Međunarodnog nikšićkog festivala knjiga „Auto(r) na korzou“ i nešto mlađih – Jesenjeg sajma knjiga „Anderva book“, „Dana Svetog Vasilija Ostroškog“, „Karnevala romana“ i „Dana porodice Romanov u Nikšiću“, koji bilježe treću godinu postojanja.

Prošle godine ustanovljeni festivali i manifestacije, poput „Balkan soul festivala“, književnog festivala „Pod lipom“, manifestacije za djecu „Djeca mogu sve“ i muzičkog karavana „Party bus“ – održane su i u minuloj godini sa tendencijom da postanu tradicionalne. Učešćem na međunarodnoj manifestaciji „Dani evropske baštine“ i ove godine, grad pod Trebjesom postao je dio velike porodice evropskih gradova koji prepoznaju važnost očuvanja kulturnog nasljeđa.

Treće izdanje manifestacije „Dani Svetog Vasilija Ostroškog“, održane od 07. do 12. maja, zvanično je otvorilo ovogodišnju sezonu manifestacija i festivala u našem gradu. Posvećena duhovnom zaštitniku Nikšića, Svetom Vasiliju Ostroškom, pomenuta manifestacija i ove godine okupila je veliki broj sugrađana, ali i gostiju iz drugih gradova i regiona, koji su uživali u bogatom i raznovrsnom programu. Posebnu čar manifestaciji dala je Svečana litija, koja je okupila impresivan broj od oko 30.000 vjernika, a nezaboravan utisak ostavila je i premijerna izvedba opere „Despot Stefan“.

Tokom 2024. godine, JU Nikšićko pozorište nastavilo je sa kvalitetnim radom, realizujući dva premijerna projekta i obilježavajući 140 godina pozorišne tradicije u Nikšiću. Prva premijera, predstava „Kumovi“ Dušana Kovačevića, izvedena je 16. februara, dok je druga premijera, „Heroj nacije“ Ivana M. Lalića, upriličena 19. septembra.

Opština Nikšić je 2024. godine učestvovala na dva značajna sajma knjiga – 67. Međunarodnom beogradskom sajmu i 16. Međunarodnom podgoričkom sajmu knjiga i obrazovanja. Na oba sajma, uz podršku kulturnih institucija i Turističke organizacije Nikšić, grad je predstavio svoju kulturnu baštinu, izdavaštvo, turističke potencijale i kandidaturu za Evropsku prestonicu kulture 2030. godine. Učešće na sajmovima omogućilo je brojna umrežavanja s izdavačima, intelektualcima i kulturnim radnicima, čime je dodatno ojačana kandidatura Nikšića za prestižnu kulturnu titulu. Sektor za kulturu bio je odgovoran za organizaciju i administrativne procese na oba događaja.

Nikšić je na svom petom učešću na međunarodnom muzičkom takmičenju „Ritam Evrope“ trijumfovao, osvojivši prvo mjesto s izuzetnim nastupom djevojaka Lare Baltić (pjevanje), Ljubice Kostić, Ksenije Lalatović, Vladane Kostić, Jovane Rojević i Staše Kostić (ples), koje su izvele španski hit „SloMo“. Takmičenje se održalo 7. oktobra 2024. godine u Budvi, gdje su svojom izvedbom oduševile publiku i žiri, te osigurale da Nikšić bude domaćin narednog finala 2025. godine. Pobjednice su osvojile i nagradno putovanje u Španiju, a ovaj uspjeh dodatno je ojačao kandidaturu Nikšića za Evropsku prestonicu kulture 2030. godine. Nikšić je obezbijedio plasman na regionalno finale „Budva Grande International“ 2025. godine, čime su djevojke napravile još jedan značajan korak ka novim uspjesima.

Posebno treba istaći da je Nikšić postao kandidat za titulu Evropske prestonice kulture (EPK) 2030, što predstavlja značajan korak u promovisanju kulturnog identiteta grada. Kroz angažman lokalnih vlasti, kulturnih institucija i građana, pokrenut je proces kandidature sa ciljem da Nikšić postane kulturni centar na evropskom nivou. Koncept kandidature temelji se na ideji „Otvorenog grada“, simbolički povezujući različite kulturne tokove, a u procesu su učestvovali stručnjaci i kreativci iz različitih oblasti. Uz podršku nacionalnih institucija i međunarodnu saradnju sa gradovima nosiocima EPK titule, Nikšić je 16. decembra 2024. godine ušao u finale takmičenja, zajedno sa Lavovom, čime je ostvario veliki uspjeh. Ovaj projekat ima potencijal da otvori nova vrata za kulturni razvoj, međunarodnu saradnju i dugoročne benefite za Nikšić, Crnu Goru i region.

U izvještajnom periodu, po prvi put je izrađen strateški dokument Program razvoja kulture u opštini Nikšić 2026–2030. i usvojen na sjednici Skupštine opštine Nikšić. Implementacija pomenutog programa započeće u 2026. godini, dok će 2025. godina biti iskorišćena za pripremne aktivnosti, koje uključuju izradu akcionog plana i odgovarajućeg budžeta. Dokument predstavlja sveobuhvatan okvir za unapređenje kulturnog razvoja Nikšića u periodu od 2026. do 2030. godine. Fokus je na unapređenju kulturne infrastrukture, razvoju kulturnih i umjetničkih programa, jačanju ljudskih resursa u sektoru kulture, te aktivnom uključivanju zajednice u kulturne aktivnosti.

U 2024. godini, **Odjeljenje za informisanost i rodnu ravnopravnost** pratilo je stanje rodne ravnopravnosti, predlagalo mjere i prikupljalo podatke o korisnicima/ca usluga JU Centra za socijalni rad i Zavoda za zapošljavanje Crne Gore. Takođe, pratilo je zastupljenost žena u organima Opštine, javnim preduzećima i institucijama. U skladu sa zakonom, realizovane su sljedeće aktivnosti:

* Okrugli sto „Rodno odgovorno budžetiranje“ (16. 02. 2024);
* Okrugli sto „Ostvarivanje rodne ravnopravnosti na lokalnom nivou“ (30. 05. 2024);
* Panel-diskusija „Lokalne politike rodne ravnopravnosti“ (30. 10. 2024);
* Tribina na temu hraniteljstva (30. 11. 2024);
* Okrugli sto „Zapošljavanje ranjivih grupa“ (10. 12. 2024);
* Panel-diskusija „Hoće li 2025. biti godina ljudskih prava“ (10. 12. 2024).

Sekretarijat za kulturu, sport, mlade i socijalno staranje, kao organ lokalne uprave nadležan za **poslove obrazovanja**, vrši usmjeravanje/reusmjeravanje djece sa posebnim obrazovnim potrebama u odgovarajuće vaspitno-obrazovne programe, na osnovu predloga Prvostepene komisije za usmjeravanje djece sa posebnim obrazovnim potrebama.

Zavisno od posebnih obrazovnih potreba djeteta, Komisija predlogom o usmjeravanju/reusmjeravanju određuje odgovarajući obrazovni program, dodatnu stručnu pomoć, kao i kadrovske, prostorne, materijalne i druge uslove koji moraju biti obezbijeđeni. U vaspitno-obrazovnim ustanovama izrađuju se individualni razvojno-obrazovni planovi za svako dijete za koje postoje preporuke Komisije. Zavod za školstvo organizuje mobilne timove radi pružanja dodatne stručne pomoći u redovnom školovanju djeci kojoj je ova pomoć neophodna.

Komisija je tokom 2024. godine održala 11 sjednica, na kojima je usmjerilo 28, a reusmjerilo 22 djece u odgovarajuće vaspitno-obrazovne ustanove (ukupno 50 djece). Za jedno dijete je predloženo ukidanje rješenja, dok je za dvoje djece zaključeno da nemaju očuvane sposobnosti i potencijale za bilo koji organizovani oblik obrazovanja u postojećim obrazovnim institucijama.

Od kada je Komisija počela sa radom do kraja 2024. godine, u predškolske ustanove, škole, Dnevni centar, resursne centre i posebne ustanove usmjereno je 461 dijete sa ciljem da se obrazuju u uslovima koji odgovaraju njihovim interesima, sposobnostima i potrebama. Time im je obezbijeđeno pravovremeno uključivanje u odgovarajuće programe vaspitanja i obrazovanja, stvarajući odgovarajuće uslove za njihov optimalni razvoj i jednake mogućnosti obrazovanja kao i ostaloj djeci.

U 2024. godini, prema evidenciji **Odjeljenja za boračku i invalidsku zaštitu**, broj korisnika prava po osnovu boračko-invalidske zaštite bio je sljedeći:

• lični – ratni i mirnodopski vojni invalidi: 85 korisnika;

• lični – ratni i mirnodopski vojni invalidi iz oružanih sukoba započetih 1991/92: 42 korisnika;

• porodični invalidi po osnovu poginulih boraca u oružanim sukobima započetim 1991/92: 21 korisnik;

• porodični invalidi po osnovu umrlih boraca i umrlih vojnih invalida, zajedno sa korisnicima novčane naknade MO boraca OR-a 1912–1918, koji su članovi porodice učesnika rata – jedan korisnik;

• korisnici novčane naknade MO boraca NOR-a po osnovu učešća i članova njihovih porodica: šest korisnika;

• korisnici novčane naknade MO (invalidskog dodatka) po osnovu lične i porodične invalidnine: 25 korisnika;

• korisnici dodatka za njegu i pomoć od strane drugog lica: devet korisnika;

• korisnici uvećane porodične invalidnine: četiri korisnika;

• korisnici ortopedskog dodatka: 16 korisnika;

• korisnici porodičnog dodatka: tri korisnika;

• civilni invalidi rata i članovi njihovih porodica: 32 korisnika;

• korisnici prava na zdravstvenu zaštitu: 27 korisnika.

Po zahtjevima stranaka u 2024. godini, u upravnom postupku:

• usvojeno je devet zahtjeva;

• odbijeno pet zahtjeva;

• po službenoj dužnosti nije doneseno nijedno rješenje;

• u postupku su i dalje četiri zahtjeva, jer je postupak u toku kod nadležnih ljekarskih komisija (prvostepene i drugostepene), kao i jedna tužba iz 2019. godine kod Upravnog suda.

U revizionom postupku, na sva rješenja data je saglasnost drugostepenog organa – Ministarstva socijalnog staranja, brige o porodici i demografije (Direktorat za penzijsko i invalidsko osiguranje i boračku i invalidsku zaštitu – Podgorica).

Po zahtjevima stranaka u 2024. godini, u upravnom postupku za povlašćenu i besplatnu vožnju doneseno je 18 rješenja. Za pogrebne troškove nije bilo zahtjeva stranaka.

Na osnovu službene evidencije Sekretarijata, po zahtjevima stranaka izdato je 122 uvjerenja:

• za lica o kojima se ne vodi službena evidencija, shodno članu 34 Zakona o upravnom postupku, izdato je 117 uvjerenja;

• za korisnike o kojima se vodi službena evidencija, shodno članu 33 Zakona o upravnom postupku, izdato je pet uvjerenja.

Ministarstvo socijalnog staranja, brige o porodici i demografije (Podgorica) dostavlja podatke o svim korisnicima opštine Nikšić putem spiskova, nakon obračuna, elektronskim putem, za svaki mjesec tekuće godine.

Prema posljednjim dostavljenim spiskovima za novembar 2024. godine, ukupan broj korisnika jednog ili više prava bio je 357, uz ukupno izdvojenih 61.123,00 €.

Promjene koje se odnose na novčane isplate i kontrolu svih naknada korisnika prate se putem naloga koji se dostavljaju Ministarstvu socijalnog staranja, brige o porodici i demografije.

O svim korisnicima prava vodi se evidencija prema obrascima propisanim zakonom.

**Odjeljenje za socijalnu i dječju zaštitu Opštine** **Nikšić** nastavilo je u 2024. godini ostvarivati značajne rezultate u pružanju pomoći marginalizovanim grupama, kao i unapređenju sistema socijalne i dječje zaštite. Ključni rezultati uključuju:

1. Pomoć roditeljima novorođenih:

• pokrenut je 581 postupak po zahtjevima stranaka za novčanu naknadu za novorođeno dijete, od kojih je 581 zahtjev usvojen (577 iz 2024. i četiri iz 2023. godine);

• jedan zahtjev je odbijen, jedan obustavljen, dok dva zahtjeva nisu riješena i prenesena su u 2025. godinu;

• 70 uvjerenja izdato je za građane koji nijesu ostvarili pravo na naknadu u Nikšiću;

• izdvojeno je 58.100,00 € za ovu svrhu.

2. Socijalno stanovanje:

• za jednu porodicu u socijalnoj potrebi odobrena je mjesečna pomoć za stambeno zbrinjavanje, u iznosu od 100,00 € od januara do septembra, i 200,00 € od oktobra do decembra; ukupno izdvojeno 1.500,00 €;

• Komisija za rješavanje stambenih pitanja izvršila je reviziju 251 stambene jedinice i provela vanredne terenske provjere korišćenja stambenih jedinica;

• potpisano je oko 20 novih ugovora o zakupu stana;

• zbog požara u naselju „Budo Tomović“, četiri romske porodice su smještene u slobodne stambene jedinice;

• tri stambene jedinice dodijeljene su korisnicima, a preuzeti su ključevi od dvije stambene jedinice nakon smrti ili preseljenja korisnika;

* donijet je Lokalni program socijalnog stanovanja za 2024. godinu, koji je postao primjer dobre prakse i prezentiran na radionicama organizovanim od strane Ministarstva prostornog planiranja.

**Sektor za sport** je, kao i prethodnih 45 godina, organizovao tradicionalnu 46. „Školu skijanja“. Kurs su pohađala djeca uzrasta od 10 i 11 godina, odnosno IV i V razreda, na Kruševicama. Kako vremenske prilike tokom januara nijesu bile naklonjene, odnosno nije bilo sniježnih padavina, pomenuta škola krenula je sa realizacijom sa prvim snijegom za vikend 20. i 21. januara, a zbog početka drugog školskog polugodišta nastavila je sa realizacijom 27. i 28. januara, pa tako do kraja vikenda 3. i 4. februara 2024. godine. Škola skijanja je trajala šest dana.

Nadležni sekretarijat je obezbijedio prevoz do skijališta, ski-opremu – skije i cipele, instruktore (profesore fizičke kulture), doručak sa čajem na terenu, ljekara na terenu, kao i osiguranje za djecu koja nijesu bila osigurana preko škole. Od prijavljenih 130 djece, obuku je prošlo 65 polaznika i polaznica.

U izvještajnom periodu Sektor za sport sproveo je proceduru shodno Javnom konkursu za sufinansiranje programa rada sportskih klubova za 2024. godinu. Po završetku konkursa Komisija je na osnovu rang-liste utvrdila da se novčana sredstva u iznosu od 120.000,00 € dodijele za 55 sportskih klubova koji su registrovani na teritoriji opštine Nikšić i čiji osnivač ili suosnivač nije Opština Nikšić, a ispunjavaju uslove za sufinansiranje Programa rada za 2024. godinu.

Sektor za sport je u okviru manifestacije „Septembarski dani“ organizovao i učestvovao u brojnim sportskim događajima, uključujući trku sa preprekama Durrador, Montenegro turnire u basketu 3 × 3, opštinsko takmičenje u atletici za djecu sa posebnim potrebama, takmičenje veterana u atletici, te međunarodne turnire u fudbalu, rukometu, šahu i bilijaru. Takođe, održani su i turniri u košarci za juniore, biciklizam za najmlađe povodom Svjetskog dana bez automobila, kao i državno takmičenje u atletici za djecu sa posebnim potrebama.

U okviru programa „Školske sportske igre“ Sekretarijat za sport, kulturu, mlade i socijalno staranje – Sektor za sport, u saradnji sa sportskim savezima i klubovima, organizovao je školska takmičenja po pravilniku i propozicijama Crnogorskog školskog sportskog saveza (CGŠSS) u šest sportskih disciplina, i to: šah, atletika, mali fudbal, košarka, odbojka i rukomet.

Tokom školske 2023/2024. godine, **Kancelarija za prevenciju bolesti zavisnosti** sprovela je preventivne aktivnosti za približno 2.250 učenika, od čega je oko 1.420 učenika iz 13 osnovnih škola i skoro 830 učenika iz srednjih škola u Nikšiću. Aktivnosti su organizovane u školama i prostorijama Kancelarije, koristeći prezentacije, edukativne filmove i direktnu komunikaciju.

U dvije osnovne škole održane su radionice sa đačkim parlamentom, pored uobičajenih aktivnosti u tim školama. Ovim radionicama prisustvovalo je 87 učenika.

Ostvarena je dobra saradnja i sa Domom učenika i studenata „Braća Vučinić“, gdje su održana predavanja, radionice i prezentacije o štetnim efektima različitih psihoaktivnih supstanci.

U okviru programa rada sa učenicima poseban akcenat stavljen je na prevenciju bihevioralnih zavisnosti, s obzirom na njihovu sve veću učestalost među mladima. Radionice su se bavile zavisnošću od kockanja, posebno onlajn-kockanja, kao i problematičnom upotrebom interneta.

U prostorijama Kancelarije održane su radionice sa neformalnim grupama i nevladinim organizacijama koje su inicirale saradnju, čime su aktivnosti Kancelarije proširene i upotpunjene.

Jedna od značajnih usluga koju Kancelarija pruža jeste izdavanje besplatnih panel-testova na droge, koji su dizajnirani da otkriju prisustvo psihoaktivnih supstanci u organizmu. Tokom 2024. godine izdato je 40 testova, pri čemu se može reći da je potražnja za njima znatno porasla u odnosu na prethodni period.

Kancelarija se bavi i savjetodavnim radom sa roditeljima. Tokom prošle godine, za savjet i podršku obratilo se blizu 20 roditelja.

Tokom 2024. godine, **Kancelarija za mlade** realizovala je niz aktivnosti u sklopu Lokalnog akcionog plana za mlade za 2024. godinu. Aktivnosti su bile usmjerene ka osnaživanju mladih kroz edukaciju, kulturu, sport, prevenciju, uz jačanje partnerstava sa ključnim akterima omladinske politike.

Potpisani su memorandumi o saradnji sa srednjim školama i nevladinim organizacijama, uključujući NVO „Mreža za omladinski aktivizam“, NVO „Optimisti“, NVO „Žuti leptir“, NVO „Biznis centar“.

Uspješno je nastavljeno učešće u projektu EYCA kartice, shodno ugovoru o saradnji između Opštine Nikšić i NVO „Centar za omladinsku edukaciju“. Cilj projekta je stvaranje uslova za saradnju u oblastima od zajedničkog interesa u cilju razvijanja Evropske omladinske kartice (EYCA) na teritoriji opštine Nikšić, kao i drugim programima od zajedničkog interesa. U toku prethodne godine izdato je 3.019 kartica mladim Nikšićanima i Nikšićankama. Takođe, kroz ovaj projekat održano je više edukativnih programa.

Tokom 2024. godine, realizovano je više edukativnih i podržavajućih programa za mlade, uključujući obuke iz preduzetništva, informatičke i medijske pismenosti, ljudskih prava i socioemocionalnih kompetencija. Organizovane su radionice, poput „Klikni pametno – surfuj sigurno“ i „Mladi su u pravu“, te obuke za vršnjačke edukatore i prevenciju nasilja. Podržane su inicijative kao što su podkast o mladima i ekološke akcije, dok su finansijski podržani projekti za kvalitetno provođenje slobodnog vremena, sportske aktivnosti, volonterizam i edukaciju. Osim toga, pružena je psihološka pomoć mladima kroz besplatno savjetovalište, a razvijen je i servis podrške u učenju za djecu iz socijalno ugroženih porodica. Usvojen je Lokalni akcioni plan za mlade za 2025–2026. godinu, a rukovoditeljka Kancelarije za mlade učestvovala je u više događaja, uključujući obuke, konferencije i panel-diskusije.

Sekretarijat za kulturu, sport, mlade i socijalno staranje ostvaruje saradnju sa civilnim sektorom i promoviše ljudska i manjinska prava na nivou **Kancelarije za zaštitu ljudskih i manjinskih prava i saradnju sa civilnim sektorom**.

Službenici Kancelarije prisustvovali su događajima koje su organizovale NVO a tiču se različitih segmenata života naših sugrađana. Neke od tih aktivnosti su:

* + organizovana je tribina u saradnji sa NVO „SOS telefon za žene i djecu žrtve nasilja Nikšić“, a koja je za temu imala podizanje svijesti o rodno zasnovanom nasilju;
  + saradnja sa NVO koje se bave zaštitom prava i poboljšanjem položaja RE populacije na teritoriji opštine Nikšić;
  + potpisan je memorandum o saradnji između Kancelarije za zaštitu ljudskih i manjinskih prava i saradnju sa civilnim sektorom, Skupštine opštine Nikšić i NVO „SOS telefon za žene i djecu žrtve nasilja Nikšić“; na osnovu njega službenici ove kancelarije učestvovali su u više kampanja ove NVO.

Službenici Kancelarije učestvovali su u implementaciji međunarodnih projekata:

* + Međunarodni ROMACTED projekat, u sklopu kojega su implementirana dva granta: „SportE – Through sport to social equality: SportE Construction of a sport field/ playgraund“ i „The Power of Knowledge: Through the improvement of knowledge, skills and competences for more effective coping with post-Covid challenges“.

Kancelarija je u toku godine ostvarila i saradnju sa vjerskim zajednicama:

* + saradnja sa Fondacijom „Žitomislić“, koja djeluje u sklopu manastira Blagovještenja Presvete Bogorodice kraj Mostara, Bosna i Hercegovina. U sklopu saradnje organizovana je izložba u Nikšiću „Ogledalo i zagonetka“. Izložbu je otvorio predsjednik Opštine Nikšić Marko Kovačević. Takođe, u Muzeju „Žitomislić“ organizovana je izložba „No concept 3“ mladih akademskih umjetnika, a istu je otvorio predsjednik Skupštine opštine Nikšić Nemanja Vuković.

Osim navedenog, u saradnji sa Kancelarijom za mlade, povodom obilježavanja Međunarodnog dana ljudskih prava, 9. decembra, u Informativno-edukativnom centru organizovana je panel-diskusija o ljudskim pravima, a 10. decembra u Skupštinskom holu organizovana je izložba radova učenika osnovnih i srednjih škola pod nazivom „Svijet bez granica – moja vizija svijeta u kojem nema diskriminacije“.

# **služba za zajedničke poslove**

Služba za zajedničke poslove u toku navedenog perioda, preko svojih organizacionih jedinica – Građanskog biroa i Odsjeka za opšte i tehničko održavanje, uredno i blagovremeno je izvršavala poslove shodno odredbama Odluke o organizaciji i načinu rada lokalne uprave Opštine Nikšić.

U Građanskom birou akti se obrađuju automatskom obradom podataka i registruju u elektronskom djelovodniku, odnosno upisniku, i obuhvataju cjelokupno vođenje evidencije vezane za rad organa uprave. Automatskom obradom podataka zavedeno je i dostavljeno 26.160 akata, od čega je u upisniku po zahtjevu stranke 2.881, u upisniku po službenoj dužnosti 3.898, u upisniku drugostepenog postupka 143, u upisniku uvjerenja 1.556 i u djelovodniku 17.682 akta.

* Ovjereno je cca 350.000 akata.
* Obrađeno je 450 trezorskih naloga za plaćanje sa budžetskih stavki ove službe.
* Putem pošte otpremljeno je 11.648 pošiljki.
* Dostavljači – kuriri dostavili su 11.058 akata.
* Interni dostavljač dostavio je 24.390 pisama.

Preko ovog odsjeka uredno su izvršeni poslovi koji se odnose na tekuće i investiciono održavanje objekata u kojima su smješteni organi uprave, mjesne kancelarije i mjesne zajednice, održavanje instalacija, uređaja i drugih sredstava, poslovi obezbjeđenja i zaštite objekata u kojima su smješteni organi Opštine i drugi objekti, poslovi koji se odnose na korišćenje, održavanje i evidenciju službenih vozila, pomoćno-tehnički poslovi u vezi sa upotrebom i zaštitom zastave i grba Opštine, poslovi vezani za javne nabavke Službe, poslovi pružanja ugostiteljskih usluga za organe uprave i poslovi održavanja higijene službenih prostorija.

# **služba zaštite i spašavanja**

U periodu januar–decembar 2024. godine pripadnici Službe zaštite i spašavanja Nikšić operativno su intervenisali ukupno 1.497 puta, što je za 598 intervencija više u odnosu na 2023. godinu (899 intervencija).

**Tabela 1**: *Prikaz broja i vrsta intervencija za period januar–decembar 2024. godine*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Intervencije Službe zaštite i spašavanja**  **u periodu 01. 01. 2024 – 31. 12. 2024. godine** | | | | | | | | | | | | | |
| **Br.** | **Vrsta intervencije** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| **1.** | **Stambeni objekti**   * podrumi * unutrašnjost objekta * dimnjaci * krovna konstrukcija | **15** | **5** | **11** | **2** | **4** | **3** | **0** | **5** | **4** | **2** | **6** | **17** |
| 0  1  14  0 | 0  4  1  0 | 0  2  9  0 | 0  0  2  0 | 0  1  2  1 | 1  2  0  0 | 0  0  0  0 | 0  5  0  0 | 0  3  1  0 | 0  1  1  0 | 0  1  5  0 | 3  1  12  1 |
| **2.** | **Industrijski objekti** | **1** | **0** | **0** | **0** | **0** | **0** | **0** | **0** | **1** | **0** | **0** | **0** |
| **3.** | **Javni objekti** | **0** | **0** | **0** | **0** | **0** | **0** | **0** | **0** | **0** | **0** | **0** | **0** |
| **4.** | **Poslovni objekti** | **0** | **1** | **1** | **1** | **1** | **0** | **0** | **4** | **2** | **0** | **0** | **1** |
| **5.** | **Pomoćni objekti** | **2** | **1** | **1** | **2** | **1** | **1** | **5** | **4** | **0** | **0** | **0** | **3** |
| **6.** | **Prevozna sredstva** | **3** | **3** | **2** | **0** | **0** | **0** | **3** | **0** | **2** | **3** | **0** | **2** |
| **7.** | **Tehničke intervencije**   * asanacija terena * otvaranje stana * poplava * vađenje utopljenika * iz. strad. iz hav. voz. * transport bolesnika * izv. vozila iz snijeg * ukl. snijega s krova * spasavanje * ostale intervencije | **11** | **20** | **24** | **29** | **24** | **34** | **53** | **42** | **45** | **44** | **18** | **27** |
| 2  2  0  1  0  0  1  0  2  3 | 4  3  0  0  1  1  0  0  3  8 | 6  4  0  0  1  1  0  0  0  12 | 7  3  0  0  1  2  0  0  1  15 | 6  4  0  0  1  0  0  0  2  11 | 6  4  0  0  2  1  0  0  1  20 | 5  6  0  1  2  0  0  0  0  39 | 5  5  0  0  0  3  0  0  1  28 | 5  4  0  0  3  2  0  0  4  27 | 5  3  1  2  1  2  0  0  2  28 | 3  3  0  0  1  1  1  0  0  9 | 6  3  0  0  1  1  8  0  1  7 |
| **8.** | **Šumski požari** | **0** | **0** | **0** | **2** | **0** | **1** | **7** | **29** | **2** | **0** | **2** | **1** |
| **9.** | **Nisko rastinje** | **3** | **16** | **4** | **5** | **0** | **2** | **45** | **72** | **19** | **1** | **1** | **0** |
| **10.** | **Ostale intervencije (smeće, trava...)** | **33** | **26** | **20** | **34** | **25** | **48** | **126** | **190** | **40** | **39** | **53** | **44** |
| **11.** | **Nije se intervenisalo** | **5** | **7** | **4** | **1** | **4** | **8** | **7** | **7** | **9** | **8** | **7** | **6** |
| **12.** | **Lažna dojava** | **0** | **0** | **0** | **1** | **0** | **0** | **1** | **0** | **0** | **0** | **1** | **0** |
|  | **Ukupno** | **73** | **76** | **67** | **77** | **59** | **97** | **247** | **353** | **162** | **97** | **88** | **101** |

Na teritoriji opštine Nikšić u 2024. godini, kada su u pitanju požari, bilo je ukupno 756 intervencija, što predstavlja povećanje u odnosu na 2023. godinu (491 intervencija). Razlog ovome treba tražiti u činjenici da su bile nepovoljne hidrometeorološke prilike u ljetnjoj požarnoj sezoni, dok je broj intervencija van požarne sezone bio manje-više uobičajen.

**Tabela 2**: *Požari – pregled intervencija za period 2014–2024.*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Br.** | **Vrsta intervencije** | **2014.** | **2015.** | **2016.** | **2017.** | **2018.** | **2019.** | **2020.** | **2021.** | **2022.** | **2023.** | **2024.** |
| 1. | Stambeni objekti | 73 | 103 | 80 | 80 | 69 | 94 | 106 | 91 | 81 | 57 | 74 |
| 2. | Industrijski obj. | 8 | 6 | 1 | 4 | 5 | 4 | 2 | 1 | 6 | 4 | 2 |
| 3. | Javni objekti | 1 | 0 | 0 | 0 | 1 | 0 | 0 | 0 | 0 | 1 | 0 |
| 4. | Pomoćni objekti | 10 | 16 | 14 | 9 | 14 | 11 | 16 | 6 | 15 | 6 | 20 |
| 5. | Prevozna sred. | 28 | 32 | 32 | 39 | 17 | 17 | 17 | 20 | 15 | 12 | 18 |
| 6. | Šumski požari | 1 | 36 | 10 | 96 | 6 | 33 | 18 | 91 | 55 | 2 | 44 |
| 7. | Nisko rastinje | 32 | 231 | 136 | 281 | 83 | 215 | 216 | 267 | 99 | 74 | 168 |
| 8. | Ostale interven. | 82 | 180 | 263 | 132 | 126 | 205 | 303 | 226 | 355 | 335 | 430 |
|  | **Ukupno** | **235** | **604** | **536** | **641** | **321** | **579** | **678** | **702** | **626** | **491** | **756** |

**Požari stambenih objekata**

Kada su u pitanju stambeni objekti, u 2024. godini operativno je djelovano ukupno 74 puta, i to na način prikazan u tabeli.

**Tabela 3**: *Požari – pregled intervencija na stambenim objektima (požari) po mjesecima*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Br.** | **Vrsta intervencije** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| 1. | Podrum | 0 | 0 | 0 | 0 | 0 | 1 | 0 | 0 | 0 | 0 | 0 | 3 |
| 2. | Unutrašnjost objekta | 1 | 4 | 2 | 0 | 1 | 2 | 0 | 5 | 3 | 1 | 1 | 1 |
| 3. | Dimnjaci | 14 | 1 | 9 | 2 | 2 | 0 | 0 | 0 | 1 | 1 | 5 | 12 |
| 4. | Krovna konstrukcija | 0 | 0 | 0 | 0 | 1 | 0 | 0 | 0 | 0 | 0 | 0 | 1 |
| **Ukupno** | | **15** | **5** | **11** | **2** | **4** | **3** | **0** | **5** | **4** | **2** | **6** | **17** |

U 2024. godini nastavljeno je sa aktivnostima preventivnog obilaska stambenih zgrada kako bi njihove vlasnike, bilo direktno ili preko upravnika zgrada (agencije), obavijestili o mjerama koje treba da preduzmu da bi se rizik od izbijanja požara sveo na najmanju moguću mjeru (čišćenje dimnjaka, opremanje hidrantskih ormarića neophodnom vatrogasnom opremom, čišćenje hodnika, stepeništa i podruma i dr.).

Strukturu požara stambenih objekata za 2024. godinu činili su *požari* *dimnjaka* (64%), *požari u unutrašnjosti objekta* (28%), *požari krovnih konstrukcija* (3%) i *požari podruma* (5%).

U periodu januar–decembar 2024. godine bila je ukupno 371 tehnička intervencija, što predstavlja neznatno povećanje u odnosu na 2023. godinu (345 intervencije).

Za period od 01. 01. 2024. do 31. 12. 2024. godine prevezeno je za potrebe pravnih i fizičkih lica ukupno 248 cistijerni pitke vode, što predstavlja značajno povećanje u odnosu na 2023. godinu, kada smo imali 86 intervencija ovoga tipa.

U toku 2024. godine vršena je planska nabavka lične i kolektivne opreme, iz sredstava koja su nam opredijeljena budžetom za 2024. godinu, čime je nabavljeno:

* baterijske hidraulične makaze sa rezervnim baterijama i rezervnim noževima – jedan komad (13.999,70 €);
* zaštitne radne čizme – 73 para (9.627,97 €);
* ronilačko suvo odijelo i pododijela za njih – pet komada (16.371,30 €);
* radne uniforme (pantalone, košulja, ljetnja jakna, zimska jakna, džemper) – 72 komada (36.663,00 €);
* patike za spasavanje u poplavama – 10 pari (2.359,00 €);
* majice kratkih rukava (polo 95 komada i okrugla sa štampom 140 komada) – 235 komada (2.507,25 €),
* odijela za ronioce (pantalone i jakna) – 10 komada (1.362,90 €);
* izrada amblema za radne uniforme (2.334,82 €);
* čizme za prilaz vatri – osam pari (2.240,00 €).

Kroz projekat „Podrška EU za bolji sistem upravljanja rizicima od katastrofa u prekograničnoj oblasti – Zajednički odgovor“, koji realizuje NVO „FORS Montenegro“ u partnerstvu sa Upravom za civilnu zaštitu i vatrogastvo Hercegovačko-neretvanske županije/kantona u okviru IPA Programa prekogranične saradnje Bosna i Hercegovina – Crna Gora 2014–2020, Služba zaštite i spašavanja dobila je vrijednu vatrogasno-spasilačku opremu i komandno-vatrogasno vozilo u vrijednosti od 38.187,60 € (četiri ronilačka kompleta, kompresor za punjenje ronilačkih boca, 10 digitalnih ručnih radio-stanica (tetra sistem veze), 10 slušalica za digitalne ručne stanice, kao i komandno-vatrogasno vozilo MG ZS sa svjetlosnom i zvučnom signalizacijom, obilježeno bojama i službenim oznakama Službe zaštite i spašavanja). U sklopu ovog projekta, pripadnici Službe uzeli su učešće u vježbama i obukama koje su održane u Mostaru i Nikšiću.

Pripadnici Službe su u kontinuitetu radili na teorijskoj i praktičnoj obuci. Svakodnevno se vršila prvo teorijska, a zatim i praktična obuka, koja se ticala opšteg znanja na planu zaštite od požara, tako i konkretne obuke na kolektivnoj vatrogasnoj opremi, koja se nalazi u vatrogasnoj nadgradnji vozila (rad sa ljestvama, pumpama za vodu, razvalnim alatom, ventilatorima, dimovukom i drugo).

Potrebno je istaći nastavak saradnje sa Ambasadom Turske i Turskom agencijom za saradnju i koordinaciju (TIKA), koja je krajem maja 2024. godine u Nikšiću organizovala višednevnu obuku za spasavanje iz ruševina usljed zemljotresa, a sve u sklopu projekta „Jačanje kadrovskih i tehničkih kapaciteta Službe zaštite i spašavanja Nikšić“ – Modul osnovne obuke za traženje i spasavanje iz ruševina. Pored teorijske nastave, vršena je i praktična obuka na jednom napuštenom objektu u predgrađu Nikšića koji su međunarodni instruktori iz Bosne i Hercegovine i Turske označili kao najpogodniji za praktičnu obuku. Tom prilikom za 30 spasilaca iz naše službe dodijeljeni su sertifikati o završenoj obuci. Kao rezultat ove saradnje, dodijeljena je vrijedna oprema za spasavanje iz ruševina u vrijednosti od 8.821,97 €, koja se sastoji od motorne testere za rezanje betona, elektropneumatskih čekića različite snage za štemovanja, udarnih čekići i dr. Radi se o vrijednoj opremi, koja, pored navedenih intervencija, može poslužiti i za mnoge druge tehničke intervencije.

Početkom novembra 2024. godine realizovana je međunarodna obuka u simulatorima plamenih udara u saradnji sa Javnom vatrogasnom postrojbom iz Ivanić Grada (Hrvatska) i tom prilikom 12 pripadnika Službe uspješno je završilo obuku, odnosno postali su instruktori za obuku u ovim simulatorima.

Deset pripadnika Službe zaštite i spašavanja nastavilo je ronilačku obuku, i nakon završene osnovne ronilačke obuke u 2022. godini i dobijanja zvanja ronilac-spasilac u 2023. godini po međunarodnom verifikovanom programu i standardima Internacionalne asocijacije za nitroks i tehničke ronioce – IANTD u 2024. godini – u dva navrata nastavili sa ronilačkom obukom u trajanju od nedjelju dana (stažno ronjenje).

# **JAVNOST I TRANSPARENTNOST RADA**

Transparentnost, efikasna komunikacija i otvorenost prema građanima i medijima bili su ključni principi u radu Opštine tokom 2024. godine.

Posebna pažnja bila je posvećena efikasnoj i otvorenoj komunikaciji sa medijima, kao i pružanju pravovremenih informacija građanima o svim ključnim dešavanjima i inicijativama putem društvenih mreža.

Redovno su upućivane informacije, pripremana saopštenja i organizovane pres-konferencije, s ciljem da se javnost pravovremeno obavijesti o svim bitnim događajima, projektima i odlukama koje je donosila Opština.

Služba za saradnju, poslove predsjednika i informisanje značajnu pažnju posvetila je digitalnim platformama. Svakodnevno su pripremani sadržaji za zvaničnu veb-stranicu Opštine, kao i za društvene mreže, čime je omogućeno blagovremeno informisanje građana o aktuelnostima i projektima. Aktivnosti na društvenim mrežama, poput Fejsbuka i Instagrama, postale su važan kanal za direktnu interakciju s građanima.

Pored saradnje sa medijima, tokom 2024. godine, nastavila se i efikasna komunikacija sa svim relevantnim institucijama i organizacijama, kako u okviru opštine, tako i izvan nje. Održavane su kontinuirane komunikacije sa javnim ustanovama i preduzećima čiji je osnivač Opština, kao i sa nevladinim sektorom i različitim organizacijama.

Jedan od ključnih aspekata u ostvarivanju efikasne komunikacije sa građanima bila je saradnja sa Lokalnim javnim emiterom RTV Nikšić. Uspostavljena je praksa gostovanja predstavnika Opštine u Jutarnjem programu, što je omogućilo građanima da steknu detaljne informacije o aktivnostima Opštine.

# **predlog mjera za unapređenje rada organa lokalne uprave**

Na osnovu analiziranja pojedinačnih izvještaja organa uprave, u kojima je ukazano na postojeće izazove i potrebu za unapređenje rada, identifikovane su ključne oblasti koje zahtijevaju poboljšanja.

Naime, evidencije koje se vode tabelarno i u programu „Excel“ trebalo bi da budu unaprijeđene putem razvoja specijalizovanih programa, što bi olakšalo upravljanje podacima i omogućilo efikasnije praćenje.

Za unapređenje komunalnih usluga treba nastaviti pružanje stručne pomoći u održavanju javnih površina, prikupljati podatke o stanju komunalne infrastrukture, te obavljati obilazak terena po zahtjevima građana i predstavnika mjesnih zajednica – kako bi se identifikovali problemi i predložile mjere za njihovo rješavanje.

Takođe, važno je omogućiti stručno usavršavanje zaposlenih kroz obuke vezane za upravne procedure, kako bi se pružila efikasnija usluga građanima, te raditi na izradi internih procedura i podsticati timski rad među zaposlenima.

S obzirom na identifikovane izazove, prioriteti u narednom periodu biće usmjereni na unapređenje rada i efikasnosti lokalne uprave, sa ciljem boljeg zadovoljenja potreba građana i daljeg razvoja opštine. Takođe, biće nastavljena efikasna primjena budžetskih sredstava, uz posvećivanje pažnje potrebama građana i unapređenju usluga koje lokalna uprava pruža.

Posebna pažnja biće posvećena realizaciji usvojenih strateških dokumenata i akcionih planova.

Opština će se fokusirati na dalju implementaciju infrastrukturnih i razvojnih projekata, kao i na jačanje saradnje sa Vladom Crne Gore, međunarodnim organizacijama i relevantnim institucijama.

Kontinuirano unapređivanje rada, uz fokusiran pristup potrebama građana, biće temelj za dalji rad lokalne uprave.

PREDSJEDNIK

Marko Kovačević